
Fiului meu Dor 

de munca cerebrală îşi capul cu podoaba de ar- clipă pe unghiul 
braţu- spt, sprijinit pe masă ; sfârşire a cugetului, În- a 
muşchilor slăbi, doar arare uşoară mai stăruia să-i furnice 
sângele. Sufletul, o scânteie din marele Suflet, vizionarul, 
sbuciumatul, în chinuitoarea luptă cu insondabila taină a 
Cosmosului, neajutat de puţinele simţuri imperfecte, îşi des- 
făşură aripele, lăsând forma lui de humă, oprită ca o pendulă, 
atârnată la orologiul vremelniciei. 

...Umbrele căptuşiau firidele fotoliilor cu zăbranicul nopţii; 
draperii negre se aninau pe pereţi şi în dosul tablourilor. Cu 
toată obscuritatea care punea stăpânire de moliciune pe celula 
de observator a celebrului astronom Fidias Luce, instrumentele 
de oţel străluceau ager; şi mai ager se răsucea, ca o spirală 
sfredelitoare, spre nemărginiri, spiritul savantului veteran. 


gint, o 
i lui dre 
simţi o 
cordare 
g O tremi 


5" 
10 

niri, concentrată într'o singură scânteie, caută formula de 
perfecţiune ideală. Şi spiritul eteric îşi poartă nostalgia pe 
blocuri de nouri, pe tremurări de stele şi se opri albină pe 
crinul mâinii Creatorului... 

Mirajul visului înpăinjeneşte cu ţesătura-i de strălucire 
înlăcrămată simţurile lui Fidias; el întrezăreşte vag crâmpeie 
iluminate de o flacără lucidă a tuturor spiritelor creatoare, 
crâmpeie de o formă diafană din împărăţia fericirii, făgăduită 
de inspiraţii omenirii. 

„„„Ornicul bătu ora 1. Fidias regulă telescopul; ochii lui 
scrutători, ademeniţi de obstacol şi fixaţi asupra unui punct, 


rămân încremeniţi în orbite. Adâncimea şanţurilor de pe frunte 
pronunţă plastic efectele înregistrate. Mâna stângă aşează 
înfrigurată arătătorul pe un buton. Prin uşi invizibile răsar 
cinci fiinţe, păşind fără zgomot ca nişte fantome. In observator 
linişte captivantă. Elevii aşteaptă cuvântul magic. Faţa 
maestrului se crispă. Ridicându-şi capul, pletele albe descărcau 
scântei, iar ochii-i fosforescau. 

— Un punct strălucitor ca un bolid deplasat din Marte 
gravitează cu mare viteză spre Pământ, le explică tinerilor, cu 
vădită tulburare, Fidias. 

Lunetele se agită, astronomii căutând să urmărească cu 
încordare calea bolidului şi să pună în funcţiune aparatele de 
filmare. Dar iată ochii desprind o formă care şi-a fixat ruta 
orbeşte 
spre Pământ. Câteva secunde şi aparatele de măsurat indică 
direcţia. 

O pasăre enormă cu strălucire de argint nou face câteva viraje 
asupra Câmpului Libertăţii, în preajma Romei. 

Fascinaţi de vedenia miraculoasă şi de repeziciunea cu care se 
desfăşura evenimentul, aveau nevoie de efort pentru desmorţirea 
simţurilor vrăjite. Elevii aşteptau zăpăciţi ordinul maestrului. 
Fidias alergă în camera din faţă; îşi repezi mâinile în mantia 
cu aripi; urmat de elevi sburară la locul aterizării. 

Pasărea minune descălecă. 

Evenimentul căzu ca un trăznet. Uluită populaţia Romei 
furnică, comentând nervos. 

Intr'un somptuos palat şi totuşi de o simplitate clasică, 
zidit în cadru de metal din pătrate de sticlă, a cărei monotonie 
era îndulcită cu ghirlande înflorite, atârnate de tavanul casei, 
amenajat în grădină cu flori exotice şi palmieri, cu fântâni 
săritoare, cu statui cochete de marmoră şi bronz, introduse 
Fidias pe cei trei aero- nauţi-marţieni. Că nu se putea înţelege 
cu ei decât prin semne, era firesc; ciudată era şi îmbrăcămintea 
şi înfăţişarea lor, de dimensiuni neobişnuite, totuşi 
armonioase. Felul de a vorbi stârni uimire. Era melodia 
articulată cu nuanţări variate. Sonoritatea ei ne mai auzită 
impre- sionă plăcut urechea, intră în sânge, stimulând nervii. 
Toate se petrecură fără să se afle ceva din figurile ascunse sub 
haina ce părea supra- piele, dându-le înfăţişare de scafandri. 
Intr'una 

din cabinele casei ei se retraseră, lăsând impresia de 
neverosimil în urma lor... 

In registrele cronologiei era anul 2000. 

Cabinetul de primire al lui Fidias văzu ziariştii şi 
personalităţile ştiinţei, discutând şi gesticulând cu 


temperament sudic. Interwievul fu răspândit pe globul întreg 
prin transmiţătoa- rele la îndemână. 

Sufletele fură cuprinse de înfiorarea unui mare eveniment în 
ajun. Ceva nedesluşit palpita în atmosferă; gândurile frământau 
scântei noui în spuza cenuşei unei vechi civilizaţii. 

Istoria planetelor coincide cu marile revoluţii ale Terrei. 
Fluxul şi refluxul vieţii, expuse capriciosului joc de culori şi 
raze, rămân sublimul mister, nedeslegat încă de omul-creer. 
Semnele firii sunt incitibile din lipsa iniţiatorului, se gândi 
în sine astronomul Fidias. 

Ochiul supra sensibil al aparatului, impresionat de umbră, 
puse în mişcare mecanismul, care deschidea uşile automat, lăsând 
să intre Marţie- nii, înconjurați de privirile curioase ale 
persoanelor prezente. 

Ei apar acum într'o tunică dintr'o materie cu singurul decor, 
centura de aur. înalţi de peste doi metri, figura lor 
sculpturală era de o simetrie clasică. Umerii laţi, talia 
sveltă, ţinuta dreaptă, braţe armonioase, ochii tăiaţi migdală, 
sub frunţi netede şi mari, gura mică, cu buze expresive şi linii 
de impecabilă perfecţiune, se umbresc sub cea mai frumoasă 
podoabă a părului bogat, răsfrânt în ciorchini pe umerii lor de 
fii- 

deş. Dar toată armonia liniilor şi nuanţa de culoare subtilă a 
pielii rămân inferioare frumuseţii ochilor de o strălucire 
aproape nefirească. Mişcarea ritmică a pleoapelor surdină plăcut 
evadarea puternică a strălucirii de reflector din a- ceşti ochi 
miraculoşi. Sub puterea lor de hipnoză încremeni toată 
asistenţa, umplând nervii de fiorii neobişnuitului. Unii 
încercară să angajeze o conversaţie, dar în curând se resemnară; 
stângăcia omului era stridentă faţă de atitudinea Marţienilor. 

* 


x x 


Zorile se iveau. Purpura se ridică la orizont, ca un trandafir 
ceresc în glastra de marmoră a nourilor. Umede rămaseră urmele 
nopţii, sticlind pe vegetaţie ca pecetea păcatului. 

Somnul neliniştit şi scurt nu izbuti să potolească simţurile 
şi fantezia răscolită a Zeei. Personalitatea de compozitoare şi 
virtuoasă a pianului cu energia aproape masculinizată şi fami- 
liarizată cu emoţii mari se simţi acum covârşită de impresia 
obsedantă a Marţienilor. 

îmbinarea de culori, răspândite cald în dormitor pe pereţii de 
sticlă, scotea mai plastic în relief frumuseţea ei de italiancă 
bogată în graţii. Orfană de mamă încă din adolescenţă, îşi 
potrivise firea după măsura adoraţiei veteranului părinte 
Fidias. Omul muncit de problemele omenirii, savantul cerului, 


era recompensat pentru sbuciumul sufletesc prin afecțiunea 
fiicei sale.... 

Sub năvala impresiilor şi a gândurilor noui, 

răsărite peste noapte, se apropie, atrasă de instrumentul în 
care izbutise să introducă de atâtea ori vieaţă din vieaţa ei. 

Muşchii, îmbibaţi de armonia muzicei, tremurau pe braţele 
tinere. Fibrele Zeei adaptaseră sunetul ca pe un element 
necesar. 

Ascultând răscolirea sufletească a fiicei, Fi- dias intră, 
întâlnind în uşă pe fiul său Marius, care şi el, intrigat de 
văpaia cu care frământau degetele surorii clapele de fildeş, 
simţi nevoia să-i comunice Zeei impresiile puternice, ivite în 
urma Marţienilor. 

Ei rămaseră opriţi ca două lumânări aprinse în preajma ei. 
Câtă dragoste curată nu emanară ochii, cari încălzeau acest 
copil fermecător! Simţindu-i aproape, Zeea sări sprintenă şi 
gingaş cuprinse cu braţele făpturile iubite. 

—De ce atâta tulburare, micuța mea? 

—0, tată! 

- Zeea, observi, îţi cresc aripi la degete. Marius, apucându- 
le cu delicateţă, sărută mugurii trandafirii. 

Mişcată că tatăl şi fratele sunt la ora asta matinală încă în 
toaleta de seară, şi nu şi-au aşezat frunţile trudite pentru 
repaus, le zise cu bunătate: 

— îmi faceţi plăcerea să vă servesc un ceai? 

Apucă braţul tatălui, oferindu-i pe al ei fratelui, se 
plimbară de câteva ori prin cameră, a- şezându-se apoi pe un 
jilţ în umbra unui boschet cu flori tropicale, în timp ce guriţa 
îi ciripea 

mereu fleacuri înviorătoare pentru nervii extenuaţi. 

Pe nesimţite se ridică, lăsându-i să continue subiectul 
conversaţiei, apăsă soneria, dădu semnalul la bufet omului 
automat, numit Sintaxa. 0 pauză de cinci minute şi ascensorul 
sosi încărcat cu trei tacâmuri de aperitive, servite pentru 
ceai. 

Confortul, ajuns la apogeu, le permitea să consume o masă 
delicioasă, cheltuind minimul de efort pentru procurarea ei. Tot 
miraculosul buton opri masa mobilă în apropierea jilţului ca să 
ofere aurul topit al ceaiului, care îşi irosea a- burii aromaţi 
ca o slavă păgână. 

Zeea prinse toarta de argint a ibricului şi îşi umezi buzele 
frumos arcuite. Ceaiul stimulă nervii, toţi trei urmând să 
discute din nou apariţia Marţienilor, devenită preocuparea lumii 
întregi. 


Impresionat de lumina zilei, aparatul-regisor stinse becurile. 
Decorul camerei luă alt aspect. Feeria de culori, reflectată pe 
pereţii de sticlă, cu nuanţe armonios îmbinate, răspândea o at- 
mosferă de basm. Dispoziţia sufletului, supusă acestor variaţii, 
urcă diferite game. 

Funcțiunea creerului, înmagazinat, ca nişte silozuri, cu idei 
şi accelerată cu ajutorul tehnicei, ajunse la ascuţimi de lame. 
Omul secolului al XX-lea, cu raţiunea cristalizată până la 
absurd, adeseori devenea de un calm barbar. 

Nu astfel era disciplina sexului. Rafinamentul şlefuit de 
atâtea secole de sensibilii eroticului înclina spre satisfacţii 
antice. Zgomotul de mă 

tase al perlelor, difuzat în sânge prin diferite maniere, se 
ridicase la culmi de simboluri e- rotice. 

De o altă concepţie era pătrunsă educaţia în familia 
puritanului Fidias. Disciplina pasiunilor avea singura formulă 
magică: „să fii bun prin rațiune şi sentiment". Cei doi fii ai 
lui, Zeea şi Marius, exteriorizau concepţia binelui în gând şi 
faptă, ca procesul vegetației: floarea şi fructul. 

Şi ei comentau viu evenimentul astral.... 

- Tată! întrevezi tu oare un folos real pentru omenire sau vei 
reduce la un simplu fapt divers escala aeronauţilor la noi? 

—Ar fi prematur să mă pronunţ fiica mea, n'am aflat încă 
scopul pentru care şi-au ales planeta noastră. 

— Judecând după forma atât de armonioasă a fizicului, bănuesc 
o stare de sănătate impecabilă, iar muzicalitatea limbei 
dovedeşte o cultură superioară. 

— Ai remarcat ochii lor, Marius? — grăbi întrebarea, sorbindu- 
şi ceaiul cu respiraţia reţinută, pe când o uşoară poleială 
rumenă îi acoperi obrajii. 

— Rămâne de văzut ce ne aduc aceşti ochi plini de suflet şi 
inteligenţă, nu pot să judec după aparenţă. 

— Aş dori ca bătrâneţele mele să mai ajungă să vadă 
ascensiunea Binelui la superlativ! 

— Tu poţi fi împăcat, scumpul meu părinte, succesul muncei 
tale atinge hotarele minunii. 

Omenirea îţi va fi recunoscătoare, pentru pacea realizată şi 
stabilită pe Pământ! 

— 0, nu e aşa fiule! Eu văd multe neajunsuri şi simt rănile 
cari sângeră... şi... mă... doare aici... aici mă doare... copii 
mei; inima asta, care bate de atâtea decenii... numai pentru 
umanitate, nu şi-a realizat încă marele vis;... poate acum;... 
acum presimt şi văd, parcă aevea, cum visurile mele... se 
întruchipează... Da! marea mea dragoste, care m'a covârşit, 
strivind toate preocupările ce mi se păreau egoiste şi meschine, 


tre- bue să aibă ecou... până dincolo de limita raţiunii 
noastre... Ceva mistic îmi scormoneşte în suflet şi-mi dă putere 
să cred dârz în înfăptuirea acestei viziuni... 

Figura lui Fidias părea eterică, ochii îi străluceau, purtând 
pe Dumnezeul perfecțiunii în ha- lucinarea lor. Era de o 
frumuseţe divină bătrânul cap cu entuziasmul pe buzele-i 
tremurânde. Copiii îl priveau fascinaţi, îi luară mâinile, mâi- 
nile lui, în miezul cărora zăcea stampa însângerată a destinului 
omenirii, şi i le sărutară cu sfinţenie. 

Clipa, urcată la culmea frumuseţii, risipea un val de pulbere 
stelară peste tabloul sacru, încremenit în veşnicia perfecțiunii 
imaginare. 

...0 muzică plăcută dădu semnalul pentru a- dunarea familiei 
în holul mare. Marțienii îşi făcură apariţia. 
*8 

Ei dovedeau interes viu pentru tot ce le cădea în cale şi 
acest interes se manifesta prin vioiciunea privirii, prin 
elasticitatea gesturilor suple. Fură salutaţi cu o elegantă 
înclinare a capului pe care Marţienii o imitară. 0 uşoară timi- 
ditate se născu din lipsa mijlocului de comunicare, dar spiritul 
ager întrezări acest neajuns şi unul dintre ei, care părea mai 
în vârstă, se a- propie de Fidias, purtând o cutie mică în mâna 
dreaptă. Aşezând-o pe masă, o deschise. Ea conţinea alte trei 
cutiuţe, deschise şi ele la rândul lor, din cari scoase aparate 
simple de formă nevăzută încă. Aşeză pe masă în semicerc cele 
trei aparate. Persoana a doua, ceva mai mică de ani, se aşeză pe 
un scaun cu spatele spre masă, dân- du-şi capul pe spate. Părul 
celui aşezat pe scaun fu cuprins în ambele mâini în preajma 
cefei şi despărţit în trei mănunchiuri, apoi fiecare mă- nunchiu 
se fixă într'unul din aparatele de pe masă. Al treilea Marțian 
aranjă şi puse în funcţiune un buton. 0 sbârnăitură uşoară ca de 
albină fu auzită, apoi aparatele se puseră în mişcare, spre 
uimirea celor de faţă. Se ridică în- tâiu o placă pe care se 
înregistrau nişte semne. Din cutia a doua se ivi o tăbliță albă 
pe care apăreau şi dispăreau imagini de umbre, pe când al 
treilea reproducea sunetele vorbite de Marţieni. Procedeul dură 
câteva minute; plăcile fură scoase din aparate şi aşezate pe 
masă unele lângă altele. Marţianul, cedând locul său lui Fidias, 
a- cesta se supuse şi fiii lui în scurt timp văzură 
însufleţindu-se imaginile; cuvinte scrise, fraze 

întregi apărură; vocea lui Fidias fu auzită clar din aparatul al 
treilea. Acum înţeleseră că aparatele, cu ajutorul părului, lasă 
să se vadă şi audă toată acţiunea creerului. Şi mai mare le fu 


uimirea când ei din semnele înregistrate ştiură să afle 
sâmburele în jurul căruia se învârtiseră în câteva clipe gândul 
şi fantezia lui Fidias. Acţiunea creerului se reflectă pe 
plăcile supra sensibile cu preciziuni de oglinzi. Luară cutiile 
şi se retraseră în camera lor, făcând politicos un gest de 


salut. 
* 

Trei zile trecură în cele mai agitate aşteptări şi diferite 
comentări până când Marţienii se lăsară văzuţi. 

Salutară cu accent dulce în limba italiană pe amfitrionul 
casei, nu spre mica uimire a lui Fidias. In fraze scurte şi 
concise explicară retragerea lor, având scopul să-şi însuşească 
limba. Cu ajutorul aparatului unde, paralel cu imaginile, se 
înregistraseră formulele limbii şi cu a- jutorul vastei 
biblioteci a lui Fidias reuşiseră în scurt timp să descifreze 
felul de a gândi şi de a se exprima al Pământenilor. Fidias, 
neputân- du-şi stăpâni bucuria că va putea comunica liber cu 
aceste arătări ale cerului, le întinse mâna, strângându-le-o cu 
căldură. Vraja se frânse. Intre savanții din Marte şi Fidias se 
făcu o apropiere dela om la on. 

Fidias află că cel mai bătrân se numeşte Sa- turnus, 
reprezentantul ştiinţei, al doilea Uranus, 

savantul cultului şi al moralei, iar cel mai tânăr era patronul 
artelor, numindu-se Marte. 

—Am venit să cercetăm planeta Pământ, procedând la fel şi cu 
alte planete din Univers! 

— Pământul nostru va servi prea puţin pentru îmbogățirea 
ştiinţei şi a culturei marţiene, se scuză cu modestie Fidias. 

—0 nu, are şi Pământul tezaurul său, iai defectele şi 
scăderile ne servesc drept criteriu de comparaţie. Nu e nimic 
sub soare atât de bun să nu poată fi şi mai bun. Progresul n'are 
oprire. 

— Poate Pământenii n'au spiritul de observaţie atât de 
ascuţit; altfel n'ar fi tolerat ignoranţa alături de sclipiri de 
genii — zise Satur- nus cu multă înţelegere. 

—Răul zace mai adânc; sunt păcate moştenite, ale căror ghiare 
de vampir înfipte în sânge le poartă omenirea din generaţii în 
generaţii, zise Fidias cu durerea sugrumată în piept. 

— Cum staţi cu elementele şi cu sufletul? reluă din nou firul 
conversaţiei Uranus. 

— Elementele în natură se îmbină şi desbină, se compun şi 
descompun după o anumită lege; nu astfel stau lucrurile cu 
Firea, care nu şi-a găsit încă formula precisă; ea oscilează 
deasupra prăpastiilor între doi poli mereu opuşi. Răul predomină 


binele, iar pentru întuneric încă nu s'a născut soare să-l 
alunge din Univers. Relativul a devenit dogmă. Putreziciunea dă 
naştere vieţii; or atare vieaţă nu se poate ridica la „I- deal“. 
Uraniul, elementul nobil, ajunge să se des 

compună până la pulbere. Cifrele sunt un mijloc efemer pe care 
încercăm să aşezăm Universul; măsura e hibridă. Viitorul nu-1 
putem pătrunde, iar trecutul se reduce la simplitatea umbrei. 
Prezentul e un zid infinit de subţire, infinit de înalt şi 
adânc; el se întrepune totuşi dur şi obscur între „a fost“ şi 
„Va fi“. 
Manivela destinului e lăsată la voia întâmplării ; hazardul cu 
mască de paiaţă ne sfidează, ho- hotindu-ne în față. Rânduiala 
nu-i nici în mâinile noastre, nici în manifestarea firii; e jale 


pretutindeni... pretutindeni... Nimic nu rezistă nimicirii, 
căreia noi în limbajul ştiinţei îi zicem prefacere. 0 fericire 
distrusă e tot prefacere... 0 ființă pierdută, o avere distrusă 


de incendiu e supusă aceleaşi legi; dar ,,insul“, „eul“ pentru 
pierderea şi durerea lui cu ce va fi răscumpărat de marea 
„prefacere?" 

Precum vedeți domnii mei, abia într'o răsuflare v'am deschis 
câteva uşi la marele magazin cu mistere al lumii noastre, 
mistere ce miroase a pucioasă şi a hoit. 

Noi suntem ca dansatorul pe frânghie, (o să-i faceți 
cunoştinţa mai târziu), sau ca peştele în apă; depunem un efort 
uriaş să ne menţinem echilibrul. Şi numai aceia cari ajung să 
fie jongleuri mai abili pot să-şi hărăzească clipe de 
fericire... o fericire relativă şi temporară. Sărmana mea 
omenire! oftă adânc Fidias, închi- zându-şi pleoapele parcă să 
oprească izbucnirea emoției. 

—Imperfecțiunea predomină întreg Universul 

într'o măsură oarecare. Judecând după primele impresii, 
populația planetei Marte, pare să-şi fi format o civilizație 
superioară Pământenilor, întrucât şi mediul ne favorizează. 

—Dar multe din bunurile noastre se vor putea adapta 
civilizației pământenilor, — grăbi să-l complecteze Uranus, 
părându-i-se că Satur- nus ar putea jigni cu francheţa lui pe 
patronul casei. 

—In comparație cu confortul şi dogmele moralei, arta o găsesc 
mai bogat reprezentată, adăogă Marte. 

— Sunt măgulită, domnii mei, de aprecierea adusă artei, zise 
intrând cu paşi legănați Zeea. 

Marțienii fură surprinşi de apariția îmbrăcată în pala 
vechilor romane, ţesută din mătasă albă, ale cărei cute 
învăluiau figura de statuie, în linii şi umbre moi. Curele de 


aur încinseră cu sandale picioarele de păpuşă. 

Fecioara preocupată de frumosul în artă, al cărui tonic îi 
alimenta tinereţea spre imbolduri nobile, afirma tendinţa 
naturii de a produce o rasă pură. 

Marte cercetă cu privirea liniile şi forma Zeei. Ea simţi o 
uşoară înfiorare; ascuţimea privirii îi pătrundea în oase. 
Răspunse cu aceeaşi nobleţă inerentă firii ei, prin fraze 
vorbite în limbajul albastru al ochilor. întinse braţul celui 
mai bătrân şi conduse domnii în sufragerie. Aici îi aştepta o 
masă rotundă aproape ascunsă sub draperia florilor, cari atârnau 
ca o binecuvântare parfumată, potolind albul puternic al tacă 
murilor, strălucirea cristalurilor şi argintul a- şezat în 
diferite poziţii ca nişte formule cabalistice. Chioşcuri de 
palmieri, cu lumini feerice, ademeneau la repaus, pe cândun 
ecou de muzică nevăzută plutea prin sală. 

Zeea îşi ocupă locul. Numele scris în alfabet luminat pe 
speteaza scaunului, indică locul celor prezenţi. Marţienii se 
aşezară tăcuţi. Un funicu- lar mic şerpui pe masă, depunând 
automat lângă tacâmul fiecăruia farfurii cu aperitive. 

Zeea, luând cuțitul de os într'o mână, iar furculiţa 
într'alta, făcu câteva gesturi ca de scrimă, înfigându-le în 
peştişorul ce zăcea întins pe o farfurie albă. Marţienii o 
priveau nedumeriţi cu expresia uimirii în ochi. Zeea, vă- zându- 
i încurcaţi, îşi dete seama, poate vor fi a- vând alte obiceiuri 
pe Marte şi încercă să-i încurajeze şi să le explice maniera 
mâncării. 

— Nu cumva vi se pare rustic felul nostru de nutrire? Dar cum 
spunea fiica mea, noi ştim să ascundem acest obiceiu străvechiu 
sub maniere elegante, iar tehnica ne ajută să împodobim şi să 
facem atrăgătoare o masă bună. Cât despre igiena alimentelor ne 
asigură reputaţia chimiei, care a înlocuit bucătarii de pe 
vremuri cu doctori în chimie, iar vechile bucătării s'au schim- 
bat în laboratoare, având la îndemână instrumente, instalaţii 
moderne. Fidias şi Zeea, continuând să mănânce, erau stânjeniţi 
de privirile mereu cercetătoare ale Marţienilor şi de abstinenţa 
lor de a mânca. 

— îmi daţi voie, parcă aminteaţi ceva deşpre 
igienă domnule Fidias? Dar peştele, cum văd, e un hoit, asupra 
căruia miriade de microbi au dat năvală numai de când îl văd 
aici pe masă, ne mai îndrăznind să-mi închipui procesul de 
descompunere şi intoxicația la care vă expuneţi în felul acesta. 

-Aveţi multă dreptate, domnule Saturnus, dar vegetarianismul 
îşi are şi el neajunsurile lui. 

Aproape palidă sub impresia celor auzite, Zeea profită să 
întrebe cum se alimentează, căci ar dori să le procure cele 
necesare. 


—Noi suntem aprovizionaţi de scasă şi ne a- junge până la 
reîntoarcere, grăbi să o liniştească Uranus. 

Un rezervor era aşezat în mijlocul mesei între ghirlandele de 
flori cu nişte braţe terminate în robinete, lăsând să curgă în 
paharele de cristal o băutură galbenă şi spumoasă. Zeea şi 
Fidias şi-o serviră, apoi aprinseră câte o ţigară. 

Marte, neputându-se stăpâni, le zise: ceva ce umbreşte arta 
fără să-i pot întrezări şi folosul. 

Zeea îşi muşcă buzele şi puse ţigareta pe scrumieră, 
strivindu-i ochiul de jar. 

—Nu sunt decât obiceiuri rele, se scuză Fidias, de cari nu ne 
putem desbrăca şi când mă gândesc câte nu avem. Au crescut ca 
pădureţii, cutropindu-ne. Fiul meu Marius îmi face adesea liste 
întregi asupra scăderilor acestei epoci, dar odată ce-a devenit 
rutină civilizaţia noastră, cei bătrâni nu se pot adapta 
schimbărilor, cari ar revoluţiona întreg trecutul şi tradiţia 
noastră. 

Se auziră nişte paşi sprinteni şi totuşi reţi 

nuţi. Figura elegantă şi vioaie a lui Marius se apropie de masa 
pusă, salută şi se aşează, neobservând că tacâmul Marţienilor a 
rămas neatins. 

— Evoluţia medicinii, întrucât sunt iniţiat de fiul meu, a 
adus multe inovaţii pentru ameliorarea suferinţii; suferinţa 
totuşi persistă tenace. 

— Persistă şi va persista câtă vreme ignorănm profilaxia. 
Medicina taie şi vindecă, dar nu izolează publicul de 
contaminare. Omul a rămas încă în primitivism ; păturile 
muncitorimii sunt şi azi focarele atâtor epidemii. Propagarea 
regulelor igienei de către medicii misionari şi prin 
cinematografe, radio, nu prinde; plebea se bălăceşte în mocirla 
lenei; eu însumi am organizat farmacii ambulante, cu surori de 
caritate şi broşuri instructive; am cercetat personal efectul 
acestei acţiuni; durere, roadele sunt nesatisfăcătoare. 

— Te-am sfătuit mereu fiule, să încercaţi organizaţia pe o 
altă bază. Omul primitiv are o- roare de doctori şi medicamente. 
Poate prin preoţi, în cadrul misticismului, să puteţi pătrunde 
în sufletele zăvorite. 

— Aş dori să ştiu dacă planeta d-voastră, mai are atari 
probleme nerezolvate, se adresă lui Uranus, cu zâmbet 
fermecător, Zeea. 

— N'avem nevoie nici de profilaxie, nici de propagande. 
Omenirea se izolează raţional prin supra-piele, care e unica 
noastră îmbrăcăminte. 

La auzul acestor cuvinte, Marius deveni foarte 

atent. Medic fanatic, creer chinuit de probleme, cum era, prinse 
momentul şi-l exploata. 

— Pământenii nici nu-şi dau seama de risipa de energie, 
cheltuită în luptă cu formidabilul duşman invizibil: microbii... 
Scurtimea vieţii, accidentele atât de dese, năvala microbilor 
ziua şi noaptea asupra porţilor deschise, adăogân- du-se încă 
faptul alimentării atât de nepotrivită, duc fatal la 
îmbătrânirea şi ruinarea complectă a organismului. 

Cheltuiţi sume şi energii enorme pentru studiul microbilor şi 
nimicirea lor, când e atât de simplu să te izolezi ermetic de 
lumea acestor mizerabili. Şi cu energia, observ, nici nu se prea 
face economie, continuă Saturnus. Acest bun care e propria 
noastră vieaţă — daţi-mi voie- trebue altfel gospodărit. 

—A trăi bine şi frumos e o adevărată artă! Nu e aşa d-le 
Marte? 

-Da, dacă doriţi să o numiţi astfel; eu credcă eo 
necesitate, ba mai mult, o datorie să-i dăm sufletului o formă 
cât se poate de perfectă, iar sufletul la rândul lui să nu 
tortureze această formă, corpul, când e purtat de avântul 
zborului, 

— îi răspunse Zeei Marte, pe când ochii-i o desmierdau blând; 
apoi se opriră asupra lui Fi- dias, spunându-i că ar dori să 
cerceteze muzeele şi bisericile încă în cursul zilei. 

Marius, scuzându-se, salută şi plecă la spitalul central al 
Romei . 

Drumul îl făcea aproape întotdeauna pe jos, 

trecând pe sub balconul casei unei vechi familii de prinț, cu 
ultimul ei descendent, Giovanni di Priboia. Casa câştigă o 
neprețuită valoare pentru el, prin Claudia, fiica lui Priboia, o 
ființă a- dorabilă, în vârstă abia de 20 de ani. 

Marius, atras de vraja micuței privighetoare, ocolea câteva 
străzi să o poată zări în umbra unei mari ciuperci roşii, 
aşezate într'o oază de flori, adevărată colivie pentru o pasăre 
dulce. 

Ea nu i se arăta întotdeauna, ci rupând câte o floare i-o lăsa 
să cadă la picioare. Acest joc de „nu mă uita“, avea darul să 
descreţească fruntea lui Marius; omul ideilor şi al progresului 
se apleca, culegând ca un student alfabetul dragostei, svârlit 
aşa la întâmplare de o mână capricioasă. Cugetul lui necorupt 
cerea această picătură de rouă a iubirii spirituale. 

Sufletele mari păstrează în fond o naivitate de copil; ele 
sunt ca piscurile munţilor cu veşnica zăpadă a inocenţei... Nu 
ştiu să cucerească, sunt însă mereu cucerite. Văzând o fetiţă cu 
expresie de înger, cu lacrimi în ochi şi cu picioarele goale, 
sunt în stare să şi-o ataşeze pe vieaţă. 


In ziua aceia, Marius dorea o întrevedere cu Claudia, deşi nu 
o zări pe balcon; intră în ascensor şi se opri în preajma uşii, 
care nu se deschise automat ca de obicei, ceea ce dovedea, că 
Claudia sau nu e acasă, sau nu-i dispusă să primească. 

Parcă i-ar fi trecut o umbră rece prin nervi. Scoase un bilet 
pe care scrise: 

„Prietenă! La reîntoarcerea dela spital, dacă vei fi acasă, 
doreşte o întrevedere cu Tine, 
Marius“. 


Biletul îl vâriî în cutia cu scrisori. 
x 


x x 


Monumentala catedrală a Sf. Petru şi CapeJa Sixtină îşi 
menţinuseră încă splendoarea din secolul al XVI-lea. Cupola, 
unică în felul ei, a rămas o minune a veacurilor; fresca 
scenelor sacre era zmălţuită cu funinginea fumului de miresme. 
Adevărate pături de smirnă miruiau frunţile sfinţilor, purtaţi 
în fecunda imaginaţie a lui Michelangelo. Grandiosul a fost 
exprimat în toate formele de acest Hercule al daltei şi 
penelului. Virilitatea pământului a ţâşnit ca o cascadă 
clocotitoare prin degetele de humă ale gigantului vizionar şi 
creator. Imposibilul şi-a găsit expresia în piatră, în var şi pe 
pânză. Inspirația s'a întruchipat, când cu putere cosmică, când 
prin subtilitatea de dantelă a liniei şi a culorilor... 

Pater Floriano, fratele lui Fidias, primi în aula cea marea 
bazilicei pe vizitatorii astrali, întovărăşiţi de Fidias. 

Marţienii remarcară frumuseţile adevărate, cu multă pricepere. 

— Expresia sfinţilor are o notă de melancolie, eternizând 
parcă suferinţa, observă Marte. 

- Deşi baza religiei creştine a fost iubirea, replică Uranus. 

—In durere se nasc perlele, răspunse pater Floriano. 

-Durerea dovedeşte absenţa perfecţiunii,, zâmbi puţin ironic 
Saturnus. 

—Biserica noastră are meritul de a fi încurajat arta, istoria 
sfinților oferind cel mai vast material inspirației; iar cultul, 
cu ajutorul mu- zicei, pătrunzând profund în cutele sufletului, 
a creat capodopere. 

—Nu înţeleg însă — zise Marte — cum ați ignorat cu totul pe 
marele pedagog: Natura? Şi nu găsesc nici-o umbră de idealizare 
a naturii. 

-Cu suferință sunteți dăruiți din plin; ce rost are s'o 
idealizaţi? Suferința şi ignoranța sunt surori gemene; pe Marte 
se stârpeşte tot ce ar produce cuiva durere. Toate contrastele 
sunt duşmane: răul e duşmanul binelui, urâtul al frumosului, tot 
aşa şi suferința e duşmana bucuriei. 


-Dar cum am putea să concepem binele, neavând putinţa 
comparaţiei? întrebă intrigat Fidias. 

-Efectele lor au intrat prea adânc în subconştientul omenirii, 
de aci îngrijorarea. 

-Noţiunile prinse în reţeaua simţurilor se judecă prin prisma 
contrastelor; încă nu sunteţi familiarizați cu lumina pură... 

—Ce cuprinde doctrina creştină, dacă nu iubire şi caritate, 
arme pentru stârpirea suferin- ţii? Or noi vedem că basilica Sf. 
Petru, sinteza artei, stă alături de suferinţa ignorată. Cum se 

pot tolera — lângă risipa asta de bogăţie — case mici, în cari 
zace îngropată sărăcia mare? In numele cui? Al iubirii şi al lui 
Dumnezeu? 

— 0 singură scuză, frate Uranus: Arta rămâne grăitoare în casa 
Domnului pentru amatorii frumosului, îndulcind suferinţa, adause 
îngăduitor Marte. 

— Arta, produsul zbuciumării umane, născută tot din durere, e 
temporară. Nu vezi melancolia Madonei, cu pruncul în braţe? 
Bucuria cu care-şi priveşte odrasla, e cuprinsă în valul 
reminiscenţei: a durerii de facere? 

— Nu, domnule Floriano, din credinţă trebue să izbucnească 
elan şi tumult de vieaţă, zise Uranus, adresându-se preotului. 

Paraclisierul întâmpină musafirii, rugându-i să-şi ocupe 
locul; se fac pregătirile pentru serviciul divin. 

Pentru mulţimea care se adună în biserică, Marţienii erau o 
atracţie explicabilă. îmbrăcămintea lor ciudată fu admirată. Ei 
apărură în haine izolatoare, care ascunseră figurile sub masca 
cu ochelarii de sticlă groasă, iar multele fire regulatoare 
pentru respiraţie, înregistratoare, microfoane şi multe altele, 
precum şi strălucirea neobişnuită a acestei haine, produceau un 


efect ciudat. 
* 

Zorul cu care se pregătea Zeea pentru reuşita seratei în 
cinstea Marţienilor era mare. Numai adâncimile mărilor răscolite 
aduc la su 
Ciu 
prafaţă atâta tremurare şi sclipire de spumă luminată, de câtă 
era cuprinsă acum Zeea, pu- nându-şi în valoare toată 
sensibilitatea şi talentul ei de artistă incomparabilă. 

Din când în când se iveau urme de uşoară umbră pe fruntea cu 
netezimi de marmoră. Pâlcuri de gânduri se perindau sub această 
bol- titură de mic Univers şi ciocanele sângelui îi băteau 
tâmplele cu furie îndârjită. Zeea era numai tremur... şi 
nădejde... In inima ei feciorelnică zvâcnea tumultuos 
primăvara... Grijile de amfitrioană se iroseau ca fulgii de 


păpădie, bătuţi de vântul unei presimţiri amăgitoare... şi Zeea 
se lăsă cucerită de acest farmec ameţitor... 

leşi puţin pe terasa casei să-şi potolească nervii. Apusul 
învioră simţitor atmosfera Romei cu răcoare, culcându-şi umbrele 
la întâmplare, formând nişte arabescuri din linii şi unghiuri 
bizare. Soarele ca o portocală uriaşă, cobora în panerul de 
vapor al cerului. Jocul de culori al diferitelor case, 
construite din sticlă, în locul celor masive şi neconfortabile 


de odinioară, dădea Romei un aspect de grădină cu flori exotice. 
x 

Maşina lui Fidias, pusă în mişcare de forţe electrice, alunecă 
mută pe pavajul de marmoră al Vaticanului şi dispăru prin poarta 
de Est, prin străzile largi şi puţin populate ale Romei. 
Populaţia folosea mai bucuros dintre vehicule 

mantia cu aripi, iar pietonii alegeau ca mijloc de comunicaţie 
punţile mobile, aşezate peste străzi, între două rânduri de 
case, la altitudinea ultimului etaj, purtate de uriaşe macarale. 
A- cest fel de comunicaţie era preferat şi din pricina uşurinţii 
şi pentrucă oamenii deveniți fanatici după razele soarelui, 
căutau cu orice o- cazie să beneficieze de efectele lor 
recreatoare şi dătătoare de vieaţă. 

Fidias purtă musafirii prin muzeele unde se păstrau urmele 
civilizaţiilor vechi, cu toate scăderile şi uneltele barbare. 
Civilizaţia la care s'a urcat secolul al XX-lea a făcut un drum 
bătut cu piroane şi încătuşat cu lanţuri medievale. Chinurile 
sclaviei, sângele atâtor victime grăia prin grosolănia brută a 
mijloacelor omu- lui-bestie.... Epocile cari se târau cu 
încetineala melcului, parcă erau răzbunate acum de furia 
vitezei. A depune minimul de energie şi a produce maximul de 
efect, se stabili în conştiinţa omului modern ca o deviză 
reconfortantă. 

— Rasa albă, unită prin reforma unei organizaţii mai umane, 
şi-a dat seama, că abia a- cum stă să descifreze alfabetul 
adevăratei culturi şi civilizaţii, afirmă cu hotărîrea ideologu- 
lui Fidias. 

Aeronauţii scormoniră fără milă toate plăgile, neobservate de 
ochii miopi. Bătu ora trezirii omenirii întregi din letargia 
hibernării a- tâtor epoce... 

Maşina luase direcţia spre periferiile Romei, ajungând pe 
câmpuri cu ferme model. Fidias 
33 
explică minuţios felul de îngrăşare chimică a pământului şi 
arătă deasupra semănăturilor reţelele electrice cari i-au 
ridicat de zeci de ori fertilitatea. Trecură pe lângă codrii de 


aur, cari îşi murmurau smeriţi bogăţia; spicele de grâu, prin 
suliţi de pai, înfigeau energia capturată a soarelui şi a 
electricităţii în bobul gras. Un chenar verde de smarald viu 
tinu strâns grânarul de belşug. Alei cu măslini, insule de 
smochini, şi sori liliputani, ascunşi sub umbrele de frunze, 
dădeau un colorit vioi câmpurilor vaste. Şuviţa de argint a 
reţelei de canale amuză ochiul. Iar furnicarea nervoasă a 
nenumărate gâze negre şi mari, dădeau un accent de muncă asiduă 
întregii panorame. 

— Oraşele dau impresia unui arbore, a cărui periferie se 
subţiază; mahalalele proletare sunt puţin îngrijite în 
comparaţie cu centrul unde găsim condensate minunile 
arhitectonice lângă expresia artei în marmoră şi bronz şi 
vitrine asortate cu mărfuri transoceanice şi cu nimicuri 
plăcute. 

- Da, aveţi perfectă dreptate, domnule Sa- turnus, dar parcă 
şi oraşele au o lege a gravităţii lor proprii. Centralizarea 
valorilor dă a- spectul de ceva prea compact şi e în defavorul 
periferiei, dar şi a centrului, care se îneacă în această 
atmosferă sufocantă. 

Trecând prin suburbia fabricelor, Saturnus îi atrase atenţia 
lui Fidias asupra fumului ieşit în voie din coşuri semeţe. 

- Strică şi pitorescul aceste vulcane nepotolite, adaogă 
Marte. 

Sirenele anunţară sfârşitul muncii; era ora 18. Sute de 
muncitori şi muncitoare apărură într'o dezordine gălăgioasă prin 
o sumedenie de uşi, înegrite de fum şi impurități; păreau ca 
nişte urdinişuri din cari roesc vioaie albinele muncitoare. 
Oameni îmbrăcaţi prost, cu mâini grosolane şi vine umflate, îşi 
ştergeau frunţile cu mânecile soioase.... Femei cu spinarea di- 
formată, cu obrajii ca pământul crispat de secetă, unele 
ascunzându-şi zbârciturile sub farduri stridente, mergeau mai 
zorite la căminu- rile unde dezordinea şi lipsurile se 
înstăpâniseră. Copii lăsaţi în grija întâmplării, nespălaţi, 
jucându-se cu trivialităţile, mai abil decât cu nişte mingi, 
alergau în întâmpinarea mamelor, cari, în loc să-i mângâie, îi 
primeau cu sudălmi şi bătăi. Tinerii se găsiră, se uniră şi 
lipsiţi de simţul pudorii, dădeau un spectacol de bâlciu 
senzual. 

— Fiind timpul prea avansat, ne vom opri cu altă ocazie să le 
cercetăm toate, zise Fi- dias, cu gândul la grijile Zeei. 
întoarse maşina şi o luară pe şoseaua principală, oprindu-se la 
spital. Marius plecase cu un ceas mai înainte ca de obicei. 

* 


x x 
Şiragul de becuri încercuia magnific cu jarul luminei casa lui 


Fidias, şi altfel bogată în culoare şi strălucire. Aripa stângă 
a casei la 

ultimul etaj era rezervată pentru aterizare. Minuscule maşini 
zburătoare, figuri cu aspect de pasări, populau terasa 
spațioasă. 

Zeea răsări în uşa salonului cu fața albă ca de arătare. Părul 
negru, stropit cu nestemate, îi accentua paloarea, iar ochii, în 
seara aceea măriți, purtau cerul în albăstrimea lor. 

Inaintă cu legănări de gondolă; paşii ei călcau pe flori 
exotice... Bustul cuprins în decolteul rochei galbene, se ridică 
conştient şi imaculat ca o efigie concepută de creerul geniilor 
vizionare. 

In salon o aşteptau personalităţile politice şi, dintre 
prietenii ei, doamna şi domnul avocat Piedro Rondi. Doamna, de 
talie mică şi rotunjoară, sărutând pe Zeea, îi zise: Scumpa mea, 
voi aţi revoluţionat toate spiritele cu faima Marţienilor; dacă 
nu-i vedeam în basilică, prin aparatul televiziunii, aşi fi avut 
certitudinea că povestea celor trei crai dela răsărit se repetă. 

—E atât de reală, dar mi-e teamă că dispare ca o poveste, le 
răspunse cu zâmbet plin de graţie Zeea. 

—A, va să zică te-au cucerit gentlemenii cerului, frumoaso! o 
tachină avocatul Rondi. 

— Stelele îşi au destinul lor... Aş dori pentru astăseară să 
legăm armistițiu domnule Rondi, eşti de acord? 

— Nu, frumoaso, azi voiu încerca să fac pe astronomul şi te 
voiu persecuta cu privirile prin obiectivul meu de jurist. 

— Ah! Piedro, bătrân incorigibil ce eşti, lasă 
fetiţa, n'o vezi ce înfăţişare de sfânt bizantin are? 

-Soarele sfinţilor a dispărut de mult, acum trăim sub cerul 
realismului, faptele vorbesc, dragă doamnă Rondi. 

—Ah, văd că te-ai molipsit, eşti o savantă coaptă până în 
măduvă; dar ce-i cu ochii tăi Zeea? Irisul ţi-e mărit, iar 
pleoapele tremură parcă sub povara visului şi ai ceva sublim în 
toată atitudinea ta. 

-Veşnic fermecătoare, scumpă nepoţică, întrerupse vorbele lor 
pater Floriano. 

-Bine ai venit unchiule, salută Zeea, întin- zându-i mâna 
prinţului bisericii, om în floarea vârstei, bine legat, cu faţa 
ca bujorul. Umorul era o necesitate a firii lui; luând lucrurile 
pe laturea luminoasă, avea şi o doză bună de optimism, care-l 
făcea atât de sociabil. 

—Ei, de ce te zbaţi ca o rândunică speriată? o întreabă, 
strângându-i cu ambele mâini mânuţa ei albă; 

-Sunt îngrijorată de reuşita seratei, îi şopti unchiului; 
vreau să ofer tot ce se poate mai select şi bogat. 


-Mărul de aur o să-l prindă în zbor tot degetele astea, cari 
îmblânzesc şi stihiile pământului... 

-Nu te-am ştiut atât de iscusit în galanterii, vulpe bătrână, 
îl lovi pe umăr Gaius Capi- nelli, un exploatator al vieţii. 

-Ehei, amice, eu ştiu una şi bună: vorba dulce mult aduce. 

-Da, da, iezuitule, umbli cu bomboane după cucoane... 

Sosiră alţi musafiri, domni şi doamne din e- lita Romei. 

Zeea era scăpărătoare; pentru fiecare avea o vorbă plăcută, o 
frază de spirit, făcând să tresalte sufletele înviorate. 

Marius intră de braţ cu Claudia. 

Zeea grăbi să-i întâmpine, îmbrăţişându-şi prietena din 
copilărie. Contrastul între Claudia şi Zeea era remarcabil. 
Claudia purta o rochie verde, tivită cu blană de ermină, pe când 
a Zeei se termina în franjuri de perle negre şi o prindea aşa de 
bine rama neagră a părului şi a perlelor. Părul Claudiei, roşu 
şi ondulat pe u- meri, complecta de minune figura de copil, pe 
când tăietura rochiei lăsa la discreţia ochilor formele de 
căprioară zvăpăiată. Cercetă nervoasă, abia stăpânindu-şi 
curiozitatea, printre cei prezenţi, pe Marţieni. 

Lumea adunată se grupă; unii în jurul lui Fi- dias întârziat 
puţin, alţii se alăturau Zeei, iar Capinelli grăbi lângă 
Claudia. Marius se retrase mai în urma lor. Alt grup animat îşi 
formă pater Floriano cu glumele lui pline de spirit. 

Sosiră şi cântăreții celebri dela Scala şi dela opera din 
Roma, apoi o trupă de dansatori din Egipt, în turneu prin 
Europa. 

Nu peste mult îşi făcu apariţia sculptorul Fi- dias Luce 
iunior, vărul Zeei. 0 personalitate formată la începutul 
majoratului său. Tonul cald, exprimat prin linii simple, avea 
ceva iden 

tic cu tendinţa compozitorilor muzicei moderne. Sosi şi 
reformatorul şcoalei de pictură, maestrul Darsen, apoi o mulţime 
de tineret din cercul de prieteni al Zeei. 

In sala ovală, împodobită cu ghirlande de flori albastre, 
statuetele de marmoră, în mare parte opera lui Fidias iunior, 
exprimau alegoric sinteza preocupării omului din acel secol. 
Mobilierul, redus la simplitate clasică, a rămas totuşi 
confortabil; taburete portative erau la îndemâna oricui. 
Discret, o cortină de fir cu motive japoneze despărţea scena 
pentru reprezentaţia artiştilor. 

Spiritele erau stăpânite de încordare înfrigurată. Ochii se 
contractau şi se dilatau; sincopele se repetau în respiraţie. 0 
mână nevăzută parcă le răsucea gâtul spre intrarea principală, 
închisă ca o taină.... 

In mijlocul sălii, într'un bazin de porfir, cu apa săgetată de 


nenumărați peştişori de aur şi argint şi colorată de lumina 
becurilor aşezate la fund, plutea o barcă, printre nuferi, în 
care era aşezată orchestra simfonică. Serata urma să fie 
deschisă cu celebra uvertură „cântecul lebedei", dirijată de 
omul-automat, numit Axa. 

Partitura scrisă cu semne luminoase, influenţa asupra 
baghetei, producând mişcări precise în timp. Instrumentele 
perfecţionate, adaptând cutii cu rezonanţe, amplificatoare, în 
colaborare cu marele maestru electricitatea, au dat o amploare 
muzicei; iar puritatea tonului, ajuns 
39 
la o subtilitate desăvârşită, exprima cu putere sugestivă 
motivul de inspiraţie şi gama sentimentului. Era o întrecere a 
metalului cu lemni.il, complectându-se cu suprapuneri de 
cvistale.. 

Crinii albi, simbolul casei Fidias, păzeau cu inocenţa lor 
intrarea principală. Dar o sevă ro- şietică de aur topit se urcă 
prin tulpină spre floarea albă, schimbând-o într'o stea aprinsă; 
era semnul că cineva se apropie de intrare. U- şile se deschid 
mulcome, trei străluciri apar spre uluiala tuturor... 

Marte intră ca o personificare a viziunilor de genii; era 
gândul însufleţit în mirajul materiei dintr'o mână de spumă... 
cu cămaşa albă, lungă până peste genunchi, încinsă cu o centură 
parcă ruptă dintr'un corn de stea. Părul, flacără de aur, era 
dat peste cap şi terminat în răsuciri de melci. In urma lui 
intră Uranus; tot aceeaşi ţinută în îmbrăcăminte, distinctă 
numai prin culoarea gri de argint. El purta părul bogat şi de un 
negru adânc ca misterul nopţilor, despărţit la mijloc prin o 
cărare. Acest mag frumos, cu ţinuta de aristocrat al 
maturității, era expresia bunătăţii umane. 

Cu totul aparte era apariţia lui Saturnus, îmbrăcat cu cămaşa 
de culoarea liliacului, cu centura neagră cu scânteeri potolite. 
O figură cu linii de sobrietatea bazaltului. Părul alb, frânt în 
unde moi, se odihnea pe umerii lui ca un cer blând pe formele de 
materie cosmică a dumne- zeirii. Expresia ciudată a ochilor, în 
care a prins restul lumei, fascină toată asistenţa. Amfitrio 

nul făcu prezentările, apoi aeronauţii salutară pe Zeea şi se 
amestecară printre musafiri. 

Toată suflarea inteligentă a pământului luă cunoştinţă prin 
aparatele de radiofonie şi de televiziune de concertul din 
salonul Zeei, care se repetă şi se răspândi pe întreg globul, ca 
razele luminii solare. Emoţia prinse inimile şi le săltă cu 
fanatism de cult nou, până dincolo de marginile bucuriei... 

La prezentarea Claudiei de către Marius, Mar- ţienilor, Zeea 
şi tatăl ei prinseră într'o clipă fulgerul scăpat din privirea 


Claudiei, care străpunse figura de lumină a lui Marte. Cu 
nimicuri plăcute căută să-l atragă spre ea; Capinelli îi ajută 
să debiteze fraze de spirit uşor, intercalând galanterii la 
adresa Claudiei. Marte rămase tăcut, doar în colţul gurei i se 
pronunţă un zâmbet cât o mărgea. 

Zeea avu grijă ca în chioşcuri de flori, ca nişte cuiburi de 
pasări, să ascundă grupuri de cântăreţi. 

Se formă un cerc mare în jurul Marţienilor. Bătrânul Fidias 
deschise serata. 

Saturnus, în numele Marţienilor, salută întreaga asistenţă şi 
întreg globul, pe al cărui puls evenimentul escalării a pus 
stăpânire, răscolind sufletele dornice de a şti. 

— Am adus teorii noui pentru pacea şi fericirea omenirii. 
Civilizaţia în sine nu e progres; bunătatea inimei şi noblețea 
sufletului vor asigura lumii viitoare, clădite pe alte 
principii, vieaţă tihnită şi lungă, lipsindu-se de suferinţele 
cari 

se țin lanţ dela începutul veacurilor şi continuă să se țină de 
om, dacă va trăi în condițiile de până acum. Fac apel la 
întreaga omenire să ne dea concursul! 

...Intr'adevăr, pulsul lumei s'a oprit o clipă;... vechea 
civilizație a intrat în agonie... 

— Biserica noastră a luptat cu multe neajunsuri şi poate cel 
mai mare a fost propria-i ignoranță, zise ridicându-se pater 
Floriano. Am avut profeți buni şi profeţi falşi; ne-a lipsit 
însă controlul ştiinţific. Dogmele nu s'au turnat în tiparele 
ştiinţei; de aici mereu contraziceri, până când molia timpului a 
ros scufa misticis- 

s mului. 

— Spuseşi un mare adevăr, Floriano; cu scufa asta ați speriat 
copiii ăştia mari, până când unul a avut destul curaj să o 
prindă în mâini şi să vadă că tot om e şi acela care o poartă, 
grăbi să-şi măsoare vorba cu unchiul său Fi- dias cel tânăr, un 
certat cu ipocrizia profesată de falşii apostoli ai bisericii. 

— Legile moralei sunt eterne, spuse cu a- dâncă convingere 
Uranus. Felul cum le aplicaţi este greşit; iar metodei devenită 
„Cronică bătrână" nu i se mai pot altoi principii noui. Altor 
oameni, altă măsură! 

— Un paradis nou, cu o nouă pereche de oameni. Dar unde-i 
Dumnezeu care să înceapă din nou povestea? încercă să facă 
spirit Capi- nelli, apropiindu-se de Uranus. 

— Paradisul îl purtăm în noi, apostrofă cu 
demnitate Marte; iar în ce priveşte oamenii noui, se nasc în 
fiecare clipă. 

- Şi mijloace avem la discreţie, complectă Marius, care era 


laconic din fire. 

Zeea îl răsplăti cu o privire duioasă, în timp ce Claudia 
zâmbi ironic. 

—Ah! Marius, ai descoperit cumva vre-un ser de reîntinerire? 
grăbi să-l acosteze lacomă doamna Rondi. 

— Tinereţea zace în suflet, continuă maestrul Darsen. 

— Tinereţea pe planeta noastră se menţine, nici n'avem 
noţiunea de bătrân. 

— Şi cum procedaţi, dacă îmi daţi voie, să vă întreb domnule 
Marte? 

-La întrebarea d-voastră, domnule ministru, va răspunde 
Saturnus, patronul ştiinţei, se scuză politicos Marte. 

Bătrânul Fidias, jenat de felul cum lumea subţire nu-şi 
ascunde slăbiciunile, dădu altă turnură conversaţiei. 

-Noi Pământenii suntem greoi, evoluţia o legăm de 
experienţele trăite de alţi oameni, în alte vremuri. Deşi 
ştiinţa a rectificat mereu legile vechi, totuşi nu ne putem 
debarasa de şcoala sistemelor cu picioare de plumb. 

— Inovatorii sunt consideraţi ca demenţi sau ca criminali, o 
ştiu din propria-mi experienţă, zise cam indignat Darsen. 

—Ei, las-o mai domol! Ce compari tu pictura cu lucrurile 
practice? încearcă să organi 
zezi un stat pe principii noui, o să vezi de ce zid te vei izbi! 

— Domnul ministru uită, că religia ar întâmpina aceeaş 
dificultate! 

— Domnule Floriano, crezi că ai mai putea organiza armate în 
frunte cu drapelul crucii? 

— Toate revoluțiile şi-au ucis apostolii, trase concluzia 
Floriano. 

— Cum vi se pare lumea noastră ? prinse momentul Claudia, 
apropiindu-se de Marte. 

— Omenirea îşi trăieşte faza minoră; cultura e hibridă, 
imperiul este al morții, frica stăpâneşte peste tot, iar durerea 
e soră geamănă cu ignoranța, îi răspunse tăios, în locul lui 
Marte, bătrânul frumos ca un Dumnezeu, Saturnus. 

— Totuşi, d-şoara Zeea va trage perdeaua şi va lăsa să 
întrezărim un colţ luminos, adunat aici unde mai găsim 
preocupări pentru perfecţionarea acestei lumi şi unde sufletele 
sunt pătrunse de principiile unei morale sănătoase, potoli 
asprimea concluziei făcută de Saturnus, tânărul Marte. 

Sunetul dulce al gongului avu darul să îmbuneze inimile, 
cortina se încreţi, lăsând scena, decorată cu multă iscusinţă şi 
rafinament, goală o clipă. Cadrul era: un templu păgân, cu am- 
forele fumegânde. O semiobscuritate cu cer înstelat domina 
atmosfera. 

Siluete de fluturi, de viermi şi de şerpi, se a- propiau în 


ritmuri de locul jertfei, unde preoteasa, învăluită în giulgiul 
pudoarei, îşi fixă privirea fanatică asupra stelelor. 0 muzică 
de 

un muget sugrumat, ridică şerpii; apoi urmă un ritm săltăreţ, 
topit în zvonuri de metale, care înfioră fluturii; biciuirea 
corzilor răscoli viermii la mişcări atavice. Preoteasa ţinu cor- 
tegiul sub vraja ochilor într'o halucinare pasională. Trupurile 
cârcite de văpaia voluptăţii şi a spasmului erotic, la un semn 
dat, căzură în letargie. Muzica saltă cu furie, scoțând nişte 
țipete de stihii şi de aiureală;... ipoi se potoli, terminând în 
şoaptă muribundă... 

Preoteasa se execută; un sânge cald aburea, şerpuind printre 
viermii leşinaţi; era jertfa a- dusă zeilor atotputernici, era 
cea mai plastică demonstrare a ignoranței crase. 

Asistenţa, înfiorată de cruzimea păgână a dansului şi a 
execuţiei, căuta să-şi revie, luând firul conversaţiei cu o 
vioiciune nervoasă. Mar- ţienii consternaţi se ridicară să se 
retragă, dar Zeea le prinse atenţia, se aşeză la micul ei 
pian...; Claudia o urmă. 

Zeea îşi cântă propria compoziţie „Simfonia Naturii", 
acompaniată de cântecul cu sonorități de argint al Claudiei. La 
atingerea clapelor, Zeea se identifică cu instrumentul. Ea 
sculptă fără materie fuJguiri de praf de lună, foşnet potolit 
din joc de valuri, suspinuri patetice din şireag de mătănii, 
vaier din frânturi de aripi, cari se reliefau metalic sub dalta 
creatorului în clipa genezii. Acum sunetul care era materia 
sufletului, se îmbină cu materia luminii: culoarea. 

Zeea transfigurată domina asupra timpului, 
armonia ridicându-i sufletul de puritate serafică, în lumea 
transcedentală. 

Cântecul Claudiei avea un timbru de nostalgie după ceva 
supranatural. 0 bifurcare a energiei intrate în subconştient se 
lăsa simțită, pasiunea, oscilând alternativ între pământ şi ce- 
resc, izbucnea când fulgerător, când în murmure de rugăciuni. 
Cele două suflete de femei, apropiate prin artă, păreau să aibă 
afinități. Şi totuşi... nu! 

Contrastul între artă şi felul de interpretare, al celor două 
continente, era izbitor. Aberaţia misticismului oriental depăşea 
bunul simţ. 

— Simfonia Naturii, ca interpretare şi compoziţie, este 
omagiul desăvârşit adus artei pământene, grăbi să le felicite 
Marte, iar Uranus zise Zeei: 

— Simbolul genezii abia acum s'a pus la punct! 

— Tehnica mâinilor rivalizează cu concepţia spiritului, o 
aprecie Saturnus. 

— Tu, Venus din Milo, în atitudinea asta am să te renasc, 


exclamă, sărutându-i mâinile, sculptorul Fidias. 

— Mai lăsaţi-ne-o şi nouă, prea o faceţi eterică! îl mustră 
maliţios pe Fidias, Capinelli. 

„„Surle de metal răspândeau o muzică ciudată; urmă un derviş, 
învârtindu-se ca o sfâr- lează şi avansând între lumea mirată; 
era Sintaxa, omul automat, încărcat pe etajele în formă de 
volane, cu diferite bunătăţi. Musafi 

rii grăbiră să ia câte ceva şi să consume, căci la repriza a 
doua Sintaxa îşi adună tacâmurile. 

Consumaţia dădu prilej ca lumea să-şi facă reflexiile în mod 
mai degajat; destinderea era bine venită. 

Ţipătul de argint şi de cristal, scos din ciocnirea 
diferitelor tacâmuri, se amesteca cu izbucnirea de voie bună şi 
de spirite, producând în sală un zgomot ca de acordări de 
instrumente, ca de hohotiri de pietriş prăvălit zburdalnic pe 
albii de valuri minore... 

Ramurile palmierilor binecuvântau cu umbre verzi grupuri- 
grupuri, retrase în chioşcuri. 

Marius îi oferi Claudiei braţul şi o conduse în grădina de pe 
terasă. 

-Claudia mea scumpă n'a rezervat pentru mine nici o surpriză 
în seara asta minunată? 

-Minunată seară... Marţienii ăştia sunt nişte dumnezei! 
Claudia grăbi să-şi sugrume un suspin nepoliticos. 

— Dumnezei n'or fi, în orice caz, ne sunt superiori. 

— Ai văzut Marius, ce fizic impecabil şi ce sclipire 
inteligentă are fiecare dintre ei? 

— însuşirile şi forma le sunt ca şi ale Pământenilor, doar 
cultura îi distinge şi dă fizicului particularitatea care 
frapează. Dar spune-mi micuța mea, nu cumva s'au şters urmele 
convorbirii noastre de azi din căpşorul tău, care străluceşte 
aici printre flori, ca o comoară nestemată ? 

— Eşti gelos Marius? Ai un aer care nu-mi place... 

— Ei, cum ai vrea tu să fiu ca să-ți intru în voie, 
capricioasă păsărică ce eşti? 

— Lasă-mi mâna Marius, ne poate zări cineva! 

— Poate stolele şi luna, căci toată suflarea şi-a ațintit 
privirile asupra salonului Zeei. 

— Da, parcă ar fi o stea plutitoare; să ştii că mă supără 
atâta importanță câtă i se dă. 

— Nu-i meritul nostru, curată întâmplare, scumpa mea. 

— Doamne! ce cuvânt stupid e şi ăsta „întâmplarea". 

— De multe ori poate deveni foarte grav, ba chiar fatal! 
— Faci aluzii la mine Marius? 

— Tu o zici! 


— Lasă sarcasmul, ştii că nu-1 pot suferi! 

— Eu aş prefera să vorbim despre noi, dar tu-mi aluneci mereu 
pe alte terenuri, unde, deşi vrei să fii calmă, îţi scapă busola 
fără să vrei... 

— Tu Marius îmi priveşti sufletul ca pe un cadavru de disecat 
şi nu mă cruţă bisturiul raţiunii tale de câte ori vreau să par 
altfel de cum sunt. 

— Nu-i nevoie să fii altfel, eu te vreau sinceră şi mereu 
aceiaş, divina mea păpuşică! 

— Să mergem Marius, absenţa noastră poate fi comentată... 

„„„Şi spuneaţi că nu sunt lupte politice, nici pasiuni ? 

—Nu, domnule ministru, o lume clădită pe principiul binelui 
n'are lupte, nici pasiuni nocive. 

-Dar trebue să fie plictisitoare o vieaţă lipsită de 
variaţii, domnule Uranus. 0 doamnă din societatea bună, 
cunoscută prin conflictele galante, avu curajul să pună 
întrebarea lipsită de bun simţ. 

-Daţi-mi voie, doamnă, să vă întreb: într'o grădină, ce 
preferaţi, florile sau mărăcinii? 

—Am auzit de vizita făcută la bazilica Sf. Petru; aş dori să 
vă aflu părerea, se adresă către Marte, Fidias sculptorul. 

- Grandiosul este aproape concentrat în cupolă şi în 
construcţia fațadei. In „Pietâ“, artistul a frământat, în 
materia brută, ţipătul o- menirii; statuia parcă-i o dantelă din 
lacrimi pietrificate; subiectul adânc omenesc; e regretabil că 
artistul s'a desăvârşit eternizând durerea! 

-Marius, nu uita să vizitaţi atelierul maestrului Darsen. 0 
să aibă ocazie domnii, să facă comparaţie între metoda şcoalei 
din secolul XVI şi metoda care a revoluţionat lumea tradiţio- 
nalistă. 

— Iţi mulţumesc, prietene Capineliîi, itinera- riul nostru 
prevede această vizită. 

-De altfel, maestrul ar putea servi cu detalii asupra metodei 
sale revoluţionare, nu-i aşa Darsen? Luându-l de braţ, Zeea 
scoase ursul, cum îl poreclea lumea, din văgăuna retragerii lui, 

—E prea puţin... prea puţin nou ce aduc în favoarea artei, 
domnii mei; totuşi, când toate metodele s'au epuizat, maniera 
mea seamănă cu a sculpturii. Pânza plană în ochii mei ia pro- 
porţii şi durități de marmoră. Din culorile suprapuse, penelul 
meu scobeşte viziunea. Lumina o îngrop împreună cu subiectul sub 
maldărul de culori şi îmi place să mă joc „,de-a v'aţi 
ascunselea" cu propriul meu suflet. 

—Are dreptate, domnii mei, e o adevărată revărsare de suflet 
fiecare pânză a lui, îl apre- cie Claudia. 

— Sunt cam nedesluşite contururile, obiectă un ziarist mai în 
vârstă. 


- Şi totuşi, atât de unitare, încât ai impresia de evadarea 
subiectului... Necesitatea mea sufletească e satisfăcută mai 
mult, lăsând teren liber şi fanteziei pe care o aplic după dis- 
poziţia momentului, nu-i aşa maestre? 

-Da, d-şoară Zeea, şi eu îmi văd propria mea operă nouă. 

-Revărsarea spontană a sufletului e binefacere şi pentru 
individ şi pentru masse. Un suflet sensibil, pătruns de senzaţii 
şi emoţii, prin exteriorizarea valorilor sale, produce, intrând 
în alte suflete, aceeaşi emoție. Arta-i confesiunea şi a celui 
care o dă şi a celui care o primeşte; religia, fiind izvorul, 
arta va naşte o religie nouă, afirmă cu încredere sculptorul Fi- 
dias. 

...— Nu cumva susţii metamorfoza eternă, vere, reluă Marius 
întrebarea, adresând-o sculptorului. 

-Dacă pornim dela cea mai infimă parte a materiei, 
electronul, atunci trebue să o admitem, mişcarea fiind eternă în 
cosmos, grăbi să-i răspundă fiului său Fidias bătrânul. 

-Tot universul se supune acestor legi, cum şi sufletul şi 
evoluţia se închid în cercul vrăjit din care nu vom scăpa 
niciodată, explică Sa- turnus. 

—In felul acesta credeţi în reîncarnarea sufletelor ? 

—E credinţa noastră demonstrată, domnule Floriano, continuă 
Uranus. 

„„„Aripile cortinei se adunară din nou în urma gongului. 

Soliştii dela Scala, apoi artiştii operei con- tribuiră la 
splendoarea serii, unică prin apariţia Marţienilor, splendidă 
prin execuţia desăvârşită a debutanţilor. 

După audiţia muzicală, Zeea mai adăogă la program încă vre-o 
câteva puncte: o mică dansatoare stârni admiraţia prin precizia 
mişcărilor şi prin abilitatea de a scoate din cutia de rezonanţă 
sunetele armonioase, melodii inedite. 

Conversaţia mai continuă foarte animată încă un ceas, apoi 
Zeea încheie serata, mulţumind artiştilor şi răsplătindu-i cu o 
vorbă de spirit pentru concursul dat. Marţienii, la rândul lor, 
se închinară, salutând politicos şi se retraseră. 

Claudia urmări cu privirea aprinsă figura 
Iui Marte, simţi un imbold să alerge în urma lui, să-l strige pe 
nume, să-i prindă mâna şi să nu o mai lase... 

Marius o chemă; ea tresări, smucindu-şi u- mărul şi nervoasă 


plecă. 
X # 

Stelele ca nişte slove de argint, păstrau pe biblia cerului 
taina nedescifrată a existenței cosmosului... Ochii arşi de 


frigurile dorului de a şti, se potoleau în strălucirea 
fascinantă a mirajului ceresc. 


Fidias ieşi cu familia pe terasă, în grădina lui favorită. 

Emoţia care le stăpânea de câteva zile sufletele fu potolită 
de răcoarea nopţii. 

Trei fiinţe ca trei lumi, trei suflete cu idealul lor şi 
fiecare cu alte preocupări... 

Gândul astronomului căuta să cuprindă în i- nelul raţiunii lui 
sâmburele adevărului, extras din noţiunile formulate asupra 
planetei Marte. 

Zeea îşi frământa inima. Judecata o simţi supusă unei simţiri 
care-i producea senzaţii plăcute şi o nelinişte vagă.... 

Marius rămase deprimat; atitudinea Claudiei îi dădu de bănuit 
lucruri la cari nu îndrăznea să se gândească. Nu!., nu!... 
Marius îşi alungă nedumeririle care stăruiau mereu să-i vâjie în 


urechi... 
* 


x x* 


— Nu vrei? 

— Nu! 

— Mă jigneşti... 

— Te priveşte... 

—  Ingratule! 

— Ştiu... 

— Cinicule! 

— Se poate... 

— Mă sinucid... 

— Nu te cred... 

— Mă desbrac! 

—e•e Nu mă tentează... 

— A! cât eşti de blazat! 

— Mai mult decât atâta;... m'am vindecat... şi îţi sunt 
recunoscător... 

— Sărută-mi mâna!., de ce mi-o laşi?., mai strânge- 

o! ...0Odată., ştii atunci... când mi-ai sărutat-o pe furiș., 
tremurai. Eu ţi-am răscolit părul ăsta negru... uite aşa... uite 
aşa... şi tu m'ai ridicat în braţe... eram uşoară sub linţoliul 
borangicului de lună... parcă aşa ziceai... şi acum, când viu să 
cerşesc un procent din capitalul tainei noastre., mă refuzi... 
şi aşa de brutal... nu! nu! nu spune... vreau... fapte şi nu 
concluzii... şi mai sărută-mă... înc'o... dat...ă... aşa! 

— Acum te las. Mâine la ora 20... m'ai. înţeles?.. vei trage 
cortina... Aşa dragul meu... aşa... vei tra-a-a-ge... 
coortiiina... ai înţeles?... Adio! 

„„„Cu paşi de plumb alungă tăcerea, care rămase în urma ei şi 
vrea să-l cutropească, piro- nindu-şi ochii din când în când 
asupra ieşirii; 

parcă ultima frază i-ar fi rămas spânzurată în cadrul uşii... 

Ce bizarerie? Mă persecută stăruința gândului ei demonic. 
Nu!., nu se poate! nebunia sângelui face ravagii, creerul nu mi- 
e limpede... a- pasă ceva opac asupra raţiunii... 

Darsen, înşfăcându-şi mâinile în pădurea părului negru, 
scrâşni ca o fiară! Simţi fonta topită a simţurilor, plimbându- 
i-se prin conştiinţa lâncezită. îşi vâri mâinile în pungile 
halatului, parcă voia să şi le ascundă în faţa oroarei... Se 
scufundă într'un fotoliu şi rămase aşa mult timp de vorbă cu 
sine însuşi... de vorbă cu pânzele pironite pe câte un portativ, 
pe pereţi, în- tr'o disordine simpatică... 

Ah femeie, tu geniul binelui şi al răului! tu ispită 
fermecătoare, tu mama omenirii... de ce nu eşti întotdeauna 
Dumnezeu?.. „Ai înţeles?"., dar cine să poată înţelege? 
„înţelesul", îl purtaţi alături de ovarele unde germinează 
vieaţa, în buricul degetelor de care e legat pruncul nopţii, 
Zămislit în bezna păcatelor... Asta-i înţelesul vostru; pentru 
biruirea lui lăsaţi să curgă sânge, răscolind vacarmul lumii 
bolnave de inconştienţă! Nu! nu! de astădată n'am să înţeleg, 
şarpe deştept, şarpe lasciv ce eşti!.. 

îşi scutură mâinile de stropii apei în care şi le purifică. 
Desbrăcându-şi halatul, Darsen plecă de acasă. 

x 
x * 

Zeea dormi neliniştit. Capul frumos i se balansa printre 
volanele pernei de crin; părea în cleştele unui coşmar. 
Năprăsnicia visului îi ridică de câteva ori pleoapele; văzu o 
movilă mare de nisip pe vârful căreia stătea aşezată ea; era din 
marmoră brută. Un arhanghel cu aripi de flacără şi cu o sută de 
braţe o sculpta. Cu căderile materiei cădeau şi pături din 
vieaţa ei. Sângele i se prefăcea în picături de argint. Pe când 
arhanghelul o sculpta, diavoii în formă de furnici, trăgeau din 
grămada nisipului, scur- mându-l. Ea simţi o uşoară tremurare a 
terenului, apoi o ameţeală şi movila se topi. Mâinile erau încă 
încremenite în materia brută, nesco&se în relief, şi neputându- 
se rezima, căzu peste arhanghel, preschimbată în fulger şi-l 
ucise... 

— Ce enigmă mai e şi starea asta de vis. Strivindu-şi ciucurii 
atârnaţi de semiluna pleoapelor, cu mânuţa strânsă pumn, ca un 
nour trandafiriu, Zeea sări sprintenă din albul patului, care o 
cutropea. Mireasma trupului, pătrunsă în cutele rufelor, se 
irosea prin dormitorul inocenţei ca tămâia vieţii... O clipă îşi 
scăi- dă silueta în apa de argint a oglinzii, intră în papucii 
de casă, pe umeri îşi azvârli în grabă o pelerină de catifea 
albastră cât un petec de mare, îşi încinse talia cu o eşarfă şi 


grăbi pe scări în parcul din jurul palatului. 

In aureola amintirilor frumoase din seara concertului, figura 
lui Marte o urmărea, însă dulceaţa senzaţiei fu amărită de 
reapariţia din când în când a visului barbar. Amestecul acesta 

nepotrivit o făcu nervoasă şi îşi zori paşii, rupând trandafirii 
cari îi cădeau în cale; ea îi strânse la sân înfiorată. 

— Ajunge d-şoară Zeea, te-au supărat florile de le ucizi fără 
milă? 

Zeea, fulgerată, se opri. 

— Zeea, poeta cântecului, te-am speriat? 

— Nu Marte dar... în grădină la ora asta, ce cauţi ? 

— Tot ce e firesc. 

— Firea dormitează încă. Vezi colo la orizont o dâră ca o 
sabie? Acolo se crapă oul cerului şi puiul zilei nu şi-a vârit 
nici măcar ciocul de purpură înrourată... 

— Atmosfera de argint vechi a nopţii intrate în agonie şi faza 
întâiului progres de propagare a luminii, acest fragment din 
minunea creaţiei, e timpul prielnic pregătirilor sufleteşti. 
Zeea, pe noi întâia rază a soarelui ne găseşte în plină 
activitate. Cântecul pasărilor stimulează dispoziţia sufletului 
şi. dorul de muncă. La desmorţirea naturii, cu toate simţurile, 
omul asistă treaz. E o manifestare firească a superiorității 
lui. 

— Cât e de simplu şi cât e de natural, oftă aprobându-1 Zeea. 
Din ce mă lămureşti mai mult, înţeleg tot mai bine miopia omului 
planetei noastre. 

Inconştientă de mişcările ei, luă din buchetul de trandafiri 
unul şi-l desfoi, mototolindu-l cu degetele, apoi îl lăsă să 
cadă, strivindu-l sub picioare. Marte îi urmărea mişcările 
zâmbind. 

— Aş dori să mă iniţiaţi în tainele lumii voastre, domnule 
Marte! 

—E mai frumos dacă mă chemi simplu pe nume. Afinitatea 
calităţilor noastre mă apropie să-ţi zic şi eu: Zeea! 

— Sinceritatea ta e o perfecţiune plăcută şi mă încurajează 
să-ţi cercetez cunoştinţele.... Spune-mi, te rog, Marte, cum 
sunt femeile voastre? 

— Bune... Zeea. 

Zeea rămase cu petalele trandafirului între degete, se uită 
mirată la gestul inconştient şi roşii; se aplecă să adune 
trandafirii risipiţi ca nişte picături de sânge pe aleea 
parcului. Părul bogat îi alunecă din strânsoarea panglicei şi ca 
o comoară răsvrătită se prăvăli pe umeri şi pe coapse. 0 madonă 
îngenunchiată sub patrafirul candoarei. 


Dinspre cotitura stângă a rondoului de palmieri se iviră 
siluetele Marţienilor. Zeea, strân- gându-şi buchetul la sânul 
agitat, plecă. Nici nu ajunse bine la intrarea palatului, când 
auzi o muzică coboriîtă parcă din cer. îşi întoarse tiptil pasul, 
se furişă sub umbrela unui mirt, oprindu-şi mersul şi 
respiraţia, şi ascultă fascinată. 

Marţienii îşi ridicară braţele parcă sprijinind cerul. 
Palmele, întinse ca nişte aripi, purtau mărturia mâinilor pure; 
ele emanau adoraţia omului concentrat la rugăciune. Şi oare nu 
era rugăciunea firii întregi, alături de om? Pământul ridicat în 
picioare, cu braţe încremenite în 

lemn, cu rugăciuni scrise pe foile verzi, cu melodia gravată de 
acele razelor ? Da! era Pământul, care adora prin mii de guri 
parfumate, era Pământul, bulgări cu aripi, flori zburătoare, 
cântând slăviri; era Pământul, urcat în culmi, miruindu-şi 
fruntea în albastrul zării; şi mai era Pământul cu imensa gură a 
sferei lui, plină de unde sonore; şi era întreg universul, unit 
cu vieaţa, care căuta pe Dumnezeul perfecțiunii, să-L frământe 
în legile sistemelor de energii... să-L topească şi să-L 
identifice cu materia prin care a pornit ,,ldeia“. 

Zeea simţi furnicarea ciudată a sângelui; o dorinţă a firii se 
cerea exteriorizată şi iată ochii ei născură mărgele sacre. 
Misticul sufletesc se destăinui în şiragul de lacrimi, care îi 
împodobi sânul, cu strălucirea credinţei. Zeea se purifică şi se 
boteză în propria-i aghiazmă. Cultul ei pentru perfecţiune luă 
proporţii de fanatism. 

x x 


x 


...Marius, care fusese chemat încă înaintea zorilor urgent la 
spital, reîntorcându-se, nuzi aceeaşi melodie, care zguduise 
sufletul Zeei. El cercetă parcul şi rămase încremenit lângă un 
brad vechiu. Mâinile, cari abia cu câteva minute mai înainte 
răsuciseră bisturiul în carnea o- menească, involuntar, se 
încleştară. A.bia a- tunci îşi dete seama Marius câtă nevoie are 
sufletul extenuat al omului modern de o clipă de reculegere.... 

— Şi Marius la muncă? îl salutară prietenos Marţi enii. 

— Vin dela spital, unde am făcut o operaţie cesariană unei 
femei, care se zbătea în chinurile facerii ceasuri întregi. 
Operația a reuşit, dăruind Romei încă un cetăţean; de altfel 
acesta e al patrulea copil într'o familie. Am şi propus să fie 
premiaţi părinţii. 

— La ce bun? întrebă Saturnus. 

— Ca să încurajăm natalitatea; femeile noastre au oroare de 
naşterea mai multor copii. 


— Mi se pare o noţiune ciudată: încurajarea natalității. Câţi 
copii cere statul dela o familie? 

— Nu e vorba de pretenţia statului; e ceva firesc într'o 
familie să se împiedice fecunditatea. 

— Şi cât durează această epocă? 

— Până la menopauza femeii. 

— Am înţeles, zise cam intrigat Uranus, care până atunci 
ascultase conversaţia celor doi. 

— înmulţirea populaţiei stă la discreţia individului. Nu vi se 
pare anomalie să lăsaţi la voia întâmplării cel mai preţios 
factor al naturii, pe om? 

— Anomalie întru atât, că lumea intelectuală nu produce decât 
un procent infim, iar massa muncitorească şi sărăcimea e 
supraîncărcată de sarcini; dar folosindu-mă de această atmosferă 
prielnică a dimineţii, vă rog, domnii mei, să mă iniţiaţi în 
tainele lumii de pe planeta Marte, care de altfel în ultimul 
timp ţine într'o conți- 

nuă agitaţie lumea savantă, făcându-se câteva încercări de 
zbor interplanetar. 

— Să luăm ca subiect fecunditatea, fiindcă o atinserăm 
adineauri. 

- E şi axa principală a vieţii, îi răspunse Sa- turnus. 

— Mi se pare că nu i se dă destulă importanţă acestei noţiuni, 
altfel nu s'ar face risipă cu fructul iubirii. Noi punem 
fecundarea alături de creaţia divină. Fecundarea deschide taina 
întregului univers. Tu Om, care te-ai condensat într'o singură 
scânteie, în care e concentrată şi rânduiala şi imensitatea 
cosmosului, în cea mai sublimă clipă de fericire, porneşti acea 
scânteie din eul tău, cum se porneşte o cometă în orbita 
infinitului... Noi în vieaţa noastră ne întâlnim de două ori cu 
această clipă... 

— Adică la concepere, se miră Marius. 

— După rânduiala noastră, numai aşa e firesc, îl linişti 
Uranus. 

— Şi arta noastră stă în serviciul acestei concepţii, afirmă 
cu mândrie Marte. 

Pietrişul aleei parcă se auzea strivit de paşi energic 
călcaţi, cari se apropiau; Marte fu a- tent şi numai decât 
observă figura simpatică a bătrânului Fidias. 

-— Tată, şi tu aici? 

— Nimic nou. Dela moartea mamei tale refugiul meu a fost în 
natură; deşi sufletul mi l-am înhămat la stele, inima a cerut 
să-i potolesc durerea în roua dimineţii. Mă bucur că-mi pot 
saluta musafirii la ora asta, se adresă Mar- 

ţienilor; un puternic stimulent pentru dragostea de muncă îţi dă 
trezirea firii. De multe ori stau ceasuri şi privesc câte o 
furnică încărcată peste puterile ei. Câtă energie nu cheltueşte 
numai ca să urnească din loc un fir de pai, iar răbdarea 
furnicei îmi oţeleşte voinţa, poate uneori lâncezită. Sau 
privesc câte un cuib de pasăre. Zorul cu care-şi deretică 
cuibuşorul, dragostea cu care îşi hrăneşte puişorii, e 
mişcătoare. Şi cercetând minuţios destăinuirea prin mii de forme 
a naturii... piatră să fii, trebue să devii bun. Atunci 
gândurile îmi poposesc pe la troi-. ţele amintirilor, iar 
dimineaţa îmi picură argintul resemnării şi al împăcării mele cu 
destinul, care mi-a rupt din paradisul căsniciei cea mai divină 
floare... pe soţia mea. De atunci o caut mereu prin stele şi 
astfel stelele au făcut din mine un fanatic al lor şi al 
ştiinţei... 

— Destăinuirea d-voastră întăreşte cu încă un exemplu 
afirmarea noastră, că durerea a devenit un izvor de energie; mai 
mult, e macazul tuturor faptelor, zise Saturnus; de aci şi 
şubrezenia bazei pe care se aşează toate manifestările omenirii. 
Munciţi să alinaţi suferinţa şi muncind, suferiţi! 

Vântul, care îi spiona căţărat pe crengi ca o veveriţă, 
asvârli câteva crâmpeie de flueră- turi, ca pe nişte coji de 
alune; era o şansonetă la modă. Fidias, neplăcut atins că un 
nepoftit îl deranjează în schimbul de păreri cu Marţie- nii, îi 
zise lui Marius să-l prevină. 

Marius făcu câţiva paşi în direcţia de unde 
venea flueratul. Mare îi fu mirarea, văzând pe Capinelli, care 
îşi luă direcţia spre Marţieni; el îşi fâlfâi pălăria şi cu 
multă confidenţă îi salută, în timp ce mersul i se legăna ca o 
pendulă. Fidias, consternat, îi făcu semn cu mâna d<i o- prire. 
El păru a nu-l observa şi, gesticulând printre sughiţuri, 
vocifera: 


—E... hei... pprietene... e hei... mmmmadam.. Denis... are 
fete... e... hei... bbbombonele.. pppe cinstea... mmea... 
Mmmarius... Zzuleica le bate pe ttoate... Ce şştii tu... de ce- 
i... bbună viaţa... aaaaşa-i... la la la la... la. 


Marius strânse jenat braţul beţivului şi, spri- jinindu-l1, îl 
duse să-l dea în primire portarului. 

- Iată, domnii mei, la ce se rezumă vieaţa unui om în toată 
firea. Copil din părinţi nobili, fără alte preocupări decât 
femeia, jocul de cărţi, cursele şi beţia, calităţi care în 
societatea aristocrată îi ridică prestigiul, e foarte a- great 
în saloanele cu reputaţie bună şi considerat ca om subţire. 

Marius se reîntoarse palid, buzele-i subţiri erau încleştate, 
iar fruntea concentrată. îşi în- copciă mâinile la spate şi se 
plimbă de câteva ori, stăpânindu-şi mânia, apoi potolit se apro- 


piă de grupul Marţienilor. 

— Boala omenirii, „viciul"! Toate religiile, cu feluritele 
metode de morale, până azi, toate au dat greş. Interesele 
economice ale statului încurajează viciul; şcoala nu e la 
înălţimea chemării ei, iar religia dă prilej să se căpătuiască 
sub patrafirul ipocriziei o armată de paraziți! 

— Răul zace şi în individ, căută să-l liniştească Fidias; e 
drept că ocazia naşte hoţul, însă oamenii cu caracterul bine 
format nu ascultă amăgirea ocaziei. 

— Răul zace în felul de a trăi şi în nerându- iala întregului 
sistem, afirmă cu pătrundere U- ranus. 

— Până când susţineţi energia fizicului prin felul vechi de a- 
1 hrăni, o să aveţi nevoie de femei, după cum am înţeles din 
crâmpeiul scăpat de individul acela; iar un viciu naşte altele 
şi astfel nu o să mai scăpaţi din lanţul infernului în care 
trăiţi. 

— Iată un punct asupra căruia aş dori să ne oprim. Domnii mei, 
eu de mult sunt obsedat de ideia, că felul nostru de a trăi are 
multe neajunsuri şi este irațional. Soluţii s'au dat; dar 
nesatisfăcătoare. Unde-i pulsul... să-l pipăim? Nu-l găsim. 

— Eu i-am spus de multe ori fiului meu: am impresia, că 
zidirea se începe dela acoperiş; astfel procedând, n'o să ajungă 
la rezultat. 

— Aveţi dreptate, domnule Fidias, răul tre- bue scos din 


rădăcină cu totul, îl convinse Sa- turnus. 
x 


x x 


...Pe altarul din spuma ceţii de dimineaţă, câţiva nouri se 
adunau, formând un potir a cărui dungă se lumină; ziua, ca o 
sacerdotă, cu degetele-i de safir, ridică din potir ostia aprin- 
să a soarelui şi se cuminecă... Cu mânecile su 
flecate, ea îşi scutură poalele ravene de rămăşiţele nopţii... 
Stelele păleau, roua se usca pe măsură ce Vestala îşi urca 
braţele... 

Sub imboldul obiceiului, Fidias porni spre palatul său, pe 
care razele soarelui îl preschimbaseră într'un bulgăre de 
lumină. Toţi îl urmau. 

Făcură un program pentru vizitarea planetei Pământ. Itinerarul 
prevăzu excursii la ruinele antice: Pompei şi Herculanum. Drumul 
trecea pe lângă moşia lui Priboia, care avea diferite fabrici. 
Hotărîră să se abată şi pe la el. 

Zeea intră îmbrăcată într'un matineu de dantelă venețiană- 
albă; era graţioasă, era ca o le- bedă. Ascultă şi făcu câteva 
obiecţiuni, adăugând, că ar fi bine, la reîntoarcere, să 
viziteze atelierul maestrului Darsen. 


— Nu ştiu când va fi dispus să ne primească. 

— Intreabă-1l, te rog, prin radio, şi aşa treci prin biroul 
tatii, vei putea afla ora. 

Marţienii îi cerură lui Fidias să facă un voiaj şi în 
stratosferă cu racheta. Zeea se alătură bucuroasă propunerii 
lor. 

— Darsen mi-a comunicat, zise Marius, care se reîntorsese, că 
la ora 20 va fi acasă şi va avea deosebita plăcere să ne arate 
atelierul; vizita îi face cinste. 

Marţienii se retraseră în cabinele rezervate ,de familia 
Fidias pentru timpul cât vor fi musafirii Pământului. 

* 


x x 


Palatul prinţului de Priboia era o clădire veche, alături de 
casa de piatră a străbunilor. In ultimul timp, nimbul acestei 
familii a pierdut din strălucirea-i veche. Giovanni de Priboia, 
ultimul descendent, era un om care, deşi păstra ceva din 
tradiţia neamului, adoptase din spiritul mercenarilor mult simţ 
practic. Nu frecventa saloanele. Arta n'o preţuia mai mult decât 
savoarea ce ţi-o poate oferi o ţigară bună. In familia sa era 
despot. Soţia lui, Ifca, fostă stagiară la teatrul Pirandello, 
nu-şi putea valorifica faţă de soţ personalitatea ei, şi altfel 
anemică. Singurul copil, născut după 10 ani de căsnicie, 
Claudia, n'avea pentru mamă-sa decât sentimente de compătimire, 
văzând-o cum se reduce în faţa pumnului energic al tatălui. Sin- 
gură nu-şi dădea seama dacă iubea sincer şi pe tatăl său, 
învinuindu-l adesea că a mutilat orice act de voinţă al mamei. 

Ea se bucura de o libertate exagerată, mama nefăcându-i 
controlul actelor, numai ca să evite ciocnirea de oţelul 
negaţiei, de atâtea ori simţit al soţului. Tatăl îi adora 
maimuţăriile; Claudia, cunoscându-i slăbiciunea, se întrecea în 
născocirea extravaganţelor. Caracterul ei se formase într'o 
atmosferă de duplicitate şi disor- dine. Din partea tatălui 
purta în sânge reminiscenţa nobleţii în maniere, şlefuită de 
strămoşi; calităţile fizice şi sensibilitatea pentru artă erau 
zestrea mamei, dar şi înclinarea bolnăvicioasă pentru aventuri, 
pe care le ştia ascunde cu multă iscusinţă. 

Dela sosirea Marţienilor o vedem pe Claudia agitându-se mereu 
împrejurul aparatului de ra- dio-televiziune. Ea căuta să prindă 
toate privirile şi conversațiile, aflând că vor trece pe la 
moşia tatălui ei. In vederea acestei vizite făcu pregătirile 
necesare să-i întâmpine la ţară. 

# 


x x 
Pompei strălucea în razele soarelui. El păru 


o machetă uriaşă a măestrului Pământ. Umbrele zidurilor atârnau 
ciucuri la giulgiul tăcerii. Din când în când câte o pasăre 
zbura speriată, purtând parcă pe aripi câte un spirit rătăcit, 
căutându-şi comoara topită în lava cataclismului. Şopârle, ca 
nişte frunze cu picioare, se lăţeau, otrăvind albul strident al 
lespezilor. Marmora îşi striga monotonia spre cerul aplecat, 
cataplasmă albastră pe rănile ruinelor. Ici, colo, curios, 
vizitatorul îşi rătăcea paşii, vârân- du-şi capul prin câte o 
frântură, încât părea o stafie răsărită din huma cimitirului. 

Grupul Marţienilor, ghidul şi familia lui Fi- dias răscoleau 
cu sonoritatea verbului, liniştea mucegăită a oraşului mort. 

Fidias le istorisea Marţienilor erupția Vezu- viului cu 
potopul de lavă, care a înecat oraşul carbonizând toată suflarea 
pe care o prinsese prăpădul. 

— Şi experienţa tristă de atâtea ori repetată, nu v'a servit, 
precum văd, să luaţi măsuri pentru a evita catastrofa. Mă miră 
cum staţi insensibili faţă de atari primejdii; după cum am vă 
zut, pagubele întâlnite în drumul nostru, survenite în urma 
inundaţiei, sunt grozave. 

- Se iau măsuri, întrucât ne servesc institutele de 
meteorologie, totuşi, multe sunt inevitabile, îi răspunse lui 
Satumus ghidul. 

— Omul în perpetuă luptă cu tainele firii, cu despotismul 
Pământului, s'ar fi putut deştepta de atâtea veacuri; precum 
văd, firea i-a dat a înţelege pericolul care îl pândeşte, prin 
nenumărate şi prea triste lecţii. Asta dovedeşte că omul încă 
nu-i înţelege graiul şi n'a ajuns la adevărata lui maturitate, 
replică Uranus. 

- Fatalismul a ţinut omenirea în miopie prea mult timp, se 
scuză Fidias; numai eu am înregistrat nenumărate prăbuşiri 
survenite în urma cutremurelor şi mi-am zis: parcă Pământul îşi 
bate joc dinadins de opera şubredă a omenirii! 

- Lupta se va perpetua, Pământul rămâne să-şi asvârle şi mai 
departe, cu ingratitudinea obişnuită, comorile înşirate pe 
spinarea-i rebelă. Trebue să luaţi măsuri urgente, să nu mai 
fiţi la discreţia lui, explică Saturnus. 

— Am remarcat şi în biblioteca frumoasă a Vaticanului, ce 
puţin precauţi sunt oamenii, scriind lucruri preţioase pe 
materia cea mai u- şor destructibilă, hârtia, spuse Marte; ar fi 
trist să mai suportaţi o lovitură ca cea dela Alexandria, care 
cred că a întors cu câteva pagini îndărăt toată civilizaţia. 

- Toate sunt şubrede, accentuă Marius; eu am constatat, nu 
spre mica mea durere, cum 

se reduce opera noastră la simple jucării de copil, expuse 
capriciului întâmplării. Ne uităm neputincioşi cum mătură 


puhoaiele truda miilor de braţe, cum se răstoarnă, ca o cetate 
de carton, oraşe sub palma uriaşă a Pământului, iar cicloanele 
se joacă cu toată munca noastră, plămădită în lacrimi, parcă ar 
fi nişte popice. 

— Te mai împaci cumva cu ravagiile inconştiente ale naturii; 
distrugerea omului, însă, rămâne cea crudă şi barbară! 

— Faceţi aluzie la războaie, domnule Fidias? 

— Da, domnii mei, abia cu vreo 25 de ani mai înainte s'a 
închegat pacea definitivă. 

— Şi când te gândeşti că femeile au pornit cu ramura de 
măslin, sunt mândră de geniul sexului meu. 

— Fiica mea are dreptate, continuă Fidias, proptindu-se de o 
columnă a unui templu; toate proiectele oamenilor, mari 
politicieni, au rămas pe hârtie, ca document posterităţii. 

— Şi cum au procedat femeile? Ai fi dispusă Zeea să ne 
povesteşti? o rugă Marte. 

— Războiul ca poveste e prea lung, ca adevăr e prea trist! 
întâia piatră, ridicată să lovească strămoşul omului, până la 
ultima bombă cu gaze ucigătoare, a pătruns un drum lung, tăbăcit 
cu sânge, oftă adânc Fidias. Mă credeţi, domnii mei, când 
vorbesc de războiu, mi se pare că prin inimă mi se canalizează 
drumul acesta de sânge şi toată oroarea şi gemetele îmi răcnesc 
în suflet. Sărmanii mei strămoşi! 

Pe faţa lui Fidias se adânceau cutele. Ceva 

înăbuşit îşi luă expresie prin răvaşele vremii. Mila desveli 
vălul, chip de lumină, dedus din suflet. Gigantul urcă culmi 
neumblate. Veteranul clipea; geana îi ridica lespezi de veacuri, 
ruginite în sânge; suspinul, oprit ca un ceas mort, 

i se dilua pe buze. 

- Tata retrăeşte viu clipele de vacarm ale ultimului războiu, 
durerea dublându-i-se prin pierderea scumpei noastre mame; 
fratele ei cel mai mic, adorat de mama, a murit în luptă. L-a 
plâns, căzând în melancolia care a răpus-o. Sentimentul puternic 
de iubire l-am moştenit şi noi, aşa-i Marius? 

Ochii lui grăiau muţi: Aşa-i scumpa mea soră. 

—Am plătit scump treapta civilizaţiei la care ne-am oprit, 
continuă, recules, Fidias; dela organizaţia cea mai primitivă a 
nomazilor am e- voluat până la cea mai ideală formulă de gu- 
vernare a statului de azi, Pax Animae, care uneşte într'o 
singură massă toate popoarele Europei. 

—Vă puteţi închipui toată Europa în flăcări ? Vrajba a 
tulburat spiritele. Omul nu mai era stăpân pe propria-i rațiune. 
Glasurile pacifiste se înecau în tunetele infernale ale armelor 
ucigătoare ; frate nu cruța pe frate, dacă nu era de aceeaşi 
culoare. Tatăl şi fiul se ucideau cu o cruzime de bestie, şi 


atunci închipuiţi-vă, femeia: mamă, soţie şi soră, s'a ridicat 
albă din cloaca sângelui şi ne-a mântuit!.. Aşa-i sora mea? 

—Aşa e Marius! Una s'a ridicat, una a fost 

care a suflat în trâmbiţa de arhangheli suflul păcii... Şi 
glasul ei a intrat ca lumina în toate inimile de femeie. S'a 
declarat războiul: femeie contra bărbat. Femeia a ridicat arma 
elo- cinţei şi arma iubirii în luptă contra bărbaţilor ca să-şi 
smulgă tatăl, bărbatul, copilul şi fratele de sub teroarea lor 
proprie. 

Zeea, cu retorică de eroină, într'o suflare depănă frază după 
frază, iar trupul ei luă ţinuta crinului; mergea pe aleele 
părăsite ale Pompe- iului, parcă ar fi fost trimisa cerului să 
insufle vieaţă oraşului — cimitir. 

-Aşa ceva oribil n'am întâlnit pe nici-o planetă! zise grav 
Uranus. In fine pacea odată stabilită între oameni vă lasă timp 
să împăcaţi şi vitregia naturii faţă de om şi a acestuia faţă de 
sine însuşi. 

-Le vom asigura colaborarea noastră, nu-i aşa Saturnus? 

-Trebue să rămânem aici până punem toate la punct, îi răspunse 
cu multă înţelegere Marte, în timp ce ochii lui urmăreau 
mişcările Zeei. 

x 


# x 

Ulise se descărna impetuos de impuritățile massei. Dalta 
tremurată de puterea emoției a- luneca mângâietoare pe glesna de 
marmoră, a- poi ochii sculptorului cuprind tarsul bărbatului 
voinic, cu adorația creatorului... Ulise biruise materia. Ulise 
era rugăciunea marmorei, cântată de oţelul ferecat cu 
gratitudine ingenuă, de Omul maestru. Fidias în halatul alb îşi 
pri 
veşte opera. Dalta îi străluceşte în mâna care a strâns visul şi 
a scos flacăra eternității. Perdeaua de postav negru o aranjase 
cu multă pricepere în dosul statuei. Umbrele cutelor dădeau 
culoare formei, iar negrul perdelei armoniza cu fondul alb, scos 
în relief. Mai netezi câte ceva pe ici pe colo, mai luă sub 
unghiu poziția lui Ulise, când un porumbel mic cu un plic în 
ciocul de argint se învârti pe un piedestal de marmoră de Păros. 
Fidias scoase plicul, apăsă butonul. Porumbelul se retrase în 
colivia-i de fildeş. 

Ah! se poate? o scrisoare dela ea! Ce să însemne asta? 

„Scumpul meu, mândria m'a reţinut să-mi plec urechea glasului 
tău!... Afecţiunea pentru geniu am simţit-o mocnit. Graţiile nu 
te mai resping; exclamarea ta a fost o mărturisire. Inima vrea 
să te împărtăşească astăseară cu darul tinereţii. După 
cortină... la prietenul nostru, caut-o pe Zeea“. 


— Nu, nu... nu se poate; e o halucinare... Zeea, vara mea! şi 


totuşi iată scrisoarea... grațiile mele nu te resping!... 
astăseară cu darul tinereţii. Zeea, scumpa mea!... şi eu care am 
crezut păcătoasă afecțiunea mea! Nu! nu-mi vine să cred... tu te 
vei pogori de pe piedestalul inocenţei tale?.. Tu ai primit 
exclamarea mea ca o mărturisire;... o ce bună eşti, sfârta mea 
incomparabilă! 


Fidias strânse halatul, împătură scrisoa ea, după ce se 
încredinţă încă odată de realitatea 

textului şi fluerând apucă câte o statuie, o mută în alt loc, 
puse vazele cu flori în preajma lui Ulise ca un prinos vieţii, 
prinse'n linii, frecân- du-şi mâinile cu o mulţumire nouă. Mai 
aranjă câte ceva prin atelier, neputându-şi stăpâni vâlvătaia 
care-l cuprinse; imediat grăbi afară, a- fară la lumina 
soarelui! 

-Dar felinarele acestea la ce vă servesc? întrebă Saturnus, 
întorcându-se în drum spre moşia lui Priboia. 

— Sunt acumulatoare pentru atracţia insectelor şi în deosebi a 
muştelor, răspunse astronomul. 

—0, muştele! cea mai detestabilă creatură a naturii. Când văd 
zburând deasupra o muscă ce poartă pe picioarele-i cu peri 
moartea, mă revolt contra creaţiunii care i-a dat acestui vierme 
posibilitatea zborului, parcă ironizând magnifica rațiune 
omenească. 

—Nici nu le cruţă fratele meu; inventează mereu otrăvuri şi 
gaze noui pentru combaterea lor. 

-Dacă stau lucrurile aşa, cum de mai dăi- nuesc? se miră 
Marte. 

— Vechiul tratament simptomatic. Se procedează fragmentar 
acolo unde trebuiau stârpite toate focarele. Lămpile acestea 
sunt adevărate parodii, păcat că nu poartă inscripţia: poftiţi 
la moarte benevole, răspunse Marius cu iro 
nie... Dar iată ne apropiem de moşia lui Pri- boia. 

In formă de potcoavă uriaşă erau aşezate grupuri de fabrici. 
Potcoava se împrejmuia cu o şosea, apoi se încercuia cu un şir 
de case: cartierul muncitoresc. Zeea dori să cerceteze întâi 
acest cartier, ştiind că femeile sunt în toiul pregătirii 
dejunului. 

Priboia îşi primi în salon musafirii. Cu o vervă inepuisabilă 
îi curgea din gură, ca o serpentină de hârtie, frază după frază. 
Melodia fiind mereu aceeaşi, era nevoie de încordare să-i poţi 
urmări mersul gândirii în toate nuanțele ei. Luară câte o 
gustare, afară de Marţieni, cari în acest timp îşi schimbau 
părerile în graiul lor de melodie. Priboia anunţă Claudiei, care 
avea ceva de aranjat la conacul din apropiere, sosirea 


vizitatorilor şi plecară spre cartierul muncitoresc. 

— Cartierul muncitorilor dela fabrica noastră se deosebeşte de 
toate celelalte câte sunt în ţară, le explică Priboia. Am pus la 
dispoziţia fiecărei familii un apartament complect mobilat, după 
numărul membrilor, cu bae care, bineînţeles, este 
indispensabilă! 

Zeea intră în bucătărie, interesându-se la fiecare ce găteşte 
şi cum prepară bucatele. Marius făcu câteva observaţii cu 
privire la dezordinea şi lipsa de igienă. Mâncările erau simple 
şi sărăcăcioase, mai erau şi prost gătite. Găsiră a- proape în 
fiecare casă copii mişunând pe lângă masa de gătit, atingând 
adesea, în lipsa contro 
lului, alimentele. Musca îşi plasa în plină libertate infecția. 
Copii anemici şi relativ murdari, dădeau un colorit de mizerie 
aproape fiecărui apartament. 

-— Văd o energie rău gospodărită, îi zise lui Priboia Saturnus. 

— Cum înţelegeţi asta? 

- Fiecare familie îşi pierde unul din membri şi cum văd pe cel 
mai nobil, femeia, calităţile ei reducându-se numai la gătit şi 
dereticat. Sim- plificându-se şi raţionalizându-se menajul, pu- 
tea găsi alt teren de activitate mai propice. 

—Eu cred că am organizat clasa muncitorească nu se poate mai 
ideal. 

-Da, domnule Priboia, însă sub organizaţie ideală se înţelege 
altceva decât să muncească un popor întreg pentru îmbogățirea 
câtorva, cari sunt proprietarii şi stăpânii lor. 

-Aminteaţi ceva de simplificarea gospodăriei, domnule 
Saturnus, îl întrerupse Zeea. 

- Simplificare întru atât, că pregătirea alimentelor s'ar 
putea face în massă; sistemul centralizării trebue aplicat 
mereu, altfel se risipesc mii de braţe pentru acelaş lucru. Iar 
puzderia de copii fără control şi educaţie, lăsaţi în grija 
mamelor mediocre şi bolnave, dovedeşte lipsă de organizaţie, 
domnule Priboia. 

O siluetă se apropie sprintenă, părea un fluture multicolor în 
rochia cu motive japoneze. 

Claudia îşi îmbrăţişă prietena parcă cu mai multă afecţiune ca 
de obiceiu, salută pe rând pe cei prezenţi. 

— îmi închipui că sunteţi încântați de poporul meu! Eu i-am 
dat sugestii tatălui meu ca să-i construiască fiecăruia 
apartament şi cameră de bae. 

—Ar fi bună ideia dacă s'ar face uz de bae, dar copiii ăştia 
nespălaţi, nu ne dau impresia să fie trecuţi dimineaţa prin vre- 
o deosebită îngrijire, îi răspunse cam ironic Marte. 

— Față de alte vremuri, chestiunea muncitorească s'a pus la 
punct. S'au stabilit principii mai umane, răspunse Priboia. 


- Cât beneficiază din câştigul muncii lor? îl întrebă Uranus. 

—Pe lângă plata săptămânală primesc anumite procente. 

— Rămâne de văzut întrucât sunt coordonate plăţile în raport 
cu munca pe care o depune individul, domnule Priboia. 

—Vă pun la dizpoziţie registrele de contabilitate. Eu sunt un 
om foarte altruist, am cheltuit averi ca să îmbunătăţesc vieaţa 
cetăţenilor mei; am biserică, şcoală şi spital, susţinute pe 
cheltueli proprii. Se ţin conferinţe iar în sala festivă se 
organizează distracţii; în fiecare a- partament am instalat 
radio; vedeţi domnilor, eu sunt un adevărat părinte al 
muncitorilor; am încrederea şi stima lor, cum nu o au mulţi! 

—E frumos optimismul d-voastră; aş dori însă să-i cunosc 
mentalitatea muncitorului, domnule Priboia. 

— Avându-şi cele necesare şi confortul, aş 

vrea să ştiu pentru ce n'ar fi mulţumit! 

—Nu e vorba numai de mulţumirea fizică, d-şoară Claudia; 
spiritul muncitorului se deosebeşte de al burghezului; sunt două 
paralele care nu se întâlnesc niciodată. 

-Mare adevăr aţi spus domnule Uranus, îl aprobă Fidias, care 
până atunci urmărea tăcut conversațiile. Aceste două clase nu se 
unesc, necesită o conducere şi o educaţie conform structurii lor 
sufleteşti. 

Marţienii aprobară logica lui Fidias, mai a- dăugând că întreg 
sistemul de muncă pentru câştigul numit plată sau salariu, e 
foarte imoral. Individul nu se simte nici când răsplătit după 
munca depusă, cu dreptate, de aici ura unei clase faţă de alta 
şi ura pentru întreaga organizaţie socială. 

-Noi, femeile, simţim mai mult plăgile societăţii; cât ne stă 
în putinţă ameliorăm suferinţa; văd însă acum că şi organizaţiei 
noastre trebue să-i aducem îmbunătăţiri. 

- Zeea tu eşti mereu în fruntea carităţii; spune-mi cum de ai 
îmbrăcat rochia asta?, culoarea nu te prinde, iar liniile sunt 
deja demodate, şi aranjându-i o cută, Claudia căută să cerceteze 
pe furiş chipul frumos al lui Marte. 

-Ce faci azi Claudio, unde petreci seara? 

—Nu ştiu Zeea, n'am nici un program... 

—Fă-mi plăcerea să rămâi împreună cu noi; mai trecem pe la 
atelierul prietenului Darsen, stărui Marius. 

- Spune-i Claudia că vii; uite, cum te roagă ochii lui. 

Zeea, apucându-i braţul, avansară spre fabrici. 

Priboi a era în elementul său; alerga dela a- cumulatoare la 
turbinele uriaşe, explicând rolul important pe care-l are lumina 
în conducerea maşinilor. 

Felurite maşini, cari lucrau automat, economisind materialul 


omenesc, fură admirate de cei prezenţi. 

Trecură în fabrica de ţigări şi țigarete. Ingeniozitatea 
omului a pus la contribuţie metalul îmbinat cu lemn până la 
măsura care atinge limita practicului. Energia condensată în 
aceste două mijloace ale naturii s'a exploatat miraculos cu 
ajutorul ştiinţei, în favorul civilizaţiei. In atelierele mari 
era o mişcare furioasă; abia zăreai câte o fiinţă, controlând 
preciziunea braţelor de metal, părând un vraciu care, cu o ba- 
ghetă magică, stăpâneşte energia misterioasă, scoasă din 
împărăţia lui Vulcan, îmblânzită în cătuşele diferitelor „forme" 
şi mişcată de inima inepuizabilă a cosmosului: electricitatea. 
Ritmul plin de vervă al melodiei produse de mişcarea roţilor şi 
a diferitelor maşini intra în nervi, producând emoție şi 
admirare. Vizitatorii simţiră o reculegere ca într'un templu; 
cugetul îngenunchia la altarul Muncii. 

Marţienii cerură detalii asupra scopului şi folosului urmărit 
şi asupra necesităţii de producere în cantităţi atât de mari a 
tutunului. 

—Obiect de lux şi de plăcere în primul rând, care aduce 
câştig de sume enorme statului şi producătorului. 

-Procedură conştientă în uciderea sigură a masselor omeneşti. 
Nu vi se pare neuman acest mijloc de îmbogăţire? 

-Dacă stăm să analizăm lucrurile astfel, a- tunci găsiţi 
aproape în orice manifestare ceva imoral, grăbi să se scuze 
Priboia. 

-Coruptia o face banul, care e dinamul vieţii noastre 
economice; individul e numai agentul mai mult sau mai puţin 
lacom al banului. Eu, continuă Fidias, sunt adânc revoltat, vă- 
zând banul devenit idolul omenirii. 

-Cult fac din el aceia cari exagerează adunarea lui; altfel 
banul, privit raţional, e doar un mijloc convenabil de schimb. 

-Te cred Marius, tu care trăeşti pentru idei şi nevoile 
societăţii, excluzând plăcerile fizice, nu-i vezi valoarea 
banului. 

-Tot astfel judeci şi tu... nu-i aşa Claudia? 

—Mda... eu ştiu însă să-mi procur şi puţină plăcere; prea 
puţină însă, pe care o cred totuşi necesară ca să menţin 
elasticitatea spiritului. 

—A! fiica mea e o adevărată artistă; ea colecţionează case 
vechi; în Veneţia, abia acum câteva- zile, a cumpărat palatul 
dogilor cu o vechime de câteva secole.. Claudia, ai putea să le 
oferi o masă bună, servită în sufrageria unde cândva benchetuiau 
regii. 

-Vă mulţumim, domnule Priboia, sunteţi prea gentili. 
Itinerariul nostru e făcut; de alt 
fel rostul venirii noastre pe Pământ exclude plăcerile! 


- Zeea, tu, precum văd, ai pus monopol pe Marţienii ăştia, îi 
spuse pe şoptite, cu vădită răutate, Claudia. 

— Sunt musafirii tatălui meu, dragă prietenă; eu personal n'am 
nici-o influenţă asupra lor. 

— Nu te-am ştiut ipocrită Zeea! 

Zeea păli. 

— De unde îţi iei îndrăzneala să mă jigneşti aşa... prietena 
mea? Crede-mă, nu înţeleg! 

— Am crezut în prietenia ta! dar azi simt că ai taine faţă de 
mine... Ochii mei văd destul de bine... nu mă amăgeşti! 

— Claudia, te rog să te clarifici! Ai vre-o nedumerire, eşti 
atinsă în amorul propriu prin refuzul Marţienilor? spune-mi 
dragă! ştii cât de mult ţin la tine şi la prietenia ta. 

Dialogul se desfăşura palpitant; fetele înde- părtându-se 
puţin, Marius grăbi să li se asocieze. El prinse ultima frază a 
sorei sale, fu a- fectat; un zâmbet de mulţumire i se desprinse 
din colţul gurei. 

— Aripa aceasta e construcţie nouă, instalată cu maşini mai 
noui şi mai perfecţionate; priviţi vă rog două puncte diferite, 
manevrează întreg atelierul, iar registrele automate uşurează 
controlul producţiei. îmi daţi voie să vă demonstrez ? 

Priboia îşi conduse musafirii în sala mare, unde batalioane de 
sticle fură trecute în revistă, 
ca apoi să fie supuse diferitelor tratamente. El apăsă un buton, 
totul se opri; îl apăsă din nou şi buteliile, în decurs de cinci 
minute, umplute şi etichetate, aşteptau în sute de vagoane în- 
cărcate pentru a fi transportate la destinaţie. Musafirii 
priveau tăcuţi toată manevra de sticlărie. Priboia, prin 
apăsarea butonului, puse la punct toate instalaţiile şi grăbi să 
detaileze mai departe cum procedează ca să profite în scurt timp 
de maximul de producţie. 

— Ce conţin aceste sticle şi unde grăbesc cu aşa zor? îl 
întrebă Satumus. 

— Toate sunt cu alcool dela cea mai inferioară calitate până 
la cele mai rafinat preparate şampanii şi licheoruri. 0 să luăm 
o gustare să vedeţi ce minunăţii preparăm noi aici, grăbi să le 
explice, cu multă încântare de sine, Priboia. 

— Pentru noi încântarea d-voastră e încă o mare decepţie, 
domnule Priboia. In sticlele acestea suple şi cochet decorate cu 
etichete atrăgătoare, aţi închis chinurile infernului, înmulţind 
suferinţa, tot rezultatul ignoranței acestei omeniri. Tutunul, 
alcoolul şi viciul, pe care le exploataţi ca mijloc de 
îmbogăţire, fac atâta rău semenilor d-voastră încât, dacă s'ar 
putea cobori infernul pe pământ, toţi aceia cari propagaţi 
păcatele, aţi fi pilonii acestui infern. Şi dacă vom avea tot 
disprețul pentru aceste creaturi, vă puteţi trage concluzia.... 


Ar trebui să mai inventaţi un aparat să vă înregistreze vic- 
timele pe care le produceţi zilnic şi te rog să dărâmi biserica 
şi şcoala, să zideşti în locul lor 

un azil de alienaţi, un spital, un crematoriu în mijlocul unui 
cimitir enorm! 

Căzură cu greutăţi de ciomege frazele lui U- ranus. Marţienii, 
ne mai luând în seamă prezenţa lui Priboia, urcară în maşină şi 
plecară. 

Claudia nu-şi mai privi părintele rămas ca opărit, uitându-se 
cu braţele încleştate, cu pumnii strânşi, în urma maşinii; 
scrâşnind şi ea cuprinsă de ciudă, grăbi cu o altă maşină, oco- 
lindu-i, să poată ajunge înaintea lor la atelierul prietenului 
Darsen. 

îşi trimise maşina acasă, se urcă în ascensor, şi, fără să-şi 
lase haina în antreu, intră în atelier. Darsen era palid; ochii 
scobiţi adânc, purtau chinuri incinerate în noaptea albă. Schim- 
bară câteva păreri; ea urcă să-şi spioneze terenul pe scena 
luminată potolit, ca să dea tablourilor expuse un colorit de 
basm. 

Claudia apăsă butonul din partea stângă a scenei şi perdelele 
de postav albastru se închiseră tăinuitoare... Clipa se aşeză ca 
o lespede de cavou. încordarea nervilor se extenua în aş- 
teptare... 

„„„Se auziră paşi. Claudia se retrase în dosul unui tablou 
aşezat în preajma cortinei... Venea sculptorul Fidias. Bucuria 
ca o flacără îi palpita pe obrajii lui cuprinşi într'un oval 
accentuat. Bărbia înclinată puţin avea reacţii de spasm.... 
Buzele, frământate nervos de fildeşul dinţilor avizi, erau 
congestionate. [inuta lui a- vea un amestec de bucurie şi 
ezitare... îşi salută prietenul, vorbind stacat şi fără culoare. 
Ii 
ceru voie să contemple valorile selecționate pentru expoziție; 
fără să mai aştepte răspuns, prinse cu mâna aripa perdelei aşa 
ca o rufă şi se urcă pe scenă. In colțul stâng o sofa ascunsă 
sub o velinţă de pluş roşu, brodat cu crini de argint, îl 
ispiti. Nici nu-şi veni bine în fire să poată simţi realitatea, 
când auzi pe Dar- sen primindu-şi musafirii. Ne mai având timp 
de pierdut, el se retrase lângă sofa sub draperia de frunze a 
unui palmier... Desprinse glasul de harpă al Zeei. Baritonul îi 
dădu un timbru de catifea. Două inimi băteau opus. Numai Zeea 
păşea angelic pe câmpul candid al fecioriei sale... 

-— Eşti suferind, prietene Darsen? Prea îţi consumă varul 
rumeneala obişnuită a tenului. 

— Nimic decât o uşoară indispoziţie şi asta trecătoare. 

—Amice! mai multă lumină... şi munca numai cu măsură; te 


neglijezi, îi spuse vesel bătrânul Fidias, bătându-l amical pe 
umăr. 

—0 să te luăm cu noi la proxima excursie în stratosferă, 
dragă prietene! 

-Eşti prea drăguţ Marius, dar nu cred să primesc. Amo 


comandă urgentă.... pentru o familie faţă de care am obligaţii. 
—Unde îţi sunt pânzele, Darsen? 
-Pe... pe scenă... Zeea! 


— îmi dai voie să le privesc înainte de a trage cortina? 

- Voi femeile nu vă puteţi stăpâni; mereu vă închinaţi zeiţei 
Curiozitatea. 

-Nu, tată dragă, eu vreau în linişte să le admir. 

—N'am nici-unul demn de admiraţie. 

- Veşnic modest, uite aşa îţi şade bine; adevărat geniu. Şi, 
fără să mai aştepte, trase mul- com perdeaua; se formă un val ca 
de mare, înghițind silueta ei de nimfă. Zeea fixa sub unghiul 
ochiului pânză după pânză. Se apropie, se distanţă, făcând nişte 
paşi ca de ritual, apoi se lăsă pe genunchiul drept, proptindu- 
şi şoldul fraged de muchia sofalei. îşi aşeză genunchiul stâng 
în leagănul mâinilor împreunate. Ochii ei culegeau din noianul 
de culori motivul de inspiraţie. 

In timpul acesta, Darsen mai schimbă cu Marţienii păreri 
asupra experienţelor câştigate pe Pământ. 

... Inima sculptorului bătea ca descărcarea cerului în ajun de 
furtună. Făcu un pas dibuit; îl făcu şi pe al doilea, iar al 
treilea era ca un arc care-şi avântă săgeata. 

„„„Fidias, mut în nebunia lui, o cuprinse pe Zeea, sărutând-o 


cu furie unde o nimerea... Aiurit îi şoptea prin suspinuri.... 
Zeea mea. Te iubesc... te ador... Zeea!.. ce bună eşti... Zeea 
mea! 


Zeea se zbătea în neputinţă; în situaţia penibilă în care se 
găsea, potopul de sărutări, încleştarea îmbrăţişerii îi 
încremeniseră voinţa şi îi striviseră graiul. 

„„„Darsen auzi că ceva se petrece pe scenă; faţa de var îi 
deveni deodată şi mai albă. Bu- zele-i tremurau ca de friguri şi 
rămase cu pri 

virea pironită asupra cortinei, parcă voind s'o pietrifice.... 
Cortina se deschise... ca două mâini, care erau îmbinate şi 
terminaseră rugăciunea... Doi ochi ascunşi ardeau diavoleşte! 


„„Era o clipă de zăpăceală, dar Marius care observă 
fulgerător, din zbaterea sorei sale, situaţia, îşi vâriî mâna cu 
repezeală în buzunarul vestonului şi îi zbură la picioarele lui 
Fi- dias, care privea năuc, o mânuşă neagră, ca o pată de sânge 
închegat al fatalităţii. 

Fidias înţelese. Ridică mânuşa, se uită la ea ca lao 


catastrofă, o vâri în buzunar, salută mut şi plecă. 

Marţienii, reţinuţi prin desbrăcarea supra- pielii, intrară în 
salon. Atmosfera era parcă după o vijelie; abia îşi veniră în 
fire Pământenii, aşezându-se fiecare pe un jilţ să privească 
tablourile expuse. 

Pânza cu „Dansul Ielelor", a rămas încoronată de aprecierea 
Marţienilor. Fondul de alge, crescut din ochi de mare, avea 
accente lirice. Un soare în coboriîre spre amurg se topia în pro- 
pria-i lumină, de un galben metalic şi cald. Ielele se 
prelingeau înflorite pe câte o vertebră de rază. Braţe de 
paloarea lunei dădeau mişcării o apropiere între materie şi 
vieaţă. Execuţia maestrului în ridicarea motivului era atât de 
subtilă încât pânza părea mai mult a fi o viziune apărută pe un 
fum de amforă. 

Zeea era absentă; peste sufletul ei trecuse o furtună cu tot 
cortegiul ei sinistru. Nu-şi 
putea limpezi gândurile de sub clocotul simţurilor. 

Se poate să fi avut un acces de nebunie vărul meu, altfel cum 
şi-a permis gluma asta compromiţătoare şi stupidă, aici în casa 
unui prieten, ori şi cum om străin, fără să-l încurajez măcar cu 
o privire la o astfel de izbucnire? 

Zeea bănuia o simpatie la Fidias; niciodată însă n'ar fi 


crezut-o aşa vulcanică... Şi Marius iată-l cum luptă cu o durere 
care parcă îl sugrumă... ochii au o strălucire tăioasă ca de sa- 
bie... 


Zeea tremura, o apucă un sughiţ intern.. îşi simţi inima 
zdrobită de nişte pumni de fier. La părintele ei abia mai putea 
să privească, deşi bătrânul părea că şi-a păstrat calmul 
obişnuit; şi totuşi nu, iată că-şi umezeşte buzele cu vârful 
limbii, semn că îl munceşte ceva adânc. 

Sărmanul meu tată! cum aş şterge din amintirea ta tabloul 
acesta care o să te persecute până la mormânt... Ce întâmplare 
stranie! cel puţin Marţienii nu bănuesc drama care dărâmă 
altarele de cristal ale acestei familii, poate e u- nealta unui 
joc diabolic. 

îşi trase degetele de câteva ori peste fruntea umedă; erau 
lacrimile sufletului, răsucit ca o rufă de mâna fatalităţii. 

Alături de Zeea, Darsen suferea chinurile infernului; el se 
simţi de piatră; doar în tâmple îi vuia ca o prăbuşire, 
picătură, picătură, sângele scurs din creeri. 

Fidias se ridică ca un apostrof de lumină în 

bezna atmosferii de enigmă, îi mulţumi lui Dar- sen. Marte mai 
adause câteva adjective, încu- rajându-1l să lucreze numai în 
clipe de inspiraţie şi mari emoţii... 

Musafirii au plecat, lăsând amintirea rămasă fantomică şi 


jarul durerii în casa lui Darsen. 
* 
* # 

A doua zi soarele încă nu-şi beatificase întreg poporul cu 
razele vieţii, apele nu-şi povestiseră visul unei nopţi de 
primăvară, trandafirul zilei nu-şi scuturase petalele, când 
sculptorul Fidias, vărul Zeei, era o mână de cenuşă. Trupul 
tânăr, care purta pe umerii voinici, cu încredere, un cap frumos 
de roman, un creer de visuri şi scântei, gânduri pline de 
nădejdi şi seva unei vieţi creatoare, se redusese la un singur 
cuvânt: a fost! 

Zeea prinse cu mâini de ghiaţă urna cu ultimele rămăşiţe ale 
Unui om. O ridică sus aşa cum ridici sacerdotal un potir de 
cuminecătură, oftă adânc, cu lacrimile paralizate în ochii ei 
candizi şi îşi transpuse tot sufletul într'o rugă de 
purificare... Aşeză urna pe o etajeră între florile preferate şi 


plânse mocnit. 
x 


x x 


Racheta aştepta echipată gata sub arcul de safir al zorilor. 
Enzo Gambetta căpitanul, o figură cu muşchi vânjoşi, cu oţel în 
privire, dădu ordin în fraze scurte şi comprimate personalului 
cu mişcări agere. Interiorul, redus la minimul de 
confort indispensabil, comportă totuşi lux şi artă. 
Selecţionarea uneltelor şi felul de întrebuințare practică 
stârnea admiraţie pentru genialitatea omului. 

Bătrânul Pidias, Zeea, pater Floriano împreună cu Marţienii, 
sosiră cu un avion mic pe Câmpul Libertăţii. Populaţia Romei, 
aflând de acest voiaj, veni în număr mare să admire solii 
cerului. 

Racheta suplă cu străluciri de oglinzi descrise câteva cercuri 
de umbră pe terenul liber, apoi se ridică dreaptă ca un minaret 
şi ţâşni cascadă de lumină spre nemărginirile cerului. 


Eviva!... eviva!.. străbătu văzduhul ca un reflector de unde 
sonore, iar mii de aripioare albe îşi fluturau salutul spre cei 
plecaţi. 


Zeea, mişcată, privi dela ochianul rachetei toată furnicarea 
omenească. Roma îi păru o gură imensă cu dinţi de fiară, rânjind 
hain spre cerul de mătase. Numai câmpiile vaste împăcau ochiul 
cu variaţia de culori potolite; apoi o pânză cenuşie o despărţi 
de tot ce era pământesc. Se retrase în cabina ei, se desbrăcă 
din jacheta gri şi rămase în bluza bej ca o migdală proaspătă. 
Marţienii la rândul lor îşi scoaseră supra-pielea; de astădată 
purtau cămaşă maron şi erau încinşi cu centură de argint. 
Floriano îmbrăcă peste costumul obişnuit un halat alb şi se legă 
cu o centură împletită. Atmosfera interiorului avu o notă de 


intimitate şi spiritele parcă se apropiară patriarhal. 

Floriano scoase o cutie cu tutun, umplu ciu 

bucul şi-l aprinse; flacăra, la tactul pocnit de buze, pâlpâi ca 
o dansatoare roşie cu aripi, a- poi stingându-se, dansatoarea 
dispăru prin inele de fum, lăsându-şi aripile de jar pe gura 
ciubucului. Uranus îl privea cu zâmbet ironic în ochi. 

- Dacă ai face această manevră să alungi spiritele rele, mai 
înţeleg, pater Floriano; dar să consumi nişte frunze, sugându-le 
toxinul prin ţeava asta prin care nicotină şi-a depus igrasia, 
să-l plimbi prin gură şi să ni-l redai nouă descompus, spălându- 
ţi nările, parcă e ceva prea barbar, nu ţi se pare? 

— Tot un obiceiu rău, neputându-ne desbăra de el. 

— Aş dori să mă lămuriţi asupra teoriei o- biceiului; ne izbim 
mereu de el ca de un zid obscur. Eu văd cum stăpâniţi văzduhul 
şi apa şi multe altele; obiceiul însă pare a fi un element încă 
neîmblânzit, ori este pârghia tuturor manifestărilor; nu-i aşa 
domnule Fidias? 

— In principiu sunt şi eu duşmanul obiceiului şi în deosebi al 
celui rău. Noi cei bătrâni, durere, nu adoptăm uşor alte teorii; 
poate generaţia nouă, făcându-i-se o educaţie mai raţională, va 
scăpa de sclavia obiceiului. 

Racheta ajunsă în stratosferă, viteza zborului se frână. Zeea 
ieşi pe balconul de sticlă, a- târnat de marginea rachetei, 
desfăcu urna, prinse cu mâna dreaptă, vârâtă în mănuşa izo- 
latoare, un mănunchi din cenuşă, o scoase pe un geamlăc şi o 
spulberă în văzduh. Trandafirul 
alb, prins în părul ei negru, îl rupse şi-l vântură petală cu 
petală în urma cenuşii; petalele rămaseră aproape suspendate în 
aerul rarefiat şi liniştit, al stratosferei; se formă parcă o 
dantelă din petale, un linţoliu de parfum pe un crâng frânt în 
miezul vieţii. Aşa a înţeles Zeea să răsplătească iubirea 
neîngăduit de pătimaşă din sângele familiei Luce. 

Marte, văzând-o pe Zeea palidă, grăbi să i se ofere cu 
politeţă, alungându-i indispoziţia. Se retraseră într'un colţ 
lângă un ochi an, spunân- du-şi lucruri de spirit. Zeea părea 
înţelegătoare. 

La o masă rotundă se discuta civilizaţia celor două lumi. Zeea 
prinse momentul şi îi ceru detalii asupra rostului femeii pe 
planeta Marte. 

- Exact acelaşi rol îl au ca şi bărbaţii, în familie şi în 
stat. Statul nostru nu-i decât o familie mare, iar femeile un 
stat în miniatură, îi explică zâmbind politicos. Ne deosebim de 
Pământeni prin statul femeii alături de statul bărbatului. 

— Cum asta, Marte? 

-Prea simplu; cum sexele se deosebesc nu numai prin fizicul 


lor, ci şi prin psihic şi nevoile lor fiind altele, cine ar 
putea să le mulţumească decât propriul lor sex; nici că se poate 
mai natural. Eu cred că Pământenii suferă mult prin felul greşit 
al împărţirii rolurilor. 

-Dar îmbrăcămintea întru cât diferă? 

— Intru nimic; supra-pielea e ceva ca vieaţa. In interior 
purtăm cu toţii această cămaşă u- niformă; culoarea se schimbă 
după împrejurări. 

— Spune-mi te rog pentru ce numai tu porţi coafura fără 
cărare? 

— Cărarea asta este un simbol şi o poartă cei căsătoriţi. 

— Cum, tu eşti necăsătorit? 

-Da Zeea, nu voiu fi mult, apropiindu-mi-se limita timpului, 
care ne obligă să ne împărţinm vieaţa cu soţia, după cum vezi că 
ne este şi coafura împărţită în două. 

— înţeleg, clipi Zeea, cuprinsă de un fior plăcut. 

— Şi dacă bărbaţii n'au niciun amestec în conducerea statului 
de sex opus, cine împlineşte serviciul divin? 

— Tot femeile, Zeea. 

— In acelaş templu? 

— Nu, singură casa de locuit e comună, întrucât stăm sub 
acelaş învăliş; altfel femeia îşi are celula de dormit, 
atelierul de muncă şi baia separată; o singură sală e comună, 
unde se întâlneşte familia, pentru a-şi schimba părerile; încolo 
e libertate ideală. 

— Ce simplu şi ce grandios! exclamă Zeea. Cum împliniţi 
obligaţiile în felul acesta faţă de societate ? 

— Societatea, divizată după sexe, îşi are întrunirile 
stabilite în programa statului; ea prevede întruniri mari şi 
mici după necesitatea cercului de activitate a specialităţii. 
Sunt întruniri festive, însă la fiecare zece zile se ţine o 
întrunire pentru schimb de păreri şi controlul muncii. 

- Spuneai ceva de învelişul caselor; poate a- veţi alt stil 
arhitectonic? 

- Casele noastre sunt mobile. Solul, având aceeaşi compoziţie, 
doar s'a rupt dintr'o mamă comună, cutremurele şi vulcanele fac 
aceleaşi ravagii; însă omul planetei noastre s'a sesizat dela 
întâia experienţă tristă şi nu şi-a mai lipit casa de solul 
revoluţionar. 

— Interesant şi foarte logic. 

—Şi plăcut; schimbând mereu locul, ne bucurăm de variaţia 
peisajului, când pe apă, când pe munţi, când pe câmpii 
înflorite... 

—Ce minunăţie! Sunteţi foarte practici. Dar noi unde suntem 
oare acum? 

Marte deschise o cutie mică, scoase un fel de binoclu 


complicat construit, îl oferi Zeeei. Ea îl puse la ochi şi 
privea cu respiraţia reţinută. Bluza bej se încorda deasupra 
sânilor ca pânza unei gondole. Luându-şi aparatul dela ochi, ră- 
mase câteva secunde cu privirea încremenită. 

— Cum ţi se pare Zeea? 

—Mai mult decât extraordinar! Am avut senzaţia că sunt pe 
Pământ şi mi se părea că acu, acu, ne izbim de etajul caselor; 
pare-mi-se era Londra, prea avea multe fabrici. 

- Vezi ce aproape suntem de Pământ, doar o sticlă ne desparte. 
O să tindeţi şi voi să ajungeţi la o civilizaţie şi cultură care 
să vă despartă de trecutul mediocrităţii. 

-Crezi că vom ajunge? 

—0 ştiu, Zeea! 

Marte se ridică, îi oferi braţul Zeei, făcură câţiva paşi, 
apoi privirea lui Floriano îi opri. 

La masă se discută optimismul; Fidias susţinea că omul 
niciodată nu poate fi obiectiv. 

— Fiecare epocă şi situaţie îşi are ochelarii ei, replică 
Floriano. 

— Aş fi dorit să te văd cum îţi şedeau pe nasul cezarian nişte 
ochelari trandafirii acum vreo douăzeci de ani, dragă unchiule! 
— Uite aşa ca şi ţie; nici nu te vezi cât de gravă vrei să 
pari cu năsucul ăsta, încălecat de ochelari albaştri, cât o 

roată, ştrengăriţo! 

— De multe ori ne prind bine ochelarii optimismului, altfel 
prea greu am suporta mizeriile vieţii. 

- Mizeriile sunt nişte gloabe jigărite dar rezistente, 
înhămate alături de caii sprinteni ai progresului. Cine vă 
opreşte să le goniţi dela carul vieţii? 

— Nu sunt gloabe jigărite, domnule Satumus, sunt balauri cu 
mii de capete, unul îl smulgi, sute îi răsar. 

- Dacă s'au inventat bombe şi gaze pentru uciderea omului, o 
să-i găsim leac şi balaurului, domnule Fidias! 

— Poate în persoana d-voastră s'a ivit un nou Sf. Gheorghe, 
domnule Saturnus, răspunse Floriano vesel. 

— Tot ce se poate, domnii mei, eu însă nu mai cred să ajung 
atari vremuri. 

— Să nu crezi tată! N'aduce anul ce aduce ceasul; nu-i aşa 
Marte? 

-Dacă sunteţi doi contra unul, închin steagul. 

-Cine-şi măsoară sabia cu două stele, tu nu vezi Fidias? zâmbi 
cu bunăvoință pater Flo- riano Luce. 

* 


x x 
Marius îşi purtă sufletul în oase, parcă ar fi închis în ele 


un ocean înfuriat. Aparenţa liniştii în atitudine era subminată 
de vâlvătăiele autocriticei. Integritatea conştiinţei suferi o 
mare lovitură. El simţi în gură dizolvându-i-se o pilulă amară. 
Când se aşeză să ia masa, alături de el fâlfâie o umbră ca un 
prapore negru. Seara intra târziu în dormitor, păşea moale, în 
pat se lungea atent, nu cumva să trezească pe cineva. La 
îmbrăcare proceda timid; la atingere, hainele i se păreau umede 
şi reci. Intra cu silă în pantofi, ca şi când ar călca pe un 
picior mort, iar sărmanul creer înregistra mereu ecoul unui 
glonte care s'a oprit stupid într'o inimă caldă. Putea să se fi 
oprit într'a lui! O simplă întâmplare căreia de acum îi 
datoreşte vieaţa şi care îl ţintueşte mereu cu ochi de cobră... 
Poate a procedat prea aspru, alegând ca armă revolverul; dacă 
era sabia s'ar fi ales poate numai cu o mică tăâietură. Cine e de 
vină? El a fost intransigent. Mândria lui m'a pus pe gânduri, a- 
vea aerul parcă ar fi fost tras pe sfoară. Zeea? A nu, nici când 
n'a dovedit vreo afecţiune faţă de el; şi ce i-ar fi stat în 
cale să se căsătorească dacă se iubeau? E firesc. Sărmanii mei 
bolnavi! 

De câte ori n'am fost în dilemă la alegerea procedurii 
doctoreşti să-i salvez vieaţa unui nenorocit, cu tot cortegiul 
de mizerie care-l aştepta; şi acum iată, mâna mea care a cusut 
atâtea tăieturi, degetele mele înfipte cu dragoste şi răbdare de 
mucenic în rănile atâtor oropsiţi au împroşcat cu viteză nebună 
moartea asupra sângelui meu, asupra unui om sănătos, tânăr şi 


geniu... Ah, societate ticăloasă ce eşti, cum te-ai aşezat cu 
trupul tău de puroi pe conştiinţa mea!... Unul e mort... altul 
mort viu... Cine mă va răscumpăra din spasmul acestor chinuri? 


Semnalele înregistrau o convorbire de pe rachetă. Marius îşi 
îndreptă talia, grăbi la aparatul televiziunii. Iat’o pe Zeea' 
alături de Marte; îi ceru informaţiuni de acasă, îl întrebă cu 
interes cald cum se simte şi ce mai face. 

— Muncesc mult Zeea, e singurul meu refugiu; te rog să nu te 
gândeşti atât la mine, profită de plăcerile voiajului, de 
frumuseţile naturii. 

Le trimise salutări, în deosebi se interesă de starea 
sănătăţii tatălui, apoi închise aparatul şi plecă la spital, 
făcându-şi ruta pe sub balconul Claudiei, care dela ultima 
vedere se lăsa dorită. Nu-i fu prea mult să-şi repete de câteva 
ori plimbarea, aşteptând-o: rază de soare ţâşnită de sub cerul 
umbrelei roşii. Mai adastă ca vre-o jumătate de ceas; i se mai 
urcă privirea cercetătoare prin ramurile boschetelor de pe 
balcon, apoi îşi văzu de drum. De multe ori drumul scurt pare o 
veşnicie când dispoziţia su 

fletului schimbă nu numai culorile, ci are repercusiune şi 
asupra timpului şi spaţiului... Astfel Marius lăsă să-i treacă 
prin retorta judecății fluidul faptelor, bagatelizate până aci. 
Acum aşeză pe vârful de sabie al criticei obiective firul de păr 
smuls din caracterul Claudiei. Dar iubirea îşi întinse aripele 
parcă ocrotind-o, încercând iarăşi să-i lege ochii raţiunii cu 
basmaua naivă a credulităţii; însă de astădată izbuti mai puţin. 
Perdeaua, care plesnise ca un ou, a scos la iveală puii de 
crocodil ai răzbunării. Ai cui sunt aceşti crocodili bastarzi? 

# x 

..Cu un an mai înainte într'o zi de Iulie soarele scuipa 
flăcări, iar căldura năvălea în oraş ca o lavă fierbinte. Marius 
îşi făcea drumul său obişnuit. La prima cotitură a străzii se 
întâlni cu sculptorul Fidias, merseră împreună până la intrarea 
principală a palatului Priboia. Marius mai stărui asupra unei 
întrebări, intrând în acelaş timp în vestibulul ascensorului; se 
opri brusc, îl strigă pe Fidias, care se îndepărtase cu câțiva 
paşi. In ascensor pe fotoliu, înclinat spre stânga, era un 
cadavru. Marius repede îi desfăcu vesta, pipăindu-i inima, în 
timp ce Fidias puse mâna pe un teanc de hârtii, ivite din 
buzunarul interior al vestonului; luă una, era o scrisoare, o 
citi şi şi-o ascunse fulgerător în vestonul său. Mai cercetă 
altele din care află că individul era bancherul Franco Bianchi. 

—E mort deabinelea, constată Marius. 

— Din ce cauză? 

— Apoplexie. 

— Te rog du-te la Claudia, află când a plecat domnul acesta 
dela ei, ca să putem verifica unde a murit; trebue să fie vre-un 
cunoscut al familiei. A încetat din vieaţă cu un ceas mai 
înainte. Vezi şi cercetează: a fost la Claudia sau a murit 
imediat ce a intrat în ascensor. Eu anunţ poliţia şi voiu 
dispune transportul cadavrului. 

Fidias ocoli palatul şi când vru să intre prin poarta de est, 
zări silueta Claudiei, grăbind pe stradă. Zorindu-şi paşii, o 
ajunse. Claudia tresări, era palidă. Fidias o rugă să se 
întoarcă a- casă, având să-i comunice un lucru important şi 
trebuind să răspundă la interogatorul poliţiei. Claudia făcu un 
pas înainte ca de căprioară urmărită; ochii ei mari se strânseră 
sub punga pleoapelor, numai tremurul nărilor trăda lupta 
ascunsă. 

Claudia intră în salon fără să-şi lase din toaleta de stradă 
nici măcar pălăria, în antreu, se întoarse brusc spre Fidias, 
îşi mări ochii sfre- delindu-l cu privirea, se apropie încet. El 
îi simţi respiraţia parfumată ca pe un furtun cald. 

— Ce doreşti Fidias? 

- Să aflu relaţii asupra morţii bancherului 


Bianchi. 

— Ce spui? 

— In ascensorul dela intrarea principală se 

găseşte cadavrul lui. Marius a rămas să-ţi şteargă urmele 
păcatului... ClaudiaîÎ 

— Ştie Marius ceva? 

-Şi dacă ar şti, ar fi aşa grav? 

-Ţin la Marius, o ştii, e băiat bun, nu vreau să-l supăr. 

—Am o mărturie care nu te aranjază... 

—Fidias! vorbeşte clar, n'am timp de pierdut şi nici 
dispoziție de glumit.. Cu Marius stau lucrurile altfel decât cu 
voi; aş vrea să ştiu cine ar fi în stare să facă o crimă, 
spulberându-i i- luziile; iubesc inima de copil a unui savant, 
şi atât! Spune-mi ce s'a întâmplat? 

-Tu o ştii mai bine, dacă era să se întâmple! Sau omul acela 
fericit a trecut dela sânul cald al Claudiei, fără trezire în 
sânul eternităţii?... 

-Fidias te rog nu glumi! Unde e bancherul şi ce e cu el? 

—Eu aş vrea să aflu unde a fost; e mai nostim! şi o prinse pe 
Claudia de braţ, strângând-o cu putere. Eşti a mea păsărico, 
fără compromisuri. Ei, nu te opune, nu-ţi şade bine să faci pe 
mironosiţa când îţi port scrisoarea de rendez-vous, trimisă lui 
Bianchi, deasupra inimii mele. Nu te înţeleg, ce vrei cu vărul 
meu ? Şi când mă gândesc... el te crede inocentă... 

—0 necesitate sufletească mă atrage spre el; voi toţi sunteţi 
blazaţi şi-mi răscoliţi numai sângele, sufletul parcă ar fi un 
paznic al cărui ochiu vă stinghereşte... Sunt şi mândră de afec- 
ţiunea lui. 

— Spune-mi Claudia, atunci cum de nu ţi-e silă de oameni ca 
bancherul? 

— Nu-ţi dau voie să mă ispiteşti. Să văd ce scrisoare ai, 
arată-mi-o! 

—A nu, asta e un cec cu care pot să-mi procur clipe de 
reculegere în edenul senzual al gurii tale.... 

— Şarlatanule! 

— De ce spui aşa, păsărico? 

— Detest bărbaţii laşi şi exploatatori de situaţii ! 

- Iar faci pe moralista, nu simţi mirosul hoitului din pragul 
casei? Fii mai prudentă fe- tiţo! Ia gândeşte-te, ţi-am salvat- 
o, păstrându-i iluzia lui Marius, la care ţii aşa de mult... 

— Vino să-ţi scot ochii, tiranule! Dă-mi scrisoarea ! 

„..Marius, fără să vrea, îşi aduse aminte de bancherul 
sucombat, de confuzia răspunsurilor Claudiei, deşi dibăcia cu 
care manevra frazele atunci îi învinsese bănuiala aridă a 
judecății pripite. 


Câtă duplicitate nu ascunde un fizic atât de gingaş, atât de 
drăgălaş, şi totuşi, n'am nici-o certitudine de infidelitate. 
Bancherul poate avusese intenţia să-i facă o vizită; ce-i mai 
natural decât o vizită? Parfumul ei de unde l-a adus dacă nici 
n'a urcat la catul Claudiei? Ori se poate să fie îmbibate 
fotoliile ascensorului cu aroma Claudiei. Şi firul de păr roşu, 
găsit 
pe umărul stâng ca o vinişoară de sânge, se poate să fi căzut 
tot de pe fotoliu; de câte ori pe zi nu se serveşte familia 
Priboia de ascensor.*. Paloarea ei a fost naturală, e im proces 
biologic survenit în urma spaimei, a neprevăzutului, chiar şi a 
surprizei... 

Şi totuşi, aceste două cadavre, recolta unui an, îi 
cangrenează judecata şi cer mereu amputarea argumentelor de 
desvinovăţire... II doare fiecare dovadă nouă, justă sau 
aparentă. 

Simt cum îmi scapă de câte ori o prind, ca pe un porumbel 
speriat, în cleştele mâinilor mele, care cercetează. De ce se 
joacă? Nu-i cer decât să mă asculte şi să mi se destăinuiască; 
ori nu-i inspir încredere? Ar fi trist să alerg o vieaţă 
întreagă după o himeră. Sufletul meu crede şi iartă; nu astfel 
stau lucrurile cu inima; ea sângerează mereu fără consolare. De 
n'ar fi nopţile aşa de lungi, când mă persecută strigoii raţiu- 
nii!.. Spitalul meu cu sărmanii suferinzi... suspinele 
chinurilor parcă sunt un balsam al rănilor mele... Zeea, acum la 
polul nord, va pleca cu impresii noui din regiunile arctice. 
Impresii... sufletul nostru e flacăra tuturor impresiilor. 
Timpul cu buretele uitării le mai şterge şi e bine aşa, altfel 
durerea ne-ar copleşi. Durere! Câtă depreciere din partea 
Marţienilor; ei detestă just această plagă a planetei noastre, 
dar nici că se poate ceva mai ideal, să reducem noţiunea durerii 


până la absurd! — Ah! muncă, muncă!.. Inima omenirii cât o 
însufleţesc eu cu propriile mele mâini... Ideia concepută dela 
so 

sirea lor mă chinuie; aş vrea să am trei vieţi, să-mi ajungă 
pentru a pune la punct inovațiile în favoarea omenirii. 
Apostolii văzduhului vor face dogme noui pentru cultul muncii! 
x 


x x 


Popasurile rachetei, făcute în centrele lumii, dădură prilej 
pentru examinarea mai minuțioasă a diferitelor popoare şi 
civilizaţii. Istoria religiilor şi fazele evoluţiei erau 
răsfoite, pagină cu pagină, de mâinile pricepute ale 
Marţienilor, cari îşi însemnau comentariile instructive pe 
fiecare margine. Astfel, ei priveau cu regret marea întindere de 


nisip a Saharei, unde făcură câteva schiţe pentru trasarea 
canalurilor de necesitate primordială. 

Contactul prea apropiat dintre animal şi om li se păru 
respingător şi anormal. Explicară Pământenilor cum animalul e 
vehicul prielnic răspândirii microbilor multor boli, altoite în 
sângele omenirii. De altfel omul Pământului abia numai dela 
îndoitura superioară a nasului în sus se poate numi în 
adevăratul sens al cuvântului 0m; restul, fiind comun cu 
animalul, va urma să rămâie tot animal, până când se va des- 
brăca de însuşirile comune acestuia. 

— Şi cum credeţi să ajungem la perfecțiunea ideală, domnule 
Saturnus, îl întrebă Fidias, când se plimbau printr'un şir de 
pagode, zidite în formă de cactuşi şi ananaşi enormi. 

— Două lucruri vor suferi schimbări radicale: felul de 
alimentaţie şi vieaţa sexuală, până 
acum ambele detestabile, sub toate aspectele. Celelalte urmează 
dela sine să-şi schimbe metoda de procedură. 

—Ca mâine o să mă văd răspopit, domnule Uranus; o să-mi vină 
greu, neavând altă specialitate decât mătăniile şi crucea, zise 
Floriano,. admirând între timp statuia grandioasă a lui Budha. 

-Ca concepţie e adâncă, iar ca stil unitară; expresia redă cu 
preciziune de vârf de ac Fcopul religios, urmărind să dea 
misticului sufletesc formă artistică. Rezultatul: pe o mare, 
închegată din picături de rouă, un val de spumă care se topeşte 
în amurg. 

Uranus se întoarse spre apus, admirând jocul de culori, 
asvârlit în voie şi la întâmplare pe fondul albastru, unde 
soarele, ca un crainic strălucitor, îşi ia rămas bun dela ziua 
albă. Ghirlande roz-pal, tivite cu aur, se îngrămădeau, formând 
un cais bogat în floare, apoi nouraşi albi îşi vârau căpşoare de 
îngeri pe ramuri verzi-gri. Figuri fantastice se alungau cu trup 
de umbră pe alei şi pe casele decorate cu înflorituri orientale. 

Zeea, alături de Marte, rămase captivă frumuseţii inedite a 
apusului de soare pesta variaţia bogată de culori şi forme, 
rezultate din munca omului şi a naturii. 

Figura de bronz a lui Enzo Gambetta venea dinspre amurg masivă 
şi gravă. 

— Vom descăleca mâine în zori prin pădurile virgine ale 
Africei; o să vedem o variaţie 
exuberantă a vegetației exotice şi a reptilelor luxuriante, unde 
nici cultura nici ştiinţa n'au deformat încă unitatea de bloc 
viu a naturii. 

Printre lumea care mişuna în jurul unui templu, unde serviciul 
divin se terminase, o figură se distinse prin armonia liniilor 
şi printr'un mers ca ritmul cântecului de leagăn. Era o negresă 
cu oase subţiri; muşchii aveau linia arcului de curcubeu, iar 


ochii purtau focul diamantului negru. Cu toată stălucirea pielei 
şi a îmbrăcămintei, pline de pietre scumpe, înfăţişarea ei avea 
un aer de melancolie, de evadare din sine. Idolul negru, cum o 
numiră excursioniştii, îşi purta capul, greu de podoabe şi păr 
negru creţ, cu demnitate de regină în fruntea suitei sale. Era o 
nobilă. 

Enzo rămase prins în mrejele frumuseţii de floare cu arome 
tari a idolului negru. Scuzân- du-se prin formulele obişnuite 
ale politeţii, se desprinse din grupul lor, urmărind-o. 

— Fac prinsoare că Enzo pune la cale o aventură, zise 
Floriano. 

— II mână tinerețea şi legile firii, căută să-l scuze Fidias. 

— Glasul firii îl ascultă animalul, omul tre- bue să-şi supună 
firea legilor rațiunii Noțiunea aventură e ca o spoială frumoasă 
pe un fond urît. 

— Vraja necunoscutului e covârşitoare, domnule Uranus! 

— Unchiule! tu grăeşti astfel?.. 

— Să nu te crezi mai bună nepoțică! ia vezi, 

parcă şi tu strângi în mânuşiţele tale o cutie miraculoasă, în 
care stă ascunsă valoarea nestemată a necunoscutului, pentru 
care tremură şi inima ta. Ai vrea tu să profanezi cutia deschi- 
zând-o dar, mi se pare, ţi-e frică nu cumva porumbelul alb, 
atins de lumina soarelui, să se topească, rămânând în urma lui o 
inscripţie: aici a trăit necunoscutul, ucis de barda adevărului. 
Să ştii, micuţo, că dela dorit până la împlinit duce un drum de 
aur; tu mergi pe el într'o stare de vis şi bucurie cerească, 
însă, de îndată ce îţi aşezi mâna pe ivorul adevărului, ţi se 
deschide o uşă ca de ceaţă şi te vei găsi în camera sură 3 
realităţii; aci termometrul bucuriei suferă o lovitură aspră şi, 
prea de multe ori, cade sub zero. Enzo, tot astfel, bate acum 
drumul de aur; se va reîntoarce cu încă o decepţie în plus. 

— Spusele d-voastră aveau menirea să stârnească ilaritate dacă 
n'aveau un miez de tristeţe. Trăiţi şi acum cu o mare doză de 
misticism. Ce spuneaţi adineauri pare să fie apoteoza hi- merii, 
domnule Floriano. Noi am redus misticul până la realitatea de 
cristal a adevărului. Forme precise, calcule indestructibile 
stau la baza societăţii noastre, iar falsul e noţiune necunos- 
cută. 

Zeea îşi făcu vânt cu un evantai mare din pene de struţ, pe 
când pater Floriano îşi tampona cu o batistă fruntea 
transpirată. 

-Fața congestionată şi lucioasă dovedeşte o suferință fizică, 
continuă Saturnus, vă e prea cald, nu-i aşa? 

-Cred şi eu; teoriile d-voastră, asupra erorilor întregului 
sistem de vieaţă, parcă ne picură plumb topit în creer, iar 


soarele la retragerea lui ne trimite tifle de suliţi aprinse; 
parcă am fi nişte toarte stricate şi aţi dori să ne topiţi, 
făurind ceva mai bun, zise zâmbind cu voie bună Floriano. 

—Uite, Zeea, noi nu simţim schimbarea de temperatură, având 
mereu aceeaşi atmosferă necesară corpului. 

- Voiam să-ţi cer explicaţii asupra îmbrăcămintei voastre 
ciudate, pe care mereu o admir, dar nu mai puţin vă admir pe voi 
cum suportaţi greutatea ei; îmi închipui că trebue să fie foarte 
grea, nu-i aşa Marte? 

—Nici de cum! Materia din care e construită cântăreşte câteva 
grame, iar atmosfera interioară o face uşor portativă. Vezi în 
cutia aceea mică, arătând spre spatele lui Uranus, nu-i altceva 
decât un plămân şi o inimă mecanică; ea purifică la fiecare 
respiraţie atmosfera interioară. 

—A! va să zică între pielea veritabilă şi cea rutificială 
circulă un strat de aer? Am înţeles! La ce vă servesc aceste 
canale de diferite grosimi, care par a fi o garnitură de 
galoane? 

-Pistonul manevrat de aerul care intră şi iese pe nări are 
acelaş rol ca valvula inimei, iar garnitura noastră de galoane, 
e întocmită pur şi simplu după modelul circulaţiei sângelui. 
Inima noastră artificială e mişcată de un mic aparat electric. 
Cum organismul are calitatea de 

a desvolta o căldură conform variațiilor atmosferei, aşa şi 
materia suprapielei, la influenţa atmosferei, prin urcarea sau 
scăderea mercurului din termometru regulează temperatura interi- 
oară; astfel, noi habar n'avem dacă afară e căldură tropicală 
sau ger aspru; rezistăm la toate. 

-Şi mie parcă-mi place mai mult să-i văd ochii fără mască, 
murmură Zeea aproape gândit... 

—Cu ochiul sufletului să mă vezi Zeea, a- cela nu greşeşte, 
fu răspunsul lui Marte. 

Zeea păli. 

— Cum, tu m'ai auzit? doar era aproape o fulgerare a 
gândului.. 

—Al şaselea simţ al nostru a prins gândul tău frumos, Zeea! 
Adu-ţi aminte, noi avem un aparat mic, care prinde undele 
gândului, răspândite prin firele de păr... 

—Din zi ce merge şi vă cunosc mai bine simt cum se reduce 
prin mine toată valoarea omului pământean... şi te văd atât de 
mare încât mintea nu mi te cuprinde, Marte! 

Fidias şi Floriano deveniră atenţi la explicaţiile date Zeei, 
se apropiară de grupul tinerilor. 

- Vezi aici un ceas mic pe o brățară la mâna stângă, continuă 
Marte; crezi că arată mersul timpului? nu, de loc. Uite, acul 


acesta subţire, care se mişcă regulat, arată bătăile pulsului, 
iar semnele de pe margine ne spun la câte grade s'a urcat 
temperatura corpului şi atmosfera lui. Nici-o mişcare, nici-o 
bătaie a inimii, nici-un gând nu ne rămâne necontrolat. 

—Ce zici domnule Floriano? Faţă de ochiul iluzoriu, 
propovăduit de pe amvon, noi avem o- chiul mecanic, care ne 
persecută în toate manifestările noastre cu înregistrarea 
adevărului, controlabil şi de tine însuţi şi de toţi semenii 
tăi. 

-Da, e mai puternic mijloc educativ controlul sever şi 
pozitiv, decât cel abstract; vezi, noi nu ne-am gândit la aşa 
ceva. 

„„„Zeea începu să se neliniştească şi gonea aerul cu 
evantaiul. 

-Vă supără ceva, domnişoară Zeea? o întrebă îngrijorat 
Saturnus. 

—Da, nu ştiu parcă simt o înțepătură usturătoare şi nu văd 
nimic. Locul unde se frecă cu mâna deveni roşu umflat. Fidias 
grăbi şi scoase un lichid dintr'o sticlă şi îi puse comprese pe 
braţul congestionat. 

-Să mergem la rachetă; cu apusul soarelui apar nişte țânțari 
minusculi a căror înţepătură poate deveni primejdioasă, spuse 
Fidias cam îngrijorat. 

-Să mergem, dar de unde-l iei pe Enzo? aş vrea să ştiu. 

-Nu-i purta grija, Floriano, vine când îl pişcă ţânţarii, 
leacul e la mine. 

Abia ajunseră la rachetă, apăru şi Enzo, umflat ca un ardei 
roşu, plin de înţepături, în tovărăşia unui băiat arab cam de 
vre-o 12 ani. 

—Ale dracului bidigănii, fac din om neom... Of! cum mă 
ustură! 

-De, ce să-ţi fac dacă nu-ţi aduni călcâiele, ) 

îl mustră Fidias şi scoase flaconul, punându-i comprese. 

—Unde mi-e luleaua Fidias? N'ai pus-o la tine în valiză? Acum 
îmi prinde bine să alung spiritele rele, cum îmi zicea odată 
domnul Ura- nus. 

-Ucideţi ca să vă ucideţi! cam inteligentă metodă nu-i vorbă, 
glumi Saturnus. 

-Ce remediu simplu se găseşte, pentru toate neajunsurile 
climei, în suprapielea noastră i- deală. 

—Se poate, dar cui i-ar conveni dintre poporul meu să se vâre 
în coşciug de îndată ce i se crapă ochii? 

-D-voastră nu vedeţi, daţi-mi voie să vă spun, cum vă roadeţi 
cu dinţii propriul trup? Când vă adunaţi în jurul unei mese 


bogate, văd cum faceţi priveghiu timpului ucis, care era hărăzit 
să-l trăiţi. 

-Mai lasă-le iluzia, Uranus, nu vezi ce dureroasă li-e 
trezirea? 

-Ce va să zică, Marte, ai devenit ocrotitorul Pământenilor? 

-Mai ştii ce stea dela răsărit s'a ivit în persoana lui, 
pentru răscumpărarea bietului meu popor? 

-Dacă nu i-aţi fi ucis apostolii, n'aş avea nimic de zis, 
domnule Floriano. Noi nu jertfim materialul nostru pentru idei; 
ideia poate să trăiască fără să-şi înfigă rădăcinile în sânge. 

Enzo îi dădu nişte monede ca bacşiş lui Lutfullă; el se 
ploconi oriental, de mai multe 
ori, îşi puse picioarele cruce şi se aşeză pe ele, privind cu 
mirare ciudăţenia făpturii Marţie- nilor. Avea nişte ochi blânzi 
şi totuşi ageri. Enzo le explică cum aceşti copii îşi agonisesc 
pâinea, ghidând străinii. 

— Cum te înţelegi cu el, ştii limba arabă Enzo? îl întrebă 
Floriano. 

—Nu, în schimb ştiu ei şi engleza şi franceza şi chiar 
italiana. Lutfullâ vorbeşte bine englezeşte. 

— Încă un lucru, asupra căruia vom sta de vorbă. 

—Animalele de aceeaşi speță au un fel de a comunica al lor, 
dar unic; omul nu se poate înţelege cu semenul său de altă 
culoare. Or, undele sonore n'au nici-o frontieră de culoare sau 
neam, ele cuprind în brațe moi de melodie întreg pământul; 
atunci ar urma să fiți înţeleşi de toți, explică Saturnus. 

—E şi o risipă de energie însuşirea atâtor limbi şi 
fărămițirea massei unitare va împiedeca să-şi ajungă măcar una 
perfecțiunea pură şi clasică, adause Uranus. 

Racheta tăia întunerecul în noaptea cu stele, ca un arcuş de 
argint, purtat cu artă de mâna maestrului Progres, pe lira de 
ametist a zenitului. Pământul o privea cu ochiul său de tăciune, 
gelos de văzduhul care i-o zmulgea cucerind-o. Şi sâmburele de 
lumină se înfipse între stele ca un dar adus nemărginirii de 
mintea geamănă cu fulgerul. 

Spitalul forfotea de bolnavii sosiți cu duiumul: victimele 
unei explozii la o fabrică din suburbia Romei. Marius, agitat, 
aleargă, dă ordine, pansează, munceşte parcă s'ar fi multiplicat 
în zeci de exemplare. Marius aici, Marius colea; surorile şi 
sanitarii nu înţeleg de unde energia şi avântul cu care ţinu sub 
hipnoză tot spitalul. Ii ceru şefului sanitar să-i transporte 
muribunzii în departamentul lui de serviciu, unde îşi avea 
amenajate câteva saloane pentru bolnavii de maladii rare şi 


cazuri extrem de grele. 

De un timp, fruntea lui, devenită tabla de granit a 
decalogului muncii, se ilumină parcă de o viziune serafică. 
Ochii lui adânci se cufundau în orbite, ca într'o mină de aur. 
Vorbea prea puţin, numai strictul necesar, şi atunci vocea lui 
avea un timbru de prăvăliri cereşti. Muribunzii îşi lăsară 
sufletele în laboratorul lui, ca pe nişte monede mărunte pentru 
schimbul marei idei care-l captivase. Cadavrele mărunţite se 
trimiteau la morgă, cum se duc tărâţele de lemn dela strungari. 
Ochiul şi bisturiul sfâşiau carnea- lut cu aviditatea 
înfrigurată a bolnavului după o picătură de apă. Marius prinse 
mărgelele de rouă cu vârful bisturiului, le puse în retorte şi, 
ca un vraci, răvăşi foaie după foaie, cu nenumărate semne şi 
formule, quantumul de energie necesară vieţii. Sforţările 
supraomeneşti îl făcură dârz faţă de nevoile firii, ne mai 
ascultând 
nici glasul strident al foamei; nici nervii nu şi-i potolea pe 
culcuşul moale; sfida eroic totul, zile şi ceasuri întregi. 

Picătura de apă îşi făcu drum; mică şi firavă străbătu pătura 
dură, diluând-o, supunând-o. Scamele se deşiră, energia se 
plămădeşte cu o altă energie mai dulce, mai blândă. Firicele de 
nisip se dau înlături, se prăvălesc şi apa biruie pământul, aşa 
cum biruie gândul materia, aşa cum îşi vede Marius gândul 
tăinuit biruind triumfător asupra cătuşelor, care îi ţineau a- 
ceastă scânteie, germen al vieţii, în robia inerţiei milenare. 

Dela plecarea Zeei în voiaj, Marius renunţă la confortul şi 
atmosfera casei părinteşti. In- tr'o celulă a spitalului îşi 
improviza un culcuş pentru prea puţinele clipe de repaus. Evită 
să mai treacă pe lângă palatul Priboia, ne mai a- vând pentru el 
aceeaşi atracţie; din contra i se părea cuibul unui coşmar. Avea 
impresia că şi Claudia ocolindu-l a plecat la Veneţia. 

Trecuseră două săptămâni dela urcarea rachetei şi şase zile de 
când Marius încerca să pună în aplicare marea lui descoperire, 
care a- vea menirea să schimbe cu desăvârşire forma veche a 
vieţii. 

Marius zărea în bezna viitorului o altă mişcare, supusă unui 
ritm cu totul inedit, aşa cum se zăreşte, în lumina opacă a 
serii, silueta de lumină a peştelui, într'o mare cu apă fosfore- 
scentă. 

In atmosfera sufocantă de iod şi formol, Ma- 
rius se trezi abia după un ceas de reculegere, cutropit de 
năduşeli; îşi zise: surmenaj şi sări pe tălpi, îşi întinse 
oasele, intră în camera de bae, luând câteva duşuri 
înviorătoare, apoi călcă iarăşi cu sprinteneala obişnuită, 
mergând să-şi revadă florile favorite şi căminul părintesc. 

# x 

La casa pictorului Darsen era mare jalea: unele pânze erau 
sfârtecate, altele purtau răni de pumnal. Disordinea crasă 
stăpânea lucrurile. Pături de praf şi pământ acopereau sinistru 
duşumeaua cu obiectele mobile. Murdăria şi obscuritatea se 
împerechiaseră trivial. Intr'un colţ al atelierului, printre 
hârtii dubioase, o şorecoaică fătase câţiva pui roz, pelegi, ca 
de celuloid, dă- dăcindu-i cu ţiuituri tăietoare în nervi. Roto- 
goale mari de păianjeni îşi întindeau pecinginea păroasă iar un 
maldăr de piatră, adunat în mijlocul atelierului, lăsa bănuite 
linii imperceptibile. Mirosul urît de atmosferă constipată su- 
focă. 

Marius păşea dibuind, fiorul care-l cuprinse se mărea la 
ţipătul ţâşnit de sub paşii lui, cari când striveau lutul uscat, 
când frângeau pietricele şi beţigaşe asvârlite claie peste 
grămadă r disordine de incendiu ori cutremur de pământ. 

Darsen şedea pe dunga sofalei, gol. Un petec rupt dintr'o 
blană de vulpe şi legat cu sfoară îi atârna de umerii uscați. 
Barba crescută, părul tăbăcit, ochii absenţi de lumina 
inteligenţii îi dădeau fostului dandy de abia câteva săptă 
mâni o înfăţişare de sălbatic dement. Inima lui Marius simţi o 
strânsoare. Atinse cu vârful degetelor umerii ca o muche de 
topor. Darsen nu simţi. Pumnii, de care îşi proptise bărbia, se 
contractau. Marius îl strigă pe nume. Nimic. El privea fix 
grupul de piatră. II mai atinse, scuturându-l puţin. Nimic. Se 
întrepuse obstacol în linia privirii, se înfioră de ochii cari 
parcă îl perforau. Marius luă una dintre daltele la îndemână, 
dădu o lovitură în piatra-soclu. Fierul şi granitul refuzau 
îmbrăţişarea brutală, scăpărând scântei, scoțând nişte sunete 
aspre. Darsen deveni atent, privirea şi-o îndreptă spre Marius, 
fără să-l recunoască. 

- Ce mai faci Darsen? îl întrebă domol Marius, părându-i-se a 
fi ascultat. 

Darsen sări, avântându-se ca un lup flămând spre grămada cu 
pietre; îmbucând cu mâna o piatră, o asvârli spre tavan. Marius, 
speriat, se retrase şi aşteptă trecerea crizei. încercă din nou 
să-l strige, mai mult înfruntător. Darsen îl privi o clipă cu 
ochii injectaţi, apoi căzu zdrobit la picioarele lui şi 
plânse... şi râse... sinistru. Spectacolul era oribil! Ii 
trecuse şi criza plânsului, toată revolta topindu-i-se în icneli 
sughiţate, apoi ridicându-se îl privi pe Marius cu ochii 


implorători. 
— Prietene Darsen, ce mai faci? şi-l atinse blând pe umeri. 
—Eu?.. Darrsen?.. Nu... Eu... nu sunt Darr- sen, l-am... 
oomorît... cu mâna mea... Eu suunt Fiidiias, sculptorul... tu nu 


vezi? 


1X2 

—A! da, da, uite, am greşit, dar ia spune-mi ce mai faci? 

-Biinee. Veezi... ăsta-i copilul meu, fruu- mos coopil... 
buun... coopiil. ha... ha... haha! şi rânji. 

Ca o scorbură într'un putregai, îşi diformă gura, din care 
prelingându-i-se saliva se opri în barbă, râmă scârboasă. Darsen 
prinse cu mâna un cearceaf murdar, îl trase aspru şi des- 
veli... Dumnezeule! Marius recunoscu în atitudinea şi expresia 
statuii pe Zeea, în instantaneul fatal de pe sofa. Talia şi 
braţele erau Ve- nus, iar din pântecul croit ca o mandolină, se 
ridica suplu o lebădă. Aripile întinse îmbrăţişau tarsul 
statuii, iar gâtul, prins într'o linie impecabilă de arc, se 
sfârşea la sânul rotund, su- gându-l lasciv. 

Darsen o privea rânjind, cu expresia de nebun iluminat, apoi o 
cuprinse în braţe, încleş- tându-şi mâinile, formând în juru-i 
un inel viu. Se ridică şi se aplecă, lăsând să-i treacă statuia 
prin inelul braţelor tremurate, făcând un gest de act dur, parcă 
vrând să fecundeze piatra. 

Impresionat, Marius privea adânc omul peste al cărui creer se 
lăsase tabla obscură a mărginirii. S'a stins o scânteie ca să 
rămâie în locu-i cea mai detestabilă scrânteală de humă defor- 
mată. 

In sufletul încercat al lui Marius, se desfăşură drama în 
toată grozăvia ei. Compătimi victimele şi în deosebi cazul 
Darsen părea să 
fie cel mai grav, rămânând să-şi poarte ororile peste cerul 
vieţii lui înourat. 

Ce-1 va fi scos din ţâţâni pe Darsen? Să fie şi el complice al 
scenei care a vrut să defăimeze onoarea familiei Pidias- 
bătrânul, în ochii noştri sau, se prea poate, în ochii 
Marţienilor? Nu-i găsesc motivul. Ori, se poate? Să fi iubit în 
taină pe Zeea şi găsind-o în braţele lui Fi- dias să i se fi 
zdruncinat nervii? Ciudat! Coincide cu exclamarea vărului meu în 
seara concertului: „te voi renaşte din piatră Venus din Milo!“ 
De unde ideia în creerul lui Darsen? De unde dibăcia cu care 
scoate figura de vis a Zeei aşa simbolizată? El mânuise numai 
penelul. Sau să fie un caz concret care verifică teoria creaţiei 
pure şi inconştiente? — 0, sora mea, tu femeie cristal, pe care 
nici firul de praf al celei mai inofensive bănueli nu poate să 
te atingă, cum uciseşi, cu aroma ta de crin, două vieţi tinere, 
fără să pierzi din albul petalelor o fărâmă! 

Luă din nou sub critică amănunţită piatra- statuie, care 
vorbea graiul trist al unei valori strivite sub călcâiul 
fatalităţii şi rămase prostit în faţa enigmei care-l zdrobi. 

x x 


Lumina boreală cuprinse ghețarii parcă de sticlă cu aureolă de 


aur vaporos. Pe apa de o- ţel, rudimentare blocuri de marmoră 
pieptănau singurătăţile polare şi peste tot o culoare vie se 
aşternea glacial. 

Aeronauţii păşeau pe urmele lui Amundsen, făcând un popas la 
statuia ridicată în amintirea morţii martirului îndrăgit de 
misterele nordului virgin. 

Zeea admiră calmul urşilor albi, aşternuţi pe oglinda apei 
împietrite, iar orizontul îi păru o imensă brățară de foc. 

- Iarăşi un teren neexploatat, observă Sa- turnus. Ne-am 
întâlnit în drumul parcurs cu a- tâtea cimitire, regiuni moarte, 
cărora, după cum constatarăm, li s'ar fi putut da altă 
întrebuințare. Era şi mai igienic să instalaţi la polul mort 
palate cadavrelor omeneşti. 

-Se şi conservau mai bine, concluse Fidias. 

—Aţi făcut din cadavre filtrul pentru apa de consumat; ce 
oribil să-ţi imaginezi cât le semănaţi antropofagilor, pe care 
îi văzurăm a- cum câteva zile. 

—Nici morţii nu mi-i lăsaţi în pace? glumi Floriano. 

—Nu mi-aşi fi închipuit să găsim oameni pe Pământ într'o 
stare atât de primitivă, grăi Marte. 

-Revolta ţi-o stârneşte faptul, că restul o- menirii 
tolerează astfel de stări paradoxe, a- dăogă Uranus. 

—Am jertfit material omenesc prea mult prin martirii 
misionari; ei şi-au făcut datoria, jertfindu-şi vieaţa. 

—0 mare greşeală, domnule Floriano, continuă Uranus. Aţi 
schimbat moneda de aur pentru cea de plumb. Lucrurile acestea 
cer 
schimbarea doar a metodei. Aici trebuia să porniţi în masse, cu 
armată bine echipată, şi, dezarmând canibalii, să-i izolaţi 
complect de pădurile virgine, mediu prielnic pentru sălbăticia 
lor. Iar instalaţiile moderne ale electricităţii şi oamenilor 
mecanici vă puteau face mari servicii. De ce războaie: om contra 
om civilizat? Pentru câteva petece de pământ cultivat? pentru 
idei absurde? Când globul are încă mult teren ignorat şi n'ar 
costa atâta cât s'a cheltuit pentru distrugere. 

— Atmosfera din aceste regiuni rtu-i prielnică, domnule 
Saturnus. 

— Sunt şi ţânţarii aceia păcătoşi, oftă Zeea. 

-Da, da, aproape îmi curmau firul vieţii, dacă nu era 
flaconul cu ser la îndemâna domnului Fidias. 

—Ar fi fost o pedeapsă prea aspră pentru evadarea dumitale, 
domnule Enzo, şi zău nu făcea pentru o scurtă înviorare, îl 
mustră cu i- ronie Fidias. 

— Vedem noi că bidigăniile Pământului se bucură de mai multă 
libertate decât omul şi ideia, replică Enzo. 


Cupeul săniei electrice aştepta musafirii să-i poarte pe 
câmpiile cu zăpadă. Tălpile săniei alunecau, lăsând în urmă o 
dâră strălucitoare; două paralele îşi întindeau braţe subţiri, 
urcând sania spre înălţimea cerului, ferecată la bara o- 
rizontului. 

Bazilici de ghiaţă aduceau tăcerii adorarea 
picăturilor de apă, coagulate milenar, şi vârtejul vitezei le 
trecea în revistă sacră. 

Două ceasuri petrecute în panorama feerică a polului le 
încântară ochiul. Marte aprecia frumuseţile firii, rezervate 
parcă anume pentru o epocă ce se deşteaptă. 

Sania se reîntoarse fără nici un accident. Se dădură 
raporturile staţiei de radiofonie. Sania fu demontată şi 
înmagazinată în câteva clipe. 

Membrii expediției îşi depuseră autografele în cartea mare a 
vizitatorilor din biroul de mişcare al polului nord. 

Ca o cloşcă de argint, racheta îşi adună puişorii, apoi o 
zbârnâitură uşoară, urmată de u- ralele şi fâlfâielile de 
batistă ale personalului de mişcare, şi zborul îşi luă avântul 
unui satelit. Marţienii îşi desbrăcară suprapielea, Zeea îşi 
schimbă costumul greu de piele cu pijamaua moale. Atmosfera 
deveni, prin apropierea spiritelor, iarăşi patriarhală. Glumele 
se succedau cu explozia ilarităţii. 

Se mai vorbi mult asupra felului de vieaţă de pe planeta 
Marte, Pământenii aflând lucruri extrem de interesante şi uşor 
de aplicat la vieaţa trăită într'adevăr dandăratelea, după cum 
a- junseră la concluzie ulterior. Apoi, înspre a- murg, se făcu 
muzică de cameră. Zeea luă o cutie de rezonanţă, Marte o 
acompania cu vocea lui serafică. 

-Muzica urneşte pietrele şi apropie sufletele, în vechime a 
dărâmat zidurile biblice, acum dă 
râmă obstacolele firii, constată cu accent de lirism Floriano. 

- Sunt abia o sută de ani de când erau mare taină undele 
sonore şi undele cosmice, cărora azi le dăm întrebuinţări 
practice. 

—Ar trebui să le daţi, domnule Fidias, sunteţi prea departe 
însă de realizări desăvârşite. Sunetul, lumina nu şi-au ajuns 
apogeul. Ce zidiţi azi, mâine se surpă. Pământul nu îngăduie să- 
l stăpâniţi. Firea omului nu-i îmblânzită. Vom avea să învingem 
greutăţi enorme până să punem la punct toate valorile. Greutăţi 
mai mult pentru d-voastră; la noi ordinea s'a stabilit de- 
finitiv; fiecare element îşi are rolul său, iar omul rostul lui. 
La discreţia întâmplării ingrate nu lăsăm nimic. Ritmul vieţii 
viitoare va fi mult apropiat de natură şi va fi mai omenesc 
decât cel de azi. 

Zeea şi Marte trecură în salonul de recepţie, traseră perdeaua 


dela geamul principal şi se aşezară în fotolii unul lângă altul, 
contemplând în tăcere frumuseţile cerului din ajunul nopţii. 

-—Ştii, Zeea, că îţi citesc gândurile? 

—Mă intimidezi până la sincopă, îi răspunse cu vocea 
tremurată. Veşnicul control mă face să-mi pierd siguranţa asupra 
faptelor mele proprii... 

- Fiindcă nu sunteţi obişnuiţi cu autocontrolul, Zeea dragă! 
Să nu te supere sinceritatea şi superioritatea noastră. Sufletul 
tău inocent e pentru mine o comoară neîntâlnită încă. 

— Cum asta Marte? voi nu aveţi femei inocente ? 

—0, da, toate sunt nevinovate, dar totodată şi savante, prea 
de multe ori trecând peste gradul de inteligenţă al bărbaţilor. 

— Uite... uite! ce frumoasă e steaua aceea acolo, e Vega. 

— Da, e frumoasă prin farmecul pe care îl împrumută distanţa. 
Dacă o privim prin obiectivul acesta mic, se schimbă cu totul. 

— Lasă-mă atunci să le privesc cu ochiul meu 
pământesc şi dela distanţă. Apropierea care ţi-o dă sticla e 
numai iluzie, cunoscând distanţa ce ne desparte... Marte îmi dai 
voie să te întreb ceva? - 

— Cu multă plăcere, Zeea! 

— Spune-mi, dela plecarea ta de acasă nu te-a cuprins 
nostalgia stelei tale? 

- De când sunt atât de aproape de ea, nu! şi îi prinse mânuţa 
între mâinile lui. Zeea tremura ca o rândunică speriată. 

—0, Marte, e prea mult ce mi-ai spus... 

— Iubirea le învinge pe toate, scumpa mea Zeea! Nu te exprima, 
ştiu ce gândeşti; nedumeririle tale nu sunt motivate, de ce n'aş 
putea să iubesc o fiinţă ca tine? Da, eşti departe de 
perfecțiunea noastră. Vei ajunge acolo, ţi-o promit, şi vei fi 
mai prețioasă între toate femeile. Zeea... tu vei fi creaţia 
mea! Afecţiunea care mi-o porţi, în cadrul de crin al sufletului 
tău, am simţit-o dela prima înfiripare. A fost o reculegere, a 
fost o mulţumire soră cu fericirea... 

Zeea! aici în atmosfera de cristal a zenitului, aici unde numai 
celula de metal a rachetei poartă vieaţa, unde stelele îmi sunt 
martorele fericirii... te întreb: Zeea, vrei să fii soţia mea? 

— întrebarea întrece posibilităţile mele de a-ţi răspunde. Dă- 
mi răgaz, Marte, să-mi adun puterile! Răspunsul meu trebue să 
fie la înălţimea întrebării tale, care mi se pare sosită din cer 
şi mă cutropeşte sub potopul de flori al fericirii mele 
nebănuite... Şi aşa, suspendată în atmosferă... între cer şi 
pământ... ca un gând... ca un vis... îmi par ireală... îmi pare 
că sunt viziunea eului meu propriu... 

Marte zări pe pieptul ei doi nuferi legănaţi de bătaia 


sângelui zvâcnit în vine albastre, apoi razele stelelor o 
botezară în lumina sacră a fericirii, ivită sub geana ca o 
petală de trandafir înrourat. 

Două destine se uniră, aşa cum se uneşte pământul cu lumina, 
sufletul cu materia, apa cu vieaţa, şi ideia cu fapta, pentru ca 
din unirea lor austeră să răsară una nouă, puternică şi divină. 

Marţienii primiră, la stăruinţele lui Fidias, o colaborare 
pentru reorganizarea, după modelul vieţii lor, a întregului 
sistem de vieaţă pământească. 

-Schimbarea va fi radicală. Scopul suprem al vieţii noastre 
este unul: creaţia. 

—Un întreg, o massă compactă şi solidă constituie poporul 
nostru în crez, limbă şi ideal. 

-Deşi continentul Europei, fărămiţit pe vremuri în state cu 
diferite religii, naţionalităţi, azi se găseşte unit într'un 
singur stat numit Pax Animae, restul lumii se sbate căutându-şi 
formula de vieaţă adevărată. Noi va trebui să realizăm unitatea 
desăvârşită a tuturor popoarelor, zise Saturnus. 

—Un singur stat, o limbă şi un crez va fi deviza noastră de 
muncă, adăugă Uranus. 

-Nu uitaţi, vă rog, că alături de împărăţia lui Dumnezeu mai 
avem o altă împărăție a lui Satan, zise Floriano, şi cu asta va 
fi mai greu de luptat decât cu neajunsurile firii. 

-Lasă misticismul Floriano, el a reţinut a- tâtea veacuri 
civilizaţia. Faptă şi rezultat, atât! Rămâne să vedem efectele 
acestei noui confesiuni. Misticismul, durere, tulbură şi azi ju- 
decata pură a continentelor cu civilizaţii mai vechi decât a 
noastră, rămase însă staţionare. 

—- Celula familiei trebue să se topească în massa mare, în 
familia unică. Oamenii trăind răsleţi, de capul lor, sunt într'o 
mare dezorientare, fiecare căutând la disperare să avanseze pe 
lacul vieţii, luându-se la goană şi întrecere furibundă, fără 
consideraţie pentru confraţi şi pentru rezultatul în ansamblu al 
întregii for- foteli. Astfel condus, statul îmi face impresia 
unei trăsuri enorme, la care de jur împrejur stă înhămată 
omenirea, trăgând-o din toate părţile, în direcţii opuse, nu-i 
aşa ? Numai n'o s'o urnească din loc, ci cu vremea se va 
deşira în atâtea bucăţi câţi oameni vor trage-o. 

-Ce se va întâmpla în felul acesta cu individul şi 
personalitatea lui? 

— îmi puteţi demonstra, domnule Fidias, întrucât ajunge 
personalitatea fiecărui individ în organizaţia d-voastră de azi 
la justa ei desvol- tare, apreciere şi judecare obiectivă? 

— Domnul Saturnus are pe deplin dreptate, tu o ştii mai bine, 
Fidias, cât ai avut de luptat cu prejudecățile societăţii 
noastre, cu oamenii capitalismului, cu militarismul şi cu câte 


altele, până când s'a pus emblema „Pax Animae“, pe frontispiciul 
statului nostru. Da, noi credem, un lucru e bun şi ideal numai 
până atunci până sau noi îi descoperim laturile umbrite, sau ne 
atrag alţii atenţia asupra lor. Abia acum văd şi eu câte erori 
nu comitem şi cât e de şubred terenul pe care s'au zidit 
teoriile vieţii noastre. 

-Va fi greu să descărnăm omenirea din cojile ei milenare şi 
de multe obstacole ne vom izbi, dar operaţia trebuie începută, 
altfel toată societatea intră în cangrena regresului, fără re- 
mediu. 

- încântarea noastră e fără margini, pronia cerească ne-a 
hărăzit prin persoanele d-voastră deşteptarea la realitate şi 
realizarea unei împărăţii aproape similară cu cea făgăduită după 
a doua venire, grăi Floriano cu entusiasm. 

Târziu, când Zeea se retrase în celula-dor- mitor, fu cuprinsă 
de o senzaţie neobişnuită. Se ştiu urmărită de ochii lui. 
Gândurile ezitau să se înfiripe în creerul agitat, de teamă să 
nu fie 

auzită. Simţul ei de pudoare copleşea explozia bucuriei. Un 
tremur firesc îi cuprinse figura gingaşă, iar somnul binecuvântă 
cu pacea lui sufletul renăscut din fluidul fericirii. 

* 


x x 


Fraţii se doriră. Fiecare îşi păstră taina, a- ducând-o ca un 
dar celuilalt. Zeea îşi căuta forma plăcută ei pentru a-i da un 
cadru spiritual, aşa cum îi cerea inima. Marius se chinuia cu 
formulele să le simplifice, pentru a fi mai u- şor înţeles de 
sora nespecializată în materia medicinii. Nici într'un caz nu 
bănui că destăinuirea ei va răscoli sufletul şi altfel chinuit 
al fratelui. 

Adevărat, Zeea n'a avut timp să-şi facă reflexiile, poate nici 
posibilitate fizică. Fericirea îi orbi judecata şi paraliză 
pentru o clipă simţurile, nefiind altceva decât un fior plăcut 
şi dulce. 

Inima lui Marius sângera, văzând-o pe Zeea cuprinsă de extazul 
iubirii; va trebui fatal să-i deschidă ochii, să judece cât de 
nepotrivită e firea şi felul de vieaţă; două linii diametral o- 
puse cum vor putea fi unite? Să piardă pe Zeea pentru totdeauna? 
Să plece ea cu Marte? Nu, aşa ceva e imposibil! Cum crede Zeea 
realizabilă unirea lor? Micuța mea surioară, naivă, în ce lujere 
ţi s'a încurcat inimioara de porumbel nevinovat? Or fi aducând 
Marţienii ino vaţii şi concepţii noui şi necesare Pământului, eu 
însă ştiu că am simţit năpasta fatalităţii 
care-mi apasă sufletul de când au intrat în casa noastră şi acum 
iată, o nouă încurcătură. Să nu fie oare posibil binele, fără să 


lase victime şi să ceară sânge? Undeva, la plăzmuirea acestei 
lumi, un şurup nu s'a montat la locul lui. Prea simt 
contrastele, prea nu-şi au succesiuni logice. Să o pun faţă în 
faţă eu realitatea, ar fi un gest de călău. S'o las, o pierdem, 
nenorocind-o. Va trebui să-l consult pe bătrânul meu tată. 
Sărmanul, o nouă încercare poate să-i fie fatală! 

In timp ce Zeea vorbea, vorbele curgându-i ca un râu de 
mărgele, Marius îşi făcu reflexiile şi admira schimbarea 
miraculoasă care se lăsa vădită prin mişcările ei, prin 
strălucirea ochilor şi expresia cu totul neobişnuită a figurii. 
Să vii tu ca frate, cu adevărul şi raţiunea ta zdrobitoare, să 
stâlceşti tabloul acesta minune, să dai cu buretele îmbibat în 
zmoala realităţii peste armonia culorilor divine, iată-mă iarăş 
criminal! Marius îşi făcu mereu reproşuri. El îşi purtă 
sentimentele între polul negativ şi pozitiv al argumentelor, ca 
pe nişte muceniţe devotate. 

— Şi cum crezi posibilă realizarea acestui mariaj, scumpă 
Zeea? 


— Voiu pleca... Marius? 

— Unde Zeea? 

- Cu el... 

— Unde?... 

— Unde se va reîntoarce... Marius. 

— Ţi-ai dat seama bice, dragă Zeea? 

-Eu... eu... eu cred că... da! 

- Te-ai gândit şi la urmări.. Zeea? 

— Da! 


—Nu se poate! eşti orbită, fericirea ţi-a întunecat judecata, 
iar simţurile sunt ca o navă fără busolă. 

- Să nu crezi Marius! II iubesc, este adevărat şi mă voiu 
supune tuturor examenelor pentru a mă forma pe măsura lui. 

- Te cred Zeea, tu ai intenţia să muţi chiar şi munţii din loc 
şi nimeni n'are voie să-ţi ia în nume de rău acest optimism, 
care nu se dă poate numai odată în vieaţă şi numai unora; alţii 
trăiesc căutându-l fără să-l găsească. Dar tu uiţi că ai luat o 
sarcină care întrece puterile tale şi mă doare că eu trebue să 
te lămuresc, scumpa mea Zeea! 

- Vreau să mă reculeg în fericirea mea! 

—E sublim înţelesul adânc al cuvântului, dar gândeşte-te, 
înălţarea ta deschide r;"ni, surpă ani. Bătrânul nostru tată va 
putea îndura oare pierderea? Tu eşti lumina ochilor lui, tu 
mândria neamului nostru... Zeea! Uiţi că eşti fiică de Roman? 
Uiţi deviza lui Iuliu Cezar? Tu vrei să-l urmezi pe Marte, ai 
încercat să te compari cu el. Or tu, Zeea, eşti podoabă romană! 
Cea dintâi femeie din Roma! Ai putea suferi comparaţia 


pământească cu cea stelară, scumpa mea Zeea? 0! vezi, simt cum 
se înfige tăişul argumentelor în inima ta şi te doare Zeea; o 
simte sângele tău, fratele. 

-Mă doare că vedeţi regres în înălţarea 
mea. Lasă-mi timp Marius, nu voiu zdrobi inimi, te asigur! Şi 
acum spune-mi, ce taină păstrezi pentru mine? 

— Am studiat şi compus un ser, Zeea, care poate înlocui 
alimentaţia obişnuită. 

— Cum asta, Marius? 

- Pare simplu şi totuşi am muncit enorm să-i dau proporţia 
necesară, să fac dozarea zilnică, urmărind efectele şi defectele 
serului. Ara izbutit în fine!.. Rămăsese un mare inconvenient: 
tubul digestiv cu toate anexele lui; în- tâiu am făcut încercări 
cu animale mai mici, apoi m'am decis pur şi simplu să-l 
extirpez... 

-Ti-a reuşit? 

— Da! 

—0 cerule! asta înseamnă o eră nouă pentru întreaga omenire! 

-Să sperăm, Zeea. 

O lumină albastră dădu semnalul la radio- post. 

—Uite, mă cheamă la spital, am dat ordin ca să mă anunțe 
numai decât, la vre-o schimbare în domeniul experiențelor pentru 
ideia nouă. Adio Zeea. 

Ghimpii trandafirului! Imperfecţiune pământească! Soare! nici 
tu cu lumina ta puternică nu poți alunga umbra, ea stăruie pe 
materie şi în spirite. Iată o pată de umbră asupra fericirii 
mele. Tată! Frate! Considerația rasei şi a sângelui! Toţi îmi 
cereţi tributul; numai eu să-mi port cununa de spini, singură, 
pentru tot 

restul vieţii. Ah, vieaţă, greu o să te îndur!.. Şi totuş, omul 
fericit pare a fi cel mai egoist. Adică de ce să-mi smulg 
rădăcinile din pământul părinţilor, lăsând răni, pentru un 
sentiment al meu, din care nu beneficiază nimeni decât eu şi al 
doilea? Fericitul devine exclusivist şi barbar. Sărmanul meu 
tată! Cât am fost de ingrată şi orbită, gândindu-mă la mine, 
fără să iau în seamă durerea ta!.. Nu, nu se poate!.. Marte va 
înţelege; îl voiu închide în sufletul meu ca pe o icoană de 
altar., şi voiu munci alături de Marius, pentru binele întregii 
omeniri... 

Zeea îngenunchie la tabloul mamei, îşi puse capul pe perniţa 
mâinilor şi plânse suspinând. 

Uşurată de povara lacrimilor, ea se ridică încet, parcă să nu- 
şi sperie simţurile; vru să plece; un zid viu o reţinu. Marte 
sta privind-o în marea ei spovedanie. Apucându-i mânuţa, îi 
vorbi blând: 


-Zeea, ştiu totul; erau de prisos şi durerea şi lacrimile... 
Nu te zbate şi nu te opune, te-ai ridicat şi mai mult prin 
noblețea renunţării tale. Ştii principiul nostru : „vieaţa fără 
durere“. Nici mândria ta, de altfel justificată, nu va suferi 
înjosire, Zeea! 

—0, Marte! 

-Da, Zeea, lucrurile s'au aranjat dela sine. Ştiu 
nedumeririle lui Marius şi e frumos cultul pentru părinţi. 
Marius, fratele nostru, va fi mulţumit: Voiu renunţa să plec, 
Zeea mea! Voiu rămânea al vostru, al tuturora! 

— 0 Marte! ce spui?., nu se poate! 


— Da, Zeea, este cel mai mare dar al cerului, trimis Zeei 


mele în clipa hotărîtoare. Să mergem la tata să-i cerem 
binecuvântarea... 


— Zeea, tu-mi ceri prea mult. Dacă ni-au reuşit zeci de 
cazuri, nu e sigur să reuşească şi al tău. 

— Marius, eu am atâta încredere în tine şi în siguranţa mâinii 
tale, nu mă refuza! 

— Gândeşte-te Zeea, dacă... dacă... vai, ar fi oribil... Zeea 
te rog să renunţi! 

— Nu! Marius. Faţă de gestul pe care l-a făcut el, trebue să 
aduc şi eu unul; altfel cumpăna mea sufletească va suferi. Şi tu 
nu mă vei însărcina cu o durere eternă! Gândeşte-te, copilul 
nostru cere să aibă părinţi cu aceiaşi structură fizică. Nu 
ezita Marius, mâinile tale sunt croite din alt lut decât restul 
semenilor tăi... Hotărăşte ziua, nu e timp de pierdut. Marte 
doreşte cununia până la reîntoarcerea lui Sa- turnus şi Uranus 
acasă şi mai sunt multe altele de pus la cale! 

— A fost Zeea aici şi mi-a vorbit ? Ori surmenajul meu a trecut 
limita permisă unui munci- ? E o halucinare, Zeea să-mi ceară, 
să-i ex- tubul digestiv şi eu., eu să-i fac operaţia... meu să 
spintece pântecele... moşteni- mamei... şi poate... să dea 
greş... să vărs nobil al sorei.. şi să-i sting lumina vie- 

ţii?... 0 Zeea, prea multe îmi ceri! „Nu! Marius" aşa spusese 
calm şi cu hotărîre dârză. A doua oară îi cer să renunţe. Ce rol 
pervers mi-a hărăzit destinul şi mie. Şi când te gândeşti, enor- 
mă e jertfirea de sine a femeii!.. Să se pună faţă în faţă cu 
moartea, să fie la discreţia unui bisturiu, care a greşit de 
atâtea ori.. O! iubire inconştientă, mare e puterea ta! 

Numai eu n'am certitudinea iubirii din partea Claudiei, şi nu 
ştiu de ce mi-a pierit din orizont... 0 caut şi n'o găsesc. Plec 
s'o văd numai decât... e o necesitate sufletească destăinuirea; 
durerea se uşurează, bucuria se dublează, când o împărtăşeşti... 
Ea n'a simţit nevoia să mă vadă? Şi n'avea un gând pentru schimb 
sufletesc? E ciudată atitudinea ei, rămâne o enigmă nedes- 
cifrată. De n'ar avea atracţia covârşitoare, aş lua o decizie 
definitivă: să rupem legăturile sufleteşti. Am s'o văd cu ce 
ochi priveşte descoperirea mea, va fi decisivă pentru a lua o 
nouă atitudine... 

Pe neobservate i se scurtă drumul. Marius ajunse la intrarea 
principală a Palatului Priboia, unde se întâlni faţă în faţă cu 
Capinelli; el venea dela Claudia, fluerând o arie de romanţă 
uşoară. 

— Bună ziua, Marius! Unde erai? nu te mal vede lumea, ai 
intrat în vre-un ord călugăresc, pare-mi-se! 

-Ce crezi, numai la chefuri se pot întâlni şi vedea oamenii? 

— Eşti bine dispus, Marius, aşa îmi placi! 

— Omul mulţumit e veşnic dispus, Gaius! 
— Mulţumirea ţi-o dau femeile şi banii, iar tu nu te închini 


acestor idoli încântători. Ce poate să te facă aşa de mulţumit? 
Voi, savanții, sunteţi pierduţi pentru vieaţă. 
— Lasă vieaţa, ea este un dar pe care-l ştiu preţui oamenii ca 


tine numai după ce au risipit-o. Adio, Gaius! 
x 


x x 


— Bine ai venit Marius! a trecut un veac de când nu ne vedem! 
— Nu e vina mea... Tu citeşti cartea lui Ful- ga? Luând-o de 
pe masă o răsfoi. 

— Da, mi-a adus-o Capinelli, e bună. 

— Trebue să fie uşoară, ca toate operele lui. Mă miră cum te 
amuză spiritul trivial al acestui scriitor ratat? 

— De vreme lungă, Marius. 

— Fericiţi voi care nu ştiţi ce face cu timpul! Uite ceva ce 
nu se poate împrumuta. Păcat, ţi-aşi fi cerut o mare doză, am 
nevoie de timp şi nu-l pot creia. 

— La ce bun să te surmenezi atâta, parcă ţi-ai câştiga pâinea? 
— Lucrez pentru pâinea omenirii, Claudia! 

— Iarăşi vre-o descoperire nouă? 

Claudia scoase tabachera şi i-o oferi cu graţie lui Marius, 
scoţându-şi în timp o ţigară. 

— Nu intră în reforma noastră viciul, deci te refuz. 

— Ce spui? 

130 

— Desfiinţăm în noul stat, la proiectul căruia se lucrează cu 
zor, toate viciile şi obiectele cari procură plăceri uşoare. 

— A! ştii că e nostim. Şi vei avea consimţământul tuturora? 
Mă îndoiesc, Marius. 

— Cred că da, intrând în judecata omului cu mintea sănătoasă 
folosul şi binele general. 

, — Uite, eu una nu mă supun, îmi place liber 

tatea şi sunt ca epicurienii: fiecare, clipă cu plăcerea ei. 

— Plăcerea poate fi culeasă: floare de pe apă clară, Claudia, 
şi nici vârful degetelor n'ar purta stigmatul fumului. 

— Ai devenit moralizator, Marius! Te-au stricat Marţienii. 
Apropo, ce mai fac? Raiduluvăd, le-a reuşit bine. 

— Enzo Gambetta e stăpân pe văzduh. 

— Nu însă pe destinul său. 

— Destinul e ca pendula ceasului mânat de legea cauzalităţii. 
— Ah! Marţienii, ce oameni superiori! 

— Va veni o zi, când evoluţia ştiinţei ne va pune alături de 
ei. 

— Eşti optimist ca nici când, Marius, te-au vrăjit stelele... 
— Nu e greu să cazi în vraja lor, zise Marius, urmărind-o cu 
privirea. 

— Ce zici de moda nouă? Italiencele vor o rochie naţională. 


— In curând o să-i dăm lumii o rochie universală. 

—De ce nu citeşti cartea lui Fulga? E roman cu subiect 
italian. 

- Voiu tăia eu, în curând, un volum din care lumea va profita 
mai mult decât din fantasmagoriile indecente ale lui Fulga! 

— Iar îmi aduci parfum de eter în conversaţie; voi savanții 
sunteţi veşnic preocupaţi de problemele voastre. 

— Se prea poate, Claudia, eu credeam că preocupările mele au 
puţin farmec şi le priveşti cu interes; imboldul ţi-l dă 
sentimentul, nu-i aşa? Şi afecțiunea cere să primeşti cu 
înţelegere bucuriile şi decepţiile iubitului, nu crezi Claudia? 

- Voi scăpaţi din vedere că bucuriile sunt mai puţine şi le 
cutropeşte decepţia, iar firea noastră înclină mai mult spre 
distracţie decât să mirosim drojdia din care dospesc anumite 
rezultate ştiinţifice. 

— Claudia, aş vrea să stau cu tine puţin de vorbă, vreau să-ţi 
fac nişte destăinuiri... 

— Nu cumva din domeniul medicinii? 

— Da! 

— A, scuză Marius, cu altă ocazie cu plăcere, dar uite, sunt 
invitată la o şedinţă feministă şi nu pot să lipsesc. 

Se ridică, îi întinse mâna lui Marius şi plecă să-şi schimbe 
toaleta... 

Adio Claudia! îşi zise în gând Marius. Am încheiat capitolul. 
Adio. Şi plecă să nu mai treacă nici când acest prag, unde o 
fiinţă ingrată i-a spulberat unui cugetător singurele flori de 
primăvară, cu mâna ei de păpuşă ucigătoare... 

Zorile căţărate pe cercevele cercetau cu privire de copil 
interiorul sălii, atârnând cu mâna de rouă ghirlande mici de 
trandafiri şi mânjind pereţii de sticlă cu aur potolit. In sală 
atmosfera tremura, nămila o apăsa greu, totuşi trupu-i aerian nu 
putea strivi umbrele sumbre ale nopții.. 

- Iar pui la cale ceva? 

-Vrei să zici, iarăş încerc să-mi măsor puterile cu tine, 
despotule! 

—Ei da, sunt despot; lupta noastră fiind e- ternă, nu mă 
impresionează pişcăturile tale. 

—0 ştiu, mă bagatelizezi... Nu uita că ai pierdut multe 
lupte, datorită Dragostei şi Răbdării mele, unelte ignorate de 
forţa ta nemărginită. 

—Ei da! Tu zideşti pe nisip, eu n'am decât să suflu şi 
palatul ridicat din spume se topeşte, fără să pierd mai mult 
decât o infimă parte din armata mea fără număr. 

—Tu ai morţi, eu n'am decât material prăbuşit, spuma după cum 
o numeai. Forţa mea e tot aşa de eternă ca vieaţa ta şi armata 
pe care o rupi din propriu-ţi trup, pe când eu rămân întreg! Eu 


zidesc, iar tu distrugi. Nu crezi că 

odată totuş voiu sta alături de nemărginirea ta? 

- Te bizui pe spirite? 

- Colaborez cu ele. 

— Colaborarea primejdioasă a spiritului îţi va surpa, cu 
ajutorul meu, opera mică. 

— Raportul cu spiritul e dela egal la egal. Dar uiţi că mai 
este şi morala care apasă în cumpăna mea? 

—De Adevăr nu te încânta, îi schimb culoarea când vreau, o 
ştii doar. 

—0 ştiu, cu toate astea serva mea Nădejdea, cu surorile ei, 
nu-i mai puţin activă; în furnale ele făuresc, ciocănind cu 
ciocanele raţiunii, închegarea Adevărului şi ciocanele lovesc în 
armata-ţi minusculă, de care eşti altfel atât de mândru. Iar eu, 
cu servele cari nu cunosc moartea, voiu ridica pe soclul adunat 
din cadavrele armatei tale Adevărul, care va fi un soare nou şi 
va străluci etern. 

—0, furnică mică! cum te încânţi de propriile miraje, cari, 
după cum o ştii, sunt efemere! 

— Rămâne de văzut. Vorbeşti ca un leu rănit, simţindu-ţi 
trupul de matahală străpuns de suliţele copiilor mei. 

- Faci aluzii la bisturiu şi Ia siringă, parcă ai vrea să-mi 
dai cu ele lovitura de graţie. 0 Destinule! tălpile de fier ale 
încălţămintelor tale mărunte nici odată nu vor călca creeri mei 
croiţi din veşnicie! 

- Zorile îmi sunt martore, uite-le cum pân- 
dese la colţurile geamurilor să prindă ceva din marea taină, 
urzită de servele conştienta ale voinţii mele; ele simt că am 
pus la cale, pe acest pământ ingrat ca şi tine, ceva care va 
schimba culoarea gri a Vieţii cu una asemănătoare Luminii 
pure... Bisturiul, strâns în mâna de humă şi purtat de braţul 
meu, va tăia adânc în trupul tău putred şi bătrân, Timp avar ce 
eşti!.. 

— Mă numeşti avar fiindcă cucereşti cu greutate, fărâmă cu 
fărâmă, din comorile mele; nu sunt însă crud şi încrezut! 

— Cruzimea se datoreşte interpunerii tale între mine şi 
Dumnezeu, încheie Destinul. 

Figuri, ce păreau lumânări cu mucuri stinse, se agitau în jurul 
meselor. In sala mare de o- peraţie o mişcare înfrigurată trezi 
liniştea. Vii păreau picioarele, furnicând nervos sub halatele 
în alb de var. Măreţia evenimentului era povară purtată 
inconştient de sufletele active. Iar clipa se apropia, strângând 
în cleştele aşteptării inimile surorilor şi medicilor asistenţi. 
Zeea îşi aştepta destinul cu încrederea mire- selor virgine. 
Săptămânile petrecute în pregătire sufletească lăsau urme: dungă 


de cer pe plăci de mărgean, ape împietrite pe spumă de marmură, 
pulbere de stele culese de amfore maree, nave de nouri încărcate 
cu ambre şi a- gonia floarei de mirt pe frunţi îngereşti. 

Cununa de prietene tinere o alintau cu cântece de vestale; Zeea 
asculta, primea şi se pri- 

X 36 

menea. Metamorfoza sensibilităţii se urca pe punți de aur la 
nimbul stelelor. Sufletul în ascensiune se propti pe o columnă a 
sentimentului iubirii de frate şi pe altă columnă geamănă, a 
sentimentului de mireasă. « 

Duioşia cu care îşi consultă Zeea fratele impresiona simţit 
sufletul integru al lui Marte, stimulându-l cu accente de harfă 
lirică. 

Era în ajunul zilei mari. Zeea îşi adună cunoscuţii şi în 
cercul intim şi patriarhal le împărtăşi taina zilei de mâine. 

Fidias îşi privea cu nedumerire şi nemărginită dragoste 
copiii. In sufletul veteran se perindau anii şi clipele de 
zbucium, de muncă şi bucurie. I se păru că a trăit o veşnicie, 
cuprinsă într'o singură clipă. îşi simţi copiii ca două a- ripi 
crescute din coastele-i proprii, atât de unit era cu concepţia 
lor de vieaţă, cu avântul şi încrederea lor. Se topea în ochii 
copiilor ca aurul picurat din soare. îşi aduse aminte de 
emoţiile înălţătoare; acum simţi că această clipă, cu bucuria 
ei, le covârşeşte pe toate cele trăite mai înainte. 0 căldură 
binefăcătoare îi mângâia în taină, cu mâna de catifea a 
reminiscenţii, inima , lui încercată. Curcubeul viitorului îşi 
flutura culorile vieţii. Fidias văzu cerul deschizându-se şi 
vărsând mana binecuvântării peste omenirea oropsită. Urechile 
lui prindeau melodia prevestitoare a mântuirii omului. 

Amin, murmurau surorile... Amin... îngână 
calm Marius, ştergându-şi bisturiul în vată şi punând vata cu 
ultimele picături de sânge sfânt al sorei în urna cu măruntaele 
şi intestinele încolăcite ca un şarpe săturat. 

Trupul de crin al Zeei fu ridicat şi transportat uşor, fără 
atingere, încă în stare de anestezie, produsă printr'un sul 
electrie, în salonul de repaus. 

Abdomenul Zeei primi, în locul reţelei de panglici 
otrăvitoare, o pungă compusă sintetic din elementele 
organismului ei. Punga conţinea o substanţă radioactivă, care 
ordonă alături de inimă circulaţia sângelui din vinişoarele 
mici, ajutând procesul de asimilare al organismului, primind 
prin injecții dozate cu ser, după cerinţele organelor, substanţe 
nutritive. Un lichid de săruri şi metale împrumută organismului 
o energie mare şi-i sporeşte vitalitatea, făcându-l controlabil 
prin mijlocirea razelor externe. 

Marius cercetă pulsul cu atenţie încordată. Fruntea lui din 


când în când avea reacţii de spasm; buzele subţiri, imite într'o 
singură linie, fură cuprinse în paranteza cutelor durerii. Pri- 
virea fixată asupra Zeei era totuş rece şi încrezătoare. Intr'o 
fulgerare i se păru că aude râsul straniu al hazardului, 
prevestitor de moarte. 0! grea e câte o clipă... grea, pe care 
se aşează întreaga veşnicie! Destinul Zeei era la căpătâi şi-i 
netezea fruntea pe care mărgele reci de nă- duşeli o încununau. 
Fratele şi Destinul îi ţineau firul vieţii. 

Marte ştiu ce se petrece; simţurile lui înregis 
traseră pericolul care îşi fâlfâia aripile sinistre... Sufletul 
i se concentra... şi fluidul lui magnetic aduse celei de pe 
marginea prăpastiei toiagul de echilibru. 

Mâna lui Marius deodată simţi ciocă nitul vieţii accelerându- 
se; clipa ridică zăbranicul morţii, lăsând-o pe Zeea în puterea 
fluidului miraculos al vieţii, emanat dela cei doi supraoameni 
cari şi-au dăruit energia şi dragostea pentru trezirea ei. 

Ochii Zeei, ca două turturele culcate în sicriaşul orbitelor, 
zbătându-şi aripi de pleoape, se înviorau. De sub arcul cu 
ciucuri negri, o dâră de lumină se prelingea umedă. Ascuţimea 
senzaţiei profane îi pătrundea în creer, înfigându-se, întâi 
dureros apoi plăcut, în conştiinţa-i lâncezită. Se simţi purtată 
de o apă de lumină eterică. Vieaţa o recucerea şi o mângâia. 
Simţurile îi palpitau sub năvala sângelui şi o vervă nouă o 
stăpânea. 

— Sora mea!.. Zeea!.. Scumpă surioară! o chemă fratele 
desmierdând-o cu ondulările dulci ale glasului său. 

Chemările lui păreau Zeei un bâzâit, o tremurare, o topire a 
cerului intrat prin urechi şi scurs până în vârful unghiilor. 

Marius văzu pe buzele Zeei, răsfrânte ca o dungă de scoică, 
mărgele de spumă înşirân- du-se. Limba se ivi pe muchea 
dinţilor, umezin- du-i. Pleoapele se ridicară, lăsând să izbuc- 
nească năvala văpăii din privirea care îşi recuceri sprinteneala 


ageră. 

-Marius!.. murmură Zeea, 

— Sora mea sfântă!., replică fratele. Eşti a noastră, a 
tuturora, micuța mea surioară; te simţi bine? 

—Iţi mulţumesc... Marius!.. Iţi mulţumesc... sunt bine... 


prea bine; apoi pleoapele ascunseră din nou sub capacul de 
catifea nestematele albastre, iar respiraţia stacată dovedi 
apariţia somnului binevenit. 

Zeea adormi; figura ei, devenită albă, era ca o plăzmuire în 
marmură, suflată cu duh de miresme. 

Marius purta întipărit pe faţa lui chinuită răspunsul aşteptat 
cu înfrigurare de lumea întreagă. Marte îl cuprinse în braţe, 
strângându-i cu căldură şi dragoste mâinile creatoare de fe- 
ricire a viitorului omenirii. 


Bătrânul Fidias, emoţionat, îi sărută fruntea; Marius, cu 
tropit de senzaţii noui şi covârşit de atâta încordare 
spirituală, îşi propti, o- dihnind o clipă, capul de umerii 
tatălui. Dumnezeu îşi îmbrăţişă omenirea. Cerul atinse cu muchea 
frunţii marginea pământului încins! cu chenarul păcatelor. Inima 
bătea ritmul trezirii, Pământul se înfiora. 

Marius ordonă să fie transportată urna pe piaţa Sf. Petru, 
unde publicul Romei aştepta dovada plauzibilă a descoperirii 
creatoare de eră nouă. 

Uralele închegară un strat sonor deasupra pieţei. Fidias cu 
familia şi Marţienii asistară la solemnitatea actului. 

Fidias, veteranul şi apreciatul savant al Romanilor, cu părul 
ca o glorie de argint, se ridică pe tribună. 

-Fraţilor! Escala Marţienilor pe globul nostru să fie 
salutată ca cel mai mare eveniment trăit vreodată. 
Superioritatea culturii lor, integritatea caracterului ne sunt 
modele vii. Domnul Saturnus, reprezentantul ştiinţei, domnul 
Uranus al moralei şi domnul Marte, reprezentantul artei, au 
binevoit să ne dea concursul lor preţios la schimbarea felului 
nostru de a trăi. Ochii Pămânenilor, din vitregia firii, au 
rămas miopi. Acum, privite lucrurile şi rănile prin obiectivul 
culturii domnilor Marţieni, a- vem prilejul să facem schimbări 
radicale. 

S'a vărsat mult sânge din ignoranță. Suferinţa dovedeşte 
absenţa civilizaţiei pure. Vom începe o luptă dârză împotriva 
ignoranței şi a suferinţii, spre mântuirea definitivă a 
tuturora. 

Una şi cea mai formidabilă cătuşă a Pământului, care ne-a 
robit dela creeare până azi, este / felul nostru de nutrire, 
aidoma cu cel animalic. 

Foamea ne persecută din leagăn până la mormânt. Foamea, în 
forma ei primitivă a fost motorul întregei noastre activităţi; 
de aici şi rezultatele atâtor păcate şi paradoxe. Foamea a 
zdrobit echilibrul sufletului; foamea a fost mama animalică a 
destinului nostru! 

întâmplarea a voit să ne ciocnim în ruta noastră cu stele; 
descinderea a venit la timp, ca 
o mântuire cerească. Lipsa de foame şi lipsa organelor teroriste 
la Marţieni au cucerit cree- 
rul gânditorilor noştri. Fiica mea Zeea s'a jertfit să 
demonstreze eficacitatea ideii. Fiul meu, Marius, a operat-o cu 
succes de aceste organe. 

Fraţilor! iată rezultatul: urna aceasta conţine tubul digestiv 
cu toate anexele sale, proprietatea de până acum abia câteva 
ceasuri a fiicei mele Zeea. Ştiinţa a călcat pe capul şarpelui, 
zdrobindu-1. 


Marius ridică capacul urnei, turnă alcool peste conţinutul 
vasului şi-l aprinse. Flacăra albastră pâlpâia privită de ochii 
umezi şi extaziaţi de fericire ai întregei asistenţe, prezentă 
la toate aparatele de radio şi televiziune; filmele şi plăcile 
eternizară momentul. Incinerarea dură prea puţin timp pentru ca 
să-şi simtă fiecare în parte bucuria exaltată până la conştiinţa 
miracolului săvârşit în preajma lor. Bucuria desechilibră calmul 
cerut de bunul simţ; oamenii se îmbrăţişară la întâmplare, 
într'o beţie furioasă. 

Uralele nu mai conteneau şi tribuna fu ameninţată să fie 
ridicată de publicul care se prosterna. 

Apelul se făcu lumii savante de pe întreg globul de către 
Fidias, chemând-o să participe cu prezenţa şi acţiunea sa la 
congresul mondial ce se va ţinea la Roma, sub prezidarea 
Marţieni- lor. 

Marius închise urna cu cenuşă, apoi se adresă publicului 
aiurit: 

— întâiul pas s'a făcut, rezultatul întrecând 
aşteptările mele. Capitolul foamei fizice s'a încheiat. 

Era nouă se va boteza în numele spiritului creator, ridicând 
„Munca" la apogeu. 

Zorile lumii noui ne surâd trandafirii. Eviva lo Spirito! 
Eviva L'Uomo! 

Apoi se întoarse spre Marţieni, închinându-se cu adânc 
respect. Marţienii îi strânseră mâna lui şi savantului Fidias; 
apoi plecară în acla- mările şi uralele nesfârşite ale 
poporului, cucerit pentru ideile noui. 

# 

Figura Zeei îşi schimbă înfăţişarea. Liniile deveniră mai 
suple, puritatea pielei primi şi o frăgezime şi o nuanță de roz 
mai diafan. Ochii 
i se măriră şi irisul strălucea mai negru. Urzeala strălucirii ei 
de până atunci se învrâstă cu o nuanță nouă, ce părea ireal de 
cerească. Simțurile aveau ascuțimi de cristal iar sufletul îşi 
purta haina cu uşurinți serafice. 

Se făceau pregătirile de nuntă. Balonul-casă se construia cu 
zor; el avea menirea să adăpostească pe întâii oameni din epoca 
de aur a lumii noui. 

Zeea îşi petrecea timpul într'o încordare creatoare, 
înviorându-se de prezenţa lui Marte, muncind şi el intensiv la 
proiectul de organizare pentru congresul anunţat. Marţienii 
stabileau o normă pentru aplicarea sistemului de vieaţă din 
planeta lor, adaptându-1l cerinţelor pământeşti. 

Zeea controla cu înţelegere şi dragoste activitatea lor, 
făcându-şi obiecţiunile şi potri/ind linia la măsura necesară. 


— Zeea, logodnica mea! va trebui să punem la punct şi 
proiectul pentru organizarea statului femeii! 

— După indicaţiile tale, bine înţeles, nu-i aşa Marte? Se şi 
simte nevoia nivelării anumitor colţuri supărătoare din 
contactul şi colaborarea celor două sexe. 

— In deplin acord cu tine, Zeea, fără să uităm că jertfim 
puţinul timp de logodnă, cu toată măreţia lui. 

— 0 Marte! cum aş fi bănuit vreodată să fiu învrednicită de o 
fericire atât de sublimă!.. 

— Tu erai aleasa cerului, înainte de a te cunoaşte eu, scumpă 
Zeea; podoaba firii tale, armonia fizică şi sinceritatea 
privirii te făceau şi fără afecțiunea mea suprafemeie! Iar 
abnegaţia până la jertfirea de sine te ridică pe deasupra 
tuturor femeilor noastre din Marte, cari nu cunosc aceste 
sentimente prin absenţa imperfecţiunii pe planeta noastră. 

— Fericirea mea va fi întreagă, ştiind şi se- menele mele 
desrobite de lanţul pământesc, a cărui absenţă îmi dă impresia 
că abia acum m'am născut în adevărata formă omenească. Enorme 
contrastul dintre ieri şi azi; iar mâine, omenirea botezată prin 
sânge va săruta urmele venirii voastre spre mântuirea lor. 

— Nobila mea logodnică, care nu se poate bucura fără să-şi 
împărtăşească sufletul cu sufe 

rinţa omenirii. 0, cât eşti de mare şi bună, dragă Zeea! 

-Nu pot să râd cu tot sufletul când mai sunt fiinţe cari gem; 
nu pot să mă las cutropită de mana cerească fără să o risipesc 
peste cei oropsiţi. Aşa mi-au fost părinţii, aş? cum îl cunoşti 
e şi Marius, fratele şi izvora! meu de vieaţă. El şi-a instalat 
săli speciale pentru a- ceastă operaţie, devenită rituală. 

-Marius este omul cel mai altruist şi integru pe care îl are 
Pământul. Mâna lui va binecuvânta întreaga omenire. II iubesc 
prin el şi prin tine, sora lui sfântă! 

— Îmi vei da răgaz încă o săptămână să-mi îndeplinesc toate 
îndatoririle faţă de ai mei? 

Gândul tău e şi dorinţa mea; voiu fi la discreţia iubirii 
tale, cât îţi cere sufletul. 

—Nu mai mult decât o săptămână îţi cere Zeea să mai aparţină 
rănilor Pământului... 

-Ştiu şi ce simţi şi ce gândeşti; te admir şi te iubesc, fii 
binecuvântată! 

* 

Congresul universal de ştiinţe sociale închega valorile 
cerebrale într'o massă umană conştientă şi morală. Aportul adus 
cu prisosinţă trecu spre discernământ în consiliul tehnic, 
prezidat de reprezentanţii marţieni. 


Odimineaţă clară, ca o suprafaţă de mare calmă, primi cu 
graţie jună trezirea la muncă a populaţiei. Soarele înfipse cu 
săgeți de aur părul omului, desvălit în faţa problemelor. Jo- 
cui luminii era de un capriciu palpitant. Spiritele cu tensiunea 
accelerată îşi fortiîicau energia voinţii. Atenţia se îndrepta 
cu vitalitate o- riginară spre tribunalele instalate în semicerc 
în Piaţa Libertăţii din preajma Romei. 

Era ziua congresului. Marţienii sosiră între aclamările de 
simpatie ale populaţiei adunate ca o putere cosmică. Agitarea cu 
care continuau să fixeze pentru posteritate fiecare cuvânt şi 
gest întrecea măsura obişnuită. Aparate de radiofonie şi 
televiziune, perfecţionate cu rafinamentul ştiinţei, transmiteau 
pe întreg globul pământesc ansamblul grandios al acumulării 
personalităţilor zbuciumate do id^i şi fantezie creatoare. 
Marţienii, prin raţionament de claritate cristalică, se 
identificară cu nevoile omului pământean. Urcară elastici şi im- 
punători scările tribunei; purtau suprapielea cu strălucirea ei 
de argint şi instalaţiile pentru e- miterea graiului. 

Câmpul părea o grădină enormă cu răsad de capete omeneşti, cu 
ochii sămânţa vie a lui Dumnezeu. Ce speţă nouă va răsări din 
sămânţa vie a acestor ochi, va răspunde ziua de mâine. Nădejdile 
se leagă cu fanatism feroce de puterea lor promițătoare. 

Fidias, frumos, radios, se ridică ca un mag iluminat deo 
profeție cerească. Obrajii lui ascund emoția virilă sub emblema 
de catifea a timpului trăit. El îşi priveşte poporul prin la- 
crima sufletului, cu răsfrângeri de raze şi fee 

rii de curcubeu. Simte cum se lipesc privirile de figura lui, ca 
strugurii de cotorul ciorchinelui. 

— Fraților! Minunea era aşteptată! Era în subconştientul 
omenirii, purtată prin veacuri şi trudit frământată de creerii 
omului. Minunea 
0 vedem, o pipăim şi o auzim, e ceva verificat. E fructul 
timpului sau darul Providenței, nu importă! E aici, e a noastră! 
Reforma lumii noui cere efortul ştiinţei; îl vom aduce cu toții, 
cu voință şi cu dragoste! Cunoscând mizeriile de până azi ale 
omului şi neajunsurile prin imperfecțiunea naturii, avem 
posibilitatea să ne des- robim de jugul ignoranței şi al 
nevoilor fizice. 

Embrionul se hrăneşte cu substanțele celulei sale, fără 
senzația foamei, fără să-şi satisfacă cerințele fizice pe cale 
bucală; totuş ajunge nu numai să se nutrească, dar să se şi 
formeze; vieața îşi duce la bun sfârşit puterea condensată în 
germen. Vieaţa fiind energia vitală, puternică şi eternă se 
manifestă prin miliarde de variații şi forme precise şi 


minunate. Se adaptează mediului, folosindu-se de mijloacele cari 
1 se oferă. Vieaţa omului e complexă şi se a- propie de 
perfecţiune; n'a ajuns-o deplin, o vedem şi o simţim. Omul 
originar a ridicat piatra să ucidă fiara flămândă, la pândă 
asupra vieţii lui. Ucisă, şi-a potolit foamea. Foamea cu fiica 
ei, durerea, au tiranizat lumea dela Geneză până azi. Strigătul 
ei ucide pe Dumnezeu şi propagă dogmele infernului. Foamea s'a 
plămădit în pământ; pământul dă pâinea foamei şi lanţurile 
mizeriei strâng despotic în inele infinite 

tot ce e vieaţă. Iar vieaţa manifestată prin foame a ucis şi a 
zidit pe moaştele Pământului tot ce se desfăşoară sub ochii 
noştri. Materia purificată prin rațiune a discernut zgura, 
lăsând efectul luminii să crească alături de ruină. S'a născut 
foamea sufletească. A trecut şi ea prin fazele primitivismului, 
cu victimele-i fatale. 

Cu ajutorul ştiinţei domnilor Marţieni, vom încheia capitolul 
foamei fizice, canalizând-o spre foamea sufletească, foame după 
frumos şi perfect, foame după înălţare spirituală, foame după 
iubirea creatoare. Cuvântul îl va lua domnul Saturnus, 
reprezentantul ştiinţelor, încheie Fidias. 

Figura zdravănă a lui Saturnus se ridică, statuie de argint. 
Verbul sonor, ca o trâmbiţă de metal, sfâşie atmosfera cu săgeți 
de cristale. 0 emoție nouă şi puternică răscolea sufletele 
încordate. 

— Doamnelor şi domnilor! Spiritul activ şi e- tern, spiritul, 
substanţa divină încarnată în om, cere o formă nouă! Mişcarea 
din Univers în neastâmpărul ei deplasează energie în vieaţa care 
o duce mai departe ca o explozie perpetuă. 0 parte subtilă din 
această mişcare vitală e Manca. Munca e vieaţă! Distrugerea şi 
zidirea cer cheltuirea energiei vitale; spiritul va distinge 
prin ascuţimea simţurilor în ce formă eă se dis- tribue energia 
şi va face selecţiunea muncii. Munca trebue să aibă strălucirea 
stelelor, să fie parfumul florilor şi năzuinţa pură a omului. 
Materia se va mirui prin atingerea degetelor o 

meneşti. Munca ridicată la înălţimea credinţei se va beneficia 
prin sudoarea muncitorului. Intre om şi materie se va lega o 
apropiere mistică, y' atracţia magnetică şi cosmică va commica ” 
taine sacre dela om la materie cu ajutorul muncii, a muncii 
ziditoare, a muncii din necesitate şi foame sufletească, a 
muncii oxeeutetă cu virilitate fecundătoare, cu iubire sacră din 
instinctul sângelui. 

Masa, eşafodul şi catafalcul de ieri, unde s'a ucis cu spada 
ignoranței, crud şi barbar, timpul, mâncând şi chefuind, va fi 
altarul de mâine al întregii omeniri. Braţele voastre vor odihni 
pe masa-altar, fanatic creatoare. 


Masa va atrage ademenitoare coatele dornice până azi de 
moliciunea patului. Instinctul de fecundare abrutizat va găsi 
prin îngenunchierea braţelor pe masă, o saturare nouă, mai pură, 
mai satisfăcătoare. Extazul căutat cu lascivitatea bestială de 
până acum, mâine îl va oferi omului Munca. Munca palpitantă de 
ştiinţă şi fecundată prin plăcere de mâna omului va naşte 
progresul clipelor de aur. Munca va fi idealul suprem al 
tuturor! 

Saturnus încheie, închinându-se uşor, luându-i Uranus locul pe 
tribună. 

— Concepția moralei noastre diferă mult de morala 
Pământenilor. Manifestarea conştiinţei; purificată prin faptă şi 
simţire, atinge măsura spirituală a moralei. Binele se propagă 
în mod firesc. Prin munca raţională, executată cu pasiunea 
Creatorului, s'au închegat dogmele mora 
lei noastre, unice şi generale. 0 morală născută în timp şi 
trăită în suflete, fără concesii şi compromisuri, fără zgură şi 
putreziciune e mama născătoare de auroră, este esenţa vieţii 
spirituale, sfântă şi concentrată, e columna de lumină a 
fiecărui ins, rezemătoarea paradisului câştigat prin noi înşine! 

Lipsa de moralitate prin imperfecţiunea rutinară a felului de 
a trăi, cunoaşterea foamei, a fricei şi a durerii explică 
coincidenţa multelor păcate săvârşite, în mare parte 
inconştient, de omenire. Uciderea foamei fizice şi reformarea 
vieţii sexuale, ridicarea muncii la idealul suprem vor da 
naştere unei morale noui, asemănătoare moralei marţiene. Trăită 
în astfel de condiţii, vieaţa nu va mai fi povara sufletului şi 
nu va deveni un non sens, ca de atâtea ori până acum. Vieaţa 
spiritualizată va fi purificarea omului şi ridicarea lui, prin 
năzuinţe eroice, la orizonturi divine. 

Arcul atenţiei încordat aspru trimitea asupra Marţienilor 
săgeți din privirea ochilor a- sistenţi şi tremuraţi de emoția 
produsă instantaneu de fiecare cuvânt spus cu căldură convin- 
gătoare, cu modulări sonore şi claritate de lumină 
strălucitoare. 

Massa vie unduia bătută de vântul înţelepciunii marţiene. 
Uranus se aşeză lângă Fidias, care mereu îi strângea mâna, cu 
faţa radioasă de mulțumire. 

In urma lui Uranus se ridică Marte, îmbrăcat în togă romană, 
urmărit de ropotul de aplauze 

şi urale nesfârşite, provocate spontan de figura lui angelică, 
de expresia primăvăratică a feţii lui, din care emana, ca o 
promisiune, tinereţea şi bunătatea sufletului. 

Sonoritatea graiului dădea frazelor un basorelief sculptural. 
El se adresă asistenții cu o confidenţă caldă: 


— Fraţilor! E mişcător aportul adus artei de omenire. Sfidând 
nevoile fizice şi ignorând durerea şi obstacolele, a dus la bun 
sfârşit, prin jertfe mari, ideia frumosului. 

Dragostea pentru artă e prima manifestare puternică a omului 
în tendinţa lui de spiritualizare. De acum înainte vom introduce 
în conştiinţa individului ideia că arta e o necesitate, e 
manifestarea concretizată a moralei. 

Năzuinţa omului spre culmile de lumină feerică se va topi în 
fluidul stelar, cu sufletul înfiorat de senzaţia covârşitoare a 
creaţiei. 

Arta e lacrima lui Dumnezeu culeasă cu vârful de cristal al 
degetelor mişcate de emoție. 

Marte cedă locul său reprezentanţilor diferitelor 
specialităţi, fiecare expunându-şi principiile de reformă 
generală. 

S'au luat dispoziţii pentru construirea case- lor-aeronave şi 
a nenumărate suprahaine. 

La reforma învăţământului, Uranus a mai reliefat importanţa 
care va trebui să se dea învățătorului: maestrul lumii noui. 

— Maestrul, domnilor, e persoana cea mai valoroasă dintre 
toţi, prin calităţile pe cari tre- bue să le posede şi prin 
îndeplinirea celei mai 

grele şi frumoase misiuni: de a ajuta la desăvârşirea omului şi 
personalităţii lui. Strălucirea unei personauităţi va fi în mare 
parte o- pera maestrului, care se va identifica cu calităţile 
copilului pe măsura creşterii lui. Şcoala ideală reduce la zece 
numărul elevilor unui maestru. Copilul, după un an dela naştere, 
aparţine în primul rând şcoalei şi numai în al doilea familiei. 

Până la anul zece i se face educaţia, pe*fec- ţionându-i-se 
însuşirile şi dându-i-se directive noui de morală, prin intuiţie 
şi concluzia faptelor. Dela anul zece înainte se munceşte la 
des- voltarea individualităţii şi specializarea după normele 
însuşirilor înăscute. Igiena şi distracţia sufletului prin 
muzică ocupă locul întâiu in metoda de educaţie. 

Se ceru apoi un plan pentru reorganizarea tu- tuturor 
continentelor pe bază confederativă, cu statul femeii alături de 
statul bărbatului, cu proprietatea absolută a statului, în care 
familia e o celulă, ca celula fagurelui în organizaţia i- deală 
a albinelor. Astfel va dispare supără'-oa- rea bară între „al 
meu“ şi „al tău“, producătoare de atâtea discordii şi războaie. 

Produsul devine bunul tuturora nelimitat, cum sunt soarele, 
aerul, apa şi pământul. Prin cultura inimii se va stabili 
armonia între popoare, aşa cum o cere numele şi demnitatea de 
om. 

Uranus anunţă termenul apropiat al cununiei lui Marte cu fiica 


Pământului, Zeea. 

— Ne despărţim de fratele nostru, Marte, 

continuă cu vădită înţelegere Uranus, să contribuim nu numai cu 
sfaturile ci şi cu exemplul aducerii de jertfă din partea 
noastră. Marte, elementul de valoare al planetei noastre, îşi va 
uni vieaţa cu elementul cel mai distins al Pământenilor, cu 
fiica marelui astronom Fidias. 

Unirea lor va produce o rasă nouă, lipsit' de orgoliu şi 
viciu, lipsită de zgura atâtor milenii trăite irațional. 

Salut tot poporul ale cărui bătăi de inimă se îndreaptă cu 
înţelegere spre noi, aducătorii de inovaţii şi idei salvatoare. 
Da, am împământenit legile noastre şi am adus înţelegere şi dra- 
goste pentru mântuirea poporului. 

Urăm lumii noui, al cărei germen a fecundat toate sufletele, 
să-şi realizeze prin năzuinţa creatoare toate aspiraţiile de 
inobilare. 

Congresul se încheie cu fixarea termenului pentru al doilea 
congres. 

Piepturile explodară în urale şi tremurarea sufletului 
producea o atmosferă de bucurie şi fericire nesimţită până 


atunci. 
* 


x x 

-Tremuri, soţia mea fecioară? 

— Sunt vibraţiile necunoscutului... emoția fericirii s'a 
strâns ca o comoară în cutia inimii... Simt domolindu-mi-se 


imboldul sângelui, când mă apropiu de strălucirea ta. 

— Priveşte în ochii mei, sufletul îţi grăeşte, mirajul te 
cheamă. Apa vieţii, cuprinsă în mărgeaua ochilor purtători de 
visuri, te îmbie cu da 

rul senzaţiilor transpământene. îmbrăţişarea cu împărtăşiri 
virile a privirii e mai cast înfiorătoare decât atingerea 
profană a cărnii... Tinereţea, vrăjitoare de instantanee, 
pătrunde în simţurile noastre numai prin mireazma darului di- 
fuzat de suflet. Zeea, iubirea mea! Noutatea traiului 
spiritualizat te închide, cu sfiala mimozei, într'o fermecătoare 
graţie pudică. Vino, litania gândului meu! Vino, zbuciumul 
dumne: :eirn prins într'o perlă de spumă! Vino, scufundă-ţi 
trupul cu linii din parabola rutei cometelor, în ochii mei cu 
adâncimi nemărginite... 

- 0, Marte! asupra mea pogoară o lumină care mă orbeşte, o 
lumină pătrunzătoare în oase şi suflet; ea mă ridică, mă 
topeşte. Iubitule, priveşte-mă! trupul meu străluceşte, simt 
uşurimi eterice... sunt lumină... 


— Eşti lumină din lumina mea, eşti gândul desrobit de materie, 
eşti esenţa simţirii recu- leasă în puritatea dorinţii. Acum 
voiu plămădi sămânţa, reînoitoarea eului meu, în sângele de 
lumină pregătit prin iubire. Aceasta e clipa în care legăm 
veşnicia de materie, aceasta e clipa aleasă a Tatălui, creatoare 
de vieaţă nouă cu har ceresc. 

Zeea transfigurată se lăsă purtată pe braţele cu muşchii 
încordaţi ale lui Marte; el o aşeză pe altarul alb încununat cu 
coroniţe de crini. Florile încărcară atmosfera cu mireasma ino- 
cenţii. Aeronava Gondolarex plutea singură sub arcul de azur, 
ferecat cu stele. 0 muzică lirică, plăcută şi surdinată, furnică 
mângâietor 3im- 
ţurile unite. Realitatea părea un vis! 

* 
* # 

Pater Floriano aşteptă la Fidias reîntoarcerea soților tineri, 
cununați în înălțimile albastre, în casa construită, după 
indicațiile Marție- nilor, din materie neinflamabilă şi imună 
faţă de atacurile oxigenului şi apei din atmosferă. Un vid 
despărțea pereții exteriori de cei interiori. 

Atmosfera era produsul laboratorului, fără primeniri externe. 
Gondolarex procură locuitorilor lumină, aer, muzică şi confort 
raţional. Săli pentru muncă, celule cu material, laborator 
chimic şi saloane de recepții asigurau omului o vieaţă trăită 
plăcut şi igienic. 

Pilonii demontabili şi transportabili fixau casa ideală unde o 
doreau locatarii. Seismograful ordona automat deslipirea 
aeronavei de solul ameninţat. Pilonii se ridicau ca nişte aripi 
mobile, ataşându-se la corpul casei care îşi lua direcţia spre 
locuri paşnice, plutind în atmosferă sau pe valurile catifelate 
şi împodobite cu scântei de pietre scumpe ale oceanelor. 

-Ceasul ţi-a bătut a noroc, frate Fidias! 

-Norocul îl purtăm în noi. Destinul e copilul inteligent al 
voinţei. 

-Era de prevăzut că sensibilitatea Zeei va atrage stelele. Mi- 
e dragă copila asta delicată ce pare a fi ea însăşi o rază de 
stea... 

—Nu pune atâta preţ pe calităţile fizice, ea 
e frumoasă prin exteriorizarea sufletului ei rai şi distins. 

-Mă uimeşte curajul ei. 

—Eu îl găsesc foarte natural. Nu suntem expuşi în lungul 
vieţii să avem de a face cu chirurgia, în urma ingratitudinei 
acestor măruntae? Iar operaţia îşi are riscul ei. 

—Nici nu mă gândeam la riscul operaţiei. Renunţarea totală la 
plăceri şi abnegaţia de a- postol o consider ca un mare curaj. 
Tu nu ţi-ai dat seama câte nu sunt legate de gestul ei! 


-Nu, Floriano, ţi se pare ţie grea renunţarea pentrucă ai 
făcut din a mânca şi a trăi bine un cult. Pentru mine mâncarea a 
fost o povară, un rău necesar şi am regretat timpul pierdut cu 
a- tari îndeletniciri. Iar ce priveşte apostolatul castităţii, 
tu o ştii, dela pierderea scumpei mele tovarăşe, mi-am însuşit 
benevol celibatul. 

-Dar e ceva contra firii, Fidias! 

—De ce? Nu avem dovezi produse de însăşi natura, care caută 
să experimenteze diferite forme de nutrire, mult abătute dela 
cea bucală: vegetaţia, specii de peşti, crisalide, fluturi, puii 
păianjenului cari un an întreg trăiesc pe spinarea mamei şi se 
hrănesc numai cu raze de soare, apoi rezistenţa atâtor animale 
îndurând zile, luni şi ani lipsa hranei ? Tot dovezi cari pun un 
mare semn de întrebare în faţa raţiunii o- mului. Noi, cei 
obişnuiţi să îndurăm mizeria legată de aceste infime plăceri, 
n'avem necesarul criteriu de judecată să vedem ce jug de nevoi 
am depune, refuzându-le. 

— îmi place însă, nespus de mult, inovaţia a- dusă construcţiei 
caselor. Ce lucru ideal să pleci cu casă cu tot, ca melcul! 

-La timp a venit şi reforma arhitecturii; vezi câte ravagii 
s'au făcut în ultimul secol prin neliniştea naturii. Cataclismul 
ne ameninţă mereu, bine că s'au luat măsuri raţionale. 

-Biblia prevede „Cataclismul", nu însă bărcile moderne ale lui 
Noe. 

- Istoria se repetă, vieaţa se fortifică şi îşi caută remediu 
pentru conservare. E impunătoare năzuinţa omului de ştiinţă! 

-Bine de tine, Fidias! Vieaţa ta are rost şi nici bucuria nu 
ţi-a lipsit; eu am crezut în frumuseţea ideală a misiunii mele, 
dar, pe măsură ce trece timpul, simt o trezire în suflet şi simt 
goliciunea anilor trăiţi. Am crezut că voiu fi a- postolul 
cuvântului şi adevărului; a fost dureros să înţeleg că adevărul 
n'are sens şi cuvântul n'are culoare. 

-Să nu-ţi fie cu supărare; tu n'ai fost fanatic şi n'ai avut 
convingere. Ţi-ai ales cariera de preot pentrucă trebuia să-ţi 
alegi şi tu una. Conjunctura legăturilor familiare te-a ridicat 
la gradul unde eşti, iar vieaţa ţi-ai trăit-o ca un gurmand, 
executând ritualul mai mult în jurul altarului gurii, şi acum la 
bătrâneţe vezi că ţi s'a aplecat de atâta bine. 

-Mi-aş da jumătate din vieaţă s'o pot începe din nou, în alte 
condiţii! 

-Pentru a săvârşi lucruri bune şi mari nicicând nu e târziu. 

Marius, cu un dosar mare strâns subsiori, intră şi-i salută pe 
cei doi fraţi cufundaţi în discuţii. 

—De unde vii Marius şi ce tot scurmi cu vârful creionului, ca 
o cârtiţă, necunoscutul? 


- Lucrez unchiule! Saturnus şi Uranus îmi sunt de mare folos 
la rezolvirea problemelor grele; vreau să profit de puţina 
şedere a lor pe Pământ. 

— Cum, vreau să ne părăsească în curând? Era vorba că aşteaptă 
sosirea Zeei din călătoria de nuntă. 

- Zeea soseşte încă azi, am primit ştire dela ei, sunt veseli 
şi fericiţi; întrebară de tine, tată, iar ţie, unchiule, urări 
de voie bună din partea lor. 

- Vine lumea la operaţie, Marius? 

— In număr atât de mare cât nu mi-aş fi închipuit, unchiule! 
Se resping însă mulţi, neîmplinind norma cerută. Avem organe de 
control, cu oameni âleşi, şi se procedează extrem de sever la 
selecţionarea materialului omenesc. Precum o ştii, tinerii cu 
sângele pur, din părinţi fără trecut păcătos şi cu însuşiri 
intelectuale, trecuţi prin examene de specialişti, aceştia se 
primesc pentru „botezul prin sânge". 

-Aveţi şi cazuri mortale? 

— Până acum nici unul. 

—Ce se va întâmpla cu restul omenirii? 

— îşi va trăi traiul, încheindu-se astfel epilogul dramei 
jucate prost. 

— Bine, bine, dar progenitura lor în seama cui o lăsaţi? 

— Omenirii rămase în afară de inelul lumii noui i se dă un 
termen de cinci ani pentru ca să-şi dea tributul inteligenţei, 
punându-i-se la dispoziţie tot ce-i doreşte sufletul, ca să nu 
fie împiedicată în creaţia ei. Produsul va fi examinat de juriul 
de specialişti, aleşi de pe întreg globul, din genii şi 
personalităţile ştiinţei. In cazul când produsul nu atinge 
măsura, bărbaţii sunt consideraţi ca element fără valoare, pomi 
fără fructe, şi se vor steriliza pur şi simplu. 

- Ce zici la astea, Fidias, nu ţi se parte metoda severă până 
la barbarie? 

-La nici un caz mai barbară decât un răz- boiu, unde valorile 
tinere şi nevinovate se ucid fără milă, îi răspunse calm Fidias. 

—Unchiule, dar cine atacă vieaţa cuiva? I se ia doar 
posibilitatea de fecundare. Grădinarul de ce pliveşte mărăcina? 
Pentru ca sămânţa nefolositoare să nu-i răsară şi la anul. 
Ereditatea face mai mult rău decât însuşi criminalul. Vino la 
mine la spital şi vei plânge de mila nenorociţilor din părinţi 
vicioşi şi bolnavi; la ce bun să încurajăm năpăstuiţii? Vor trăi 
bine câte zile mai au de trăit, apoi le vom presăra sare în 
urmă, nu cumva să răsară din cenuşa lor vre-un strigoi. Raiul 
trebue dobândit, unchiule, prin fapte nu numai prin rugăciuni şi 
fapta se va cântări bine, altfel Sf. Petru al nostru nu face 
concesii. 


-Vre-o sfântă frumoasă nu aveţi, să-mi scot biletul de 
intrare cu concursul ei? 

—Unchiule, unchiule, toată vieţa ţi-a plăcut mâncarea grasă, 
cum te cunosc eu, nici pentru două raiuri nu te-ai supune la 
postul nostru etern. 

- Ce folos de raiu, când n'ai cu cine duce traiul. 

-Să mergem, peste un sfert de ceas sosesc tinerii, voiu 
anunţa şi pe Marţieni, zise Marius, şi luându-şi dosarul plecă. 
* 


Raidul experților se termină în condiții favorabile. Globul fu 
scormonit în toate cutele tăinuite, luându-se măsuri pentru 
nivelarea terenului rămas viran din cauza configurației acci- 
dentate a solului. 

Meteorologii studiaseră cu pricepere şi cu ajutorul 
instrumentelor regularea curenților calzi şi reci. Un alt grup 
de zoologi şi botanişti aflară de bine stârpirea prin curenţi 
electrici a vietăţilor sălbatice şi veninoase din pădurile 
virgine ale Africei. 

La regiunile polare se făcură planuri pentru construirea unui 
mausoleu enorm, cimitirul lumii viitoare. Iar istoricii adunară 
pe filme copiile în miniatură de marmură şi bronz ale tuturor 
valorilor edilitare. Oraşe, sate, cu tot tezaurul de folklor şi 
coreografie rămaseră adunate în albume-film pentru posteritate. 
Selecţionarea dădu o muncă uriaşă organului formidabil de 
direcţionare care îşi îndeplinea cu mult avânt chemarea 
istorică. Fiecare ins se simţi în misiunea lui ca un arhanghel 
alungător al răului. Furnicarea ţinu o jumătate de an, rămânând 
altă jumătate pentru punerea la punct a tuturor proiectelor 
inovatoare. 

In timpul cât lumea savanților şi a specialiştilor urnea cu 
umerii Pământul din ţâţânile ruginite, Marius, într'un enorm 
spital amenajat pentru chirurgie, zilnic îşi controla, cu viu 
interes, botezaţii prin sânge. Paralel se lucra la sterilizarea 
bărbaţilor trecuţi de 40 de ani, o- sândiţi şi vicioşi, oameni 
şi altfel sortiţi morţii pentru societate. Aici se petreceau 
scene duioase. Regretul pentru vieaţa greşită, fără remediu, 
durerea prin excluderea lor din statul de mâine, dădeau accente 
dramatice şi sfâşietoare. Marius încuraja pe aceşti oropsiţi, cu 
blândeţea înţelegătoare a sufletului mare, zicându-le mereu: Voi 
veţi fi albinele muncitoare şi ziditoare ale acestei lumi noui, 
voi sunteţi roţile carului fericirii, voi răscumpăraţi prin 
abnegarea voastră, durerea viitoare! 

Figura lui Marius, subţiată şi zmălţuită cu paloare de 
mucenic, apărea vorbind şi încurajând cu atâta convingere şi 
blândeţe, încât ascultătorul părea că vede un cerc de nimb 
deasupra frunţii de apostol mântuitor. 


* 
# x 

Intr'o atmosferă de basm, caldă, luminoasă şi parfumată Zeea 
îşi transporta sufletul cu în- 
I 

\ 
demânări materne, peste icoanele viziunilor de născătoare. 
Latenta schimbare îi mişcă sângele adecuat sarcinii. Mozaicuri 
de vapori colorați i se ridicau din amfora fanteziei. Inima Îi 
pâlpâia ca un far asupra micjilui univers, strâns în brățara 
mâinilor încleştate peste darul fericirii. Ca o podoabă regală 
se încadră fructul nou în conştiinţa mamei. 

Zeea auzi paşi pe terasa Gondolarex-pi. Marte ateriză. Ea pomi 
spre întâmpinarea lui cu paşi legănaţi de şolduri pline. 

Mângâierile soţului cădeau pe rotunjimile mătăsoase ca 
rostogoliri de perle, din potir de lumină. O muzică mulcomă, ca 
o harpă de cristal, grăia soţiei desmierdări tinereşti. 

Svâcnetul pântecului era cules de ochii lui Marte cu o beţie 
sfântă. Taina omului nou îi învăluia cu voalul de flacără al 
credinţei. 

— Cum te simţi, soţia mea? o întrebă blând, ţinând emblema 
virtuţii lipită de pieptul voinic. 

— Bine, iubitul meu. însemn în jurnalul a- cesta, cu bucurie, 
manifestările exteriorizate prin schimbările sufletului meu, 
firea fructului nostru. Micuţul îmi dă să înţeleg de câteva zile 
cât de incomodă îi e strânsoarea mamei. 0, cum îl aştept, câtă 
bucurie o să-mi împărtăşească mica lui făptură! 

Afară amurgea. Piftia beznei se închega pe sub streşini şi 
frunze. Marte ieşi cu Zeea să , facă o scurtă plimbare. Elo 
purta cu grijă, ca pe apa puţină. 0 simţea cald aburind. 
Tumultul 
de vieaţă, strâns sub epiderma încordată, clocotea Era 
promisiune şi balsam. Era plăzmuirea cerului, susținătoare de 
eternităţi. 

— Cât farmec nu ascunde necunoscutul! Abia mai sunt câteva 
zile şi parcă doresc să întârzie timpul. Starea de aşteptare a 
miracolului ţine într'o încordare trează simţurile şi sufletul. 
îmi pare că sub velinţa de mister a necunoscutului se ascund 
porumbei de spumă; mi-e teamă desvăluindu-i să nu se topească. 

— Soţia mea, ţi-e frică de ceasul mare? 0, fii încrezătoare, 
nu vei suferi! Ştii că suntem în principiu duşmanii suferinţii; 
cum aş putea concepe gândul că tu, lumina fericirii mele, să 
suferi dureri cât de infime. Hipnoza îşi va face efectul, 
ajutată de serul calmant al lui Marius. Vreau să-mi dărueşti 
vieaţă în clipă de bucurie, cum s'a conceput! 

—Şi când mă gândesc la strămoaşele şi mamele noastre, ce 
chinuri n'au îndurat dăruind lumii vieaţa! 


—A fost o concepţie formidabil greşită că vieaţa trebue să se 
nască prin dureri; era şi o împărţire nedreaptă, deoarece numai 
mama suferea. 

La dunga orizontului, tivit cu zăbranic, un vârf de lamă se 
înfipse în cerul de un albastru mineralic. Dar respinsă de 
duritatea bolţii, lama se încovoia, luând formă de inel frânt. 

Zeea îşi pironi ochii pe argintul subţire şi se înduioşă. Se 
gândea la vărul ei, frânt la miezul vieţii, şi nu-şi putu 
limpezi gândul, aflând ade 

vărul. O trecu pe Claudia în revista amintirilor şi compătimi pe 
Marius, victimă involuntară în coşmarul fatalităţii. 

— Lasă, iubita mea, gândurile prinse în chenarul opac al 
nesiguranţei; nu trebue să-ţi tulburi seninătatea sufletului. 
Fătul e ca o placă sensibilă, toate impresiile se întipăresc pe 
cree- rii lui. 

— Sărmanul meu frate! oftă Zeea sugrumat. 

— Ştiu, draga mea, o să ne reținem mai târziu, clarificând 
lucrurile. Acum reculege-te şi bucură-te! Clipa e şi frumoasă şi 
scumpă, iar preţul ei să-l cheltuim cumpătat. 

* # 

Congresul al doilea se ţinu cu mai mare a- fluență, 
participând persoane pătrunse de fiorul ştiinţei şi al 
progresului. Fanatismul cuceri cu amploare înţelepţii 
diferitelor rase şi vârste. Rezultatele cercetărilor aduseră 
multe îndreptări la baza organizațiunii. Apoi sufletele călite 
la flacăra sacră aleseră cu entusiasm unanim pe Marte ca 
preşedinte al lumii noui. 

Zeea fu chemată să primească cinstea de pre- zidentă peste 
organizația închegată într'o deosebită clasă cooperativă din 
lumea femeilor. 

Aclamarea lor a fost o sărbătoare grandioasă, nu prin fastul 
decorului artificial ci prin măreţia izbucnirii decorului 
original sufletesc. 

# x 

Zeea şi Marte primiseră în calitatea lor de 
2 Q A 
preşedinte să cunune 100 de perechi, primenite prin botez. 

Ceremonia fu simplă şi impunătoare. 

Intr'o zi lucidă, obsedant de calmă, soarele urca pe 
firmamentul sticlos ca un păianjen de aur, strângând în reţeaua 
de lumină inelul orizontului. 

O masă aşternută cu alb, ridicată pe un postament în mijlocul 
pieţei, servi de altar. Zeea şi Marte, în îmbrăcămintea vechilor 
Romani, dintr'o țesătură de metale colorată albastru, erau 
impunători. Tinerii purtau albul, ca simbol al inocenţii. 


Cuvântarea fu scurtă şi pătrunzătoare, sintetizând actul măreț 
al cununiei şi răspunderea individului în celula statului nou, 
apoi devotamentul pentru binele obştesc şi iubirea pentru 
omenire. 

Zeea chemă una câte una dintre mirese, luă pieptenele de aur, 
singura unealtă în serviciul ritului, le despărţi părul printr'o 
cărare trasă la mijlocul capului, zicându-le: 

-Despart părul tău prin această cărare, simbolizând că toată 
vieaţa ta o vei împărţi pentru familia ta mică şi familia mare a 
lumii, mergând pe calea dreaptă, calea fericirii. 

Marte procedă la fel, luând mâna tânărului şi unind-o cu a 
miresei. 

Marius înscrise actul pe fila cărţii de aur, luând semnăturile 
cununaţilor. 

—Acum sărutaţi-vă pe frunte, le zise Zeea, declarându-i uniţi. 

Apoi urmă o clipă de tăcere şi reculegere. 

Fidias le dădu foaia de proprietate a avutului lor, suprahaina 
şi Gondolarex instalată după cerinţele de cultură a locatarilor. 
Casa viitoare aştepta împodobită cu flori, să ducă tinerii cu- 
nunaţi departe de pământ, pe culmile ideale, în mediul prielnic 
fecundării. 

Mirii plecară, pereche cu pereche, ca un râu de crisanteme 
albe, legănaţi tinereşte de nostalgia creaţiei. 

* 


x x 


Luciglio dormea: o picătură de rouă într'un potir de crin. 
Soții reîntorşi acasă stăteau alături de leagăn, ca două ţâşniri 
luminoase. Tabloul era: dumnezeirea în miniatură, ca un fragment 
din desăvârşirea eternității. 

-Razele de soare s'au răsucit şi atârnă ca nişte melci de aur; 
uite, îi vezi perişorii? Ce splendoare de podoabă! 

Vârându-şi mugurii degetelor, svâcnite tumultuos de fluidul 
cosmic, în cârlionţii micuţului, Zeea îşi întinse mâna dreaptă 
spre Marte. Copcia mâinilor se uni, dragostea legându-se 
puternic peste leagănul în care odihnea ochiul lui Dumnezeu. 

-Maternitatea ţi-a dăruit un farmec nou, soţia mea! Te 
purifici prin focul privirii risipite asupra leagănului. Mersul 
ţi-a câştigat o măreție conştientă, ritmul are moliciunea 
undelor tremurate de lespezi pe apă. 

-Fiecare clipă care trece zideşte din mărgăritare colivia 
visului meu, împlinit prin tine. 

-Cu fiecare clipă se adună picături, picături de sânge în 
massa de energie pe care zidim noi lumea noastră. Fii 
binecuvântată, Zeea, pentru duhul tău, suflat în capodopera 
unirii noastre! 


—E numai o mărgea din belşugul simţirii mele. 

—Un izvor nesecat e simţirea ta, tu mi-o dă- rueşti mie şi 
copilului, iar lumea se cuminecă în puritatea-i de lacrimă 
cerească. 

-Numai dăruindu-mă simt că mă încheg şi mă fortific; lumina 
şi focul meu interior m'ar mistui, reţinându-le... 

Luciglio ridică braţe terminate în petale de flori de spumă, 
le flutură somnuros. Pleoapele plesniră molcom, ridicând gene 
grele de rouă. 0 dâră albastră se prelingea stăruitoare, apoi 
doi ochi de înger zglobiu îşi aţintiră privirea spre mama 
aplecată, ca o ramură de mirt, asupra lui. Zeea îi prinse 
degetele de frăgezimea zăpezii, îl chemă pe nume, gungurindu-i 
des- mierdări. Luciglio forţă ridicarea podoabei de aur de pe 
perna umezită. Mama înţelese mişcarea, îşi luă fătul în brațe, 
îi făcu schimbul scutecelor, apoi ridică pânzele decenţei şi un 
val de vieaţă se revărsă asupra picăturii de sânge în formă de 
cireaşă. Luciglio atârnă de sânul mamei ca o albină pe smochina 
dulce şi aromată. 

- Iată un tablou de o frumuseţe fără pereche! Valoarea lui de 
nepreţuit îndulceşte urâciunea foamei. Soţia mea! s'o ştii, 
această îndeplinire, nevăzută încă pe nici o planetă, împrumută 
femeii o frumuseţe care întrece toate mirajele Universului. 

Un zgomot, produs de o mică maşină zburătoare aterizată pe 
terasa aeronavei, atrase atenţia familiei concentrate asupra 
pruncului sugaci. Marte grăbi să întâmpine sositul. 

In timp ce soţul se întreținea cu Floriano, care veni să facă 
o vizită familiei, Zeea îşi hrăni copilul la ambii sâni şi, 
îmbrăcându-l1l în- tr'o cămăşuţă albă, ruptă parcă din aripi de 
fluturi, îl aşeză iarăşi în leagănul căldicel. 

— Bună ziua, Zeea, am venit să te scot puţin la plimbare; 
prietenul nostru, pictorul Dar- sen, e pe sfârşite şi mi s'a 
spus că doreşte să-i dau ultima împărtăşanie, iar ţie vrea să-ţi 
facă o destăinuire. 

Zeea simţi o strânsoare la inimă însă vru să pară cât se poate 
de calmă, cruţându-şi soţul de o eventuală nelinişte. 

-Să mergem dar, unchiule; la atari cazuri o întârziere nu se 
mai poate repara... Luciglio e satisfăcut, nu te va supăra cu 
neliniştea lui. N'am să mă rețin mult; adio, soţul meu iubit! 

Marte aranjă aparatul de televiziune şi recepţie pe unde 
scurte, prinzând în sferă casa lui Darsen. 

- Adio, soţia mea! Voiu fi cu tine în tot lo 
cui. Apoi slobozi automaşina, cu ajutorul unei macarale 
speciale. 

-Pari aşa de fericită, Zeea, încât nu îndrăznesc să te 
privesc, îi zise Floriano Zeei, care urmărea comptorul vitezei. 


-Da, unchiule, slăvit să fie cerul care mi l-a dăruit pe 
Marte. 

—Ai mai auzit ceva despre Claudia? 

—Unchiule, pe noi nu ne mai preocupă nici lumea din afară 
nici societatea zisă bună dar uşoară, din care, durere, făceam 
parte şi eu. 

-Fără să fii uşoară, dragă nepoţică. 

—E meritul părinţilor şi al educaţiei prin exemple de 
puritanism auster. 

—Ei da, fructul nu cade prea departe de pom. Claudia urmează 
drumul început de mama ei. Nici că şi-ar fi găsit o pereche mai 
potrivită decât în persoana uşuraticului de Capinelli cu care 
s'a măritat. Am auzit, fără să vreau, că nu mai ies din orgii, 
iar clubul stupefianţilor ţine întruniri nocturne în palatul fa- 
miliei Priboia. 

- Vai, unchiule, nu-mi spune atari lucruri; nici nu le percep 
cu raţiunea mea, canalizată spre necesităţile de ordin moral şi 
social ale o- menirii. 

- Ferice de tine că te-ai ridicat peste cloaca de puroi a 
civilizaţiei noastre, în care crucea se cufundă, iar cuvântul se 
destramă. 

— Calea e deschisă pentru toţi cei cari vreau să se mântuie 
dar termenul e atât de scurt în 
cât răscumpărarea vine aproape ca un dar neaşteptat. 

-Grăeşti ca un arhanghel, scumpă nepoţică. Ei, de ce nu au 
venit cu ceva mai înainte Mar- ţienii ? Cum aş putea refuza să 
mă supun reformei aducătoare de atâta fericire? 

Maşina se opri în faţa casei pictorului Dar* sen. 

Bătrânei care îi primi, cu faţa ca o rufă spălată şi stoarsă, 
sbârciturile îi străluceau de sudoarea grasă, isvorită parcă de 
sub straşina basmalei legate deasupra frunţii. Gura i se 
contractase ca un vierme păros şi încolăcit sub nasul coroiat. 
Ea îi conduse, aplecându-se mereu, făcând nişte ploconeli 
gârbovite, într'o cameră se- miobscură, cu atmosferă de beciu 
igrasios. 

Zeea se opri o clipă în prag, izbită de duhoarea împuţită care 
năvăli ca o lavină asupra lor. Floriano o prinse de braţ şi îi 
şopti: mizerii ca astea am mai întâlnit adesea. Apoi făcură 
câţiva paşi şi ajunseră lângă un pat simplu de lemn, culcuş 
ingrat geniului de ieri, acum o stâlcitură dezolantă. 

Un bec mic răspândea lumina somnoroasă din camera bolnavului. 
Alături de pat figura unei femei adâncită în rugăciuni mai dădea 
fastului de odinioară, acum în agonie, puţină culoare. Ea 
tresări auzind paşi, îşi întoarse ţinuta îndoită, lăsând să i se 
vadă faţa rumenă şi rotunjită de anii care îi împlinea. Şiragul 
de mătănii, pipăit cu stăruinţă, parcă murmura: tăcere, tă 

cere. Se ridică şi primi sosiţii, prezentându-se; Stella di 
Serra. 

— Cum? Tu Stella din Portoroz? o întrebă, cu vădită încurcare, 
Floriano. 

— Eu da! Misionara din Indii şi fosta logodnică a lui Darsen. 
— îmi daţi voie, soră, să vă întreb, îl întrerupse Zeea, 
bolnavului cum îi merge? 

— In clipa asta doarme; rău îi merge, adică bine; e pe 
sfârşite să-şi scuture jugul de humă şi să se mântuie. 

— Are clipe de luciditate? M'a chemat pe mine? De ce? 

— Vă rog să fiţi tare, lucrurile pe care le veţi auzi vor fi o 
surpriză neplăcută! 

Imbiindu-i să şadă, Stella îşi reocupă scaunul, dumicând 
mătăniile, parcă mai agitată.- 

— Să-i lăsăm odihna, abia de câteva clipe l-a cuprins somnul. 
—  Sacramentele au sosit? întrebă Floriano. 

— Da, părinte, omul de serviciu aşteaptă în camera de alături. 
Cât timp cei doi murmurau rugăciuni, Zeea îşi roti privirea prin 
camera în care domina jalea. Darsen nu era bogat prin moştenire 
dar câştigase sume fantastice; pânzele lui îşi schimbau peste 
noapte valorile. Unde s'au dus banii câştigaţi? Casa în care 
trăeşte acum e şi modestă şi neîngrijită. Ce mister l-o fi 
învăluit şi ce vrea să-mi destăinuiască mie? 

— Zeea, fii tare, îi şopti ceva din interior. îşi întoarse 
gândul acasă, la Marte şi la odorul su 

fletului. Leagănul îi apăru învăluit într'un fragment din calea 
laptelui, mii de stele roteau ca nişte fulgi de argint şi parcă 
Luciglio se îndeletnicea să prindă, cu mânuţele-i de înger, una 
câte una. Stella se ridică, patul troznea, velinţa de păr de 
cămilă se agită ca apa dintr'un lac obscur. Floriano deveni şi 
el atent, iar Zeea simţi o uşoară tremurare. / 

Figura puţin moletă, îmbrăcată în rasa călugărească, a Stelei 
se aplecă peste patul suferindului. Ridică cu o mână velinţa, cu 
alta netezi fruntea ascunsă sub şuviţele de păr răsvră m tit, 
năclăite şi brumate. 

O scăfârlie roasă de ciorile timpului îşi potolea chinul 
neliniştei, balansându-se nervos pe culcuşul ravăn. Ochii purtau 
obosiţi cărbunele potolit al privirii, iar gura uscată părea ca 
o râpă spălată de puhoaiele vremii. Uscături de alge, svârlite 
la mal, părea barba căzută smoc încurcat pe pieptul sec şi 
scobit. 

Zeea nu-l mai văzuse pe Darsen dela întâm-- plarea cu sfârşit 
tragic şi nu văzuse încă om desfigurat până la momâie; 
priveliştea o zgudi. 

Pleoapele muribundului cădeau ca nişte braţe paralizate; îi 


trebuiră sforţări să şi le prop? tească de lumina slabă care mai 
țâşnea. 

Stella îi întinse şiragul de mătănii şi, lipind crucea de 
buzele bolnavului, îi zise cu blândeţea sufletelor 
înţelegătoare: 

— Calmează-te, Felix, pater Floriano este aici, te va 
împărtăşi; uite-o şi pe Zeea, a venit să te asculte.. Te simţi 
destul de tare, Felix?.. 

Vei putea vorbi?.. Nu te sforţa... mai avem timp să te aşteptăm. 

Limba arsă şi pomăită încercă să umezească buzele crispate dar 
saliva secase şi mişcarea limbii lăsa numai urme de sânge pe 
buzele vinete. 

— Felix, în numele lui Christos, Mântuitorul nostru, te chem, 
trezeşte-te şi primeşte trupul şi sângele Domnului! 

Bolnavul auzea vag chemările servului bisericii, simţi o 
furnicare în creeri; se reculese auzind numele Domnului. Ochii i 
se deschiseră din nou, fixându-şi privirea parcă asupra unei 
vedenii. Glasul îşi recăpătă timbrul sonor şi luciditatea îşi 
făcu loc printre zdrenţele halucinaţiilor cari îl persecutau. 

Darsen îşi deschise gura seacă şi sărută crucea, parcă 
răcorindu-şi şi sufletul de metalul rece. 

— Unde e... Zeea.... ssă viină aproape dee... miine...?, 
murmură bolnavul. 

Stella înţelese frânturile, o luă pe Zeea de braţ, încurajând- 
o să se apropie de pat. 

Svâcnetul în tâmple o asurzea şi parcă i se lăsa o pânză opacă 
şi pe ochi şi pe creeri. Ea se apropie sfioasă, se aplecă spre 
ochii muribundului, reuşind să-i zică: prietene Darsen, sunt eu, 
Zeea, pe care o doreai. 

— Zeea,... iartă... iartă-mă, suuunt vinovat,... de moartea 
aah!.. de moartea lui Fidias... Clau- dia a pus la cale seri... 
scriindu-iii seri... scrisoarea... în numele tău Zeea!.. să te 
cheeme 
la întâlnirea aceia... păcătoasă. Zeea! Fidias... vărul tăău... 
era... era nevinovat!.. A vrut să fie o farsă... aşa creed eu, 
din partea Claudiei... daa... a fost o farsă... stupidă. Iar eu 
n'am avut dibăcia s'o împiedic, Zeea! nu Zeea, Claudia a pus... 
stăpânire păcă...toasă... pee voinţa mea... 0 Zeea! eşti în 
stare să mă ierţi... şi să-l rogi pe.. Marius... să mă ierte? 
Eu... nuu.. n'am pu- terfe să-l rog, sunt păcătos Zeea! Zeeea! 
iartă sufletul nebunului pocăit... Şi tu Stella... şi tu să 
ierţi... şi tu eşti victima in...gratii...tudiiiniii mele de 
bărbat orgolios... ce eram... 0, voi femei, suflete bune... şi 
mari, v'am otrăvit inima, şi durere... am sămănat pe sânii 
nobleţei voastre.. N'am fost atât de rău... cee creezi Stella, 


luceafărul... meeu?.. Cee... creezi Zeea?... 0... nu!., nu!., 
nu... mă lăsaţi să... mă mance câinii.. cââiniii, cââ...niiii 

Stella îi prinse repede mâinile peste piept iar Floriano grăbi 
cu sacramentele, împărtăşindu-l până ce sufletul mai stătea pe 
pragul vieţii... 

— Iertat eşti Felix Darsen, de noi toţi cei iubiţi şi huliţi, 
iertare şi la Tatăl; păcatele ţi se vor şterge, suferinţa le-a 
spălat şi credinţa te-a mântuit! 

Trei personagii îngenunchiară la patul muribundului, pătrunse 
de cucernicia duhului sfânt, pătrunse de ireparabila dramă a 
unui om care a. greşit vieaţa, vieaţă bogată în podoabe sufle- 
teşti, daruri destinate să înfrumuseţeze şi să purifice 
sufletele. 

Agonia fu scurtă, firul se rupse brusc iar cadavrul se lungi, 
ca un apostrof tipărit cu e- nergie de mâna destinului, pe fila 
scrisă cu hieroglifele vieţii fostului geniu. 

Stella deschise larg ferestrele, lumina năvăli zburdalnică, se 
urcă pe patul mortului ca c pisică galbenă. 

Cei trei se înviorară de primenirea aerului proaspăt. Stella 
închise pleoapele mortului, îi puse crucea pe piept, apoi se 
aşeză obosită pe scaun, îl privi cu milă pe Darsen şi oftă 
adânc. 

— Povestea noastră e şi frumoasă şi tristă, începu să le spună 
Stella. Aveam o mătuşă la ţară, stăruise de părinţii mei să 
petrec o vacanţă cu ea la moşia din Piemont. Bucuria mi-era mare 
deoarece în pension avusesem o prietenă, pe Ofelia Castaldi din 
aceeaş localitate. Ambele fuseserăm de acord să ne ţinem de 
ştrengării copilăreşti la moşia mătuşii Cornelia. 

La gară ne aşteptă mătuşa; urcând în limuzină îi şoptii în 
grabă la ureche: tanti Lia, să reținem pe Ofelia la noi. 
înţelegerea fu mutuală. Ajunserăm la conac într'o zi cu 
atmosfera primenită de o ploaie măruntă. Prietena mea se simţi 
timidă faţă de atacul meu; o prind de braţ şi o desbrac de 
toaleta de voiaj. Rezistenţa opunerii se cutropi sub năvala 
îmbrăţifirilor şi sărutărilor mele tandre. 

Părinţii Ofeliei erau într'o situaţie modestă; îmi plăcea cu 
toate astea de felul cum îşi împărțea puţinul avut, ajungându-i- 
se pentru 
toate. Ofelia era fată bună; caracterul format într'un mediu de 
griji şi muncă a fost o binefacere pentru vioiciunea 
temperamentului meu. Ne luarăm în primire camera, o 
preschimbarăm numai decât, găsind-o nepotrivit aranjată, şi cât 
ai bate din palme avurăm o cutie plină cu soare, spaţiu şi flori 
împrăştiate peste tot locul, într'o dizordine amuzantă. Parcă o 
văd pe tanti Lia când a venit să ne cheme la masă, făcu nişte 


ochi de nucă verde. 

— îmi place tinereţea voastră revoluţionară, zise tanti şi ne 
vârî mâinile sub ambele ei braţe. Plecarăm vesele şi fericite la 
masa bogat aşternută a mătuşii. Aparenţă înşelătoare! Lia ţinea 
regim; nu ne dădu voie s'o chemăm tanti. Deşi trecuse mult peste 
anii 40, se ţinea bine. Cât am putut pricepe cu mintea mea de 
copil, ţinea să nu pară mai mult de 30 de ani. Era şarmantă şi 
prin felul cum se îmbrăca şi prin eleganța atitudinei; noi o 
cercetam pe furiş cu oareşicare adoraţie şi nostalgie de 
imitare. La masă ne întreținea cu poveşti amuzante despre artă 
şi modă. Mai ştia cu multă rutină să-şi e- videnţieze calităţile 
şi maniera şlefuită în societatea bună. Atât ne trebuia nouă, 
doar purtam primăvara în vine, iar expansiunea este specificul 
rasei noastre. Lia ne era dragă, ne împrietenirănm. 

Spre seară ne făcu propunerea să călărim. Noi stăturăm cu 
buzele atârnate straşină, mute în faţa propunerii. Lia văzându- 
ne încurcate, ime 

diat înţelese că noi făcuserăm trening pe băncile şcoalei şi nu 
pe şea. 

—Ei, faceţi voi năsbâtiile voastre unde şi cum vă taie capul! 
Eu îmi fac plimbarea obişnuită; adio fetelor, la revedere! 

Urcând sprintenă în şea ne trimise bezele, lovi cu cravaşa 
calul, copitele svârleau puzderii de scântei amestecate cu nisip 
şi pierdurăm silueta ciudată a calului cu femeia pe spinare, în 
câteva clipe. 

Eu îmi scrâşnii dinţii şi plesnii cu limba în cerul gurii. 
Ofelia se uita la mine, cum ştia ea să se uite când nu mă găsea 
comme il faut. 

- Iar mă sperii, Ofico? Prea mă priveşti cu ochii cuminţi! 

—Mi se pare, mi se pare că Stelluţii mei* îi arde de călărit! 

—Ei şi de ce nu? N'am toate şansele să-mi procur această 
plăcere? 

- Ca mâine o să te văd, răspunse Ofelia, călărind pe spinarea 
calului; tu nu vezi ce stupid şi lipsit de bun gust e să te 
salţi pe un animal şi să fii la discreţia lui ? Cuvântul animal 
căuta să-l accentueze cât putea de grav. Şi dacă o iei aşa în 
galop, continuă Ofelia, o să le faci pe toate, auzi, pe toate! 
Na! vâr'o în gură; nu mai aştepta până mâine. 

Supărată foc, Ofelia apucă o ţigară de pe masă şi se căsnea să 
mi-o înfigă forţat între buze. Eu o prinsei de mâini şi, fiind 
mai robustă, i le încrucişai cu uşurinţă la spinarea ei 
subţirică. 

-Mai fă ceva dacă poţi, îi zisei sărutând-o- pe obraji. 

In neputinţa ei şi simţindu-mă tare ca fizic şi ca 
încăpățânare o văzui, curgându-i lacrimile” 


—0, ce bună eşti, Ofico, n'am să te mai supăr cu nestatornicia 
mea stupidă, bine zici tu, nu trebue o fată cu suflet să 
maimuţărească pe cei nărăviţi. 

Stella se ridică, acoperi cu o pânză faţa lui Darsen, se uită 
la reas. N'am să vă rețin mult,, trebue să ne facem datoria faţă 
de mort, zise grăbită, chemă femeia, îi dete câteva ordine şi 
ocupându-şi locul continuă iarăşi să povestească, frământând 
mereu şiragul de mătăniL 

-Lia sosi în compania lui Darsen, ambii călări, rumeniţi de 
vânt şi cu scântei de iatagane în ochi. Grăbirăm să o întâmpinăm 
cu flori culese din parc. 

Apropierea lui Felix fu o atracţie ciudată, nesimţită încă; 
privirea lui îmi răscolea simţurile” Strânsoarea mâinii, la 
prezentare, era un cleşte cu magnet; am căzut în circuitul fatal 
pentru întâia şi ultima dată. 

Stella îşi purtă rotirea ochilor, oprindu-se a- supra urmei 
vieţii lui Felix şi oftă. Zeea şi Flo- riano înţeleseră unde-i 
poposesc gândurile. 

Sosiră cioclii şi ridicară cadavrul ca o bârna diformată de 
cari. 

—Cui îi aparţine mortul? întrebă unul dintre cioclii. 

—Al meu e, răspunse spontan Stella, voiu. 

asista la incinerare. Al meu va fi de acum, aşa redus şi retuşat 
de toate impurităţile, izbucni Stella, strângând mătăniile şi 
crucea pe piept. Se simţea cum se prăvălesc lacrimile în sânnul 
zbuciumat de atâta vreme. Stella conduse pe Zeea şi pe Floriano 
într'o cameră mai îngrijt ţinută; Floriano stărui să continue 
povestirea istoriei trăite cu atâta suflet. 

—Ei da, reluă Stella, în seara aceea Lia mă ţinea mereu sub 
observaţie, iar Ofelia părea palidă, credeam din cauza 
călătoriei. Şi ce va să zică naivitatea unei copile inocente! 
Vraja în care căzusem strălucea întipărită pe figura mea; 
vioiciunea cu care mă întreţineam cu Felix mă speriase la urmă 
şi pe mine. 

Stella se mai uită la ceas şi le zise: vă rețin “prea mult cu 
detaliile, o să trec peste ele. 

—Nu, nu, soră, spune-le aşa cum se cer spuse, fără treceri şi 
reţineri, o rugă Zeea. 

- Totuşi, ca să evit şi emoția mea şi să economisim timp, voiu 
începe să vă spun pe scurt: eu şi cu Felix în prea puţin timp, 
devenirăm prieteni. Intr'o zi mă rugase să-i pozez la o com- 
poziţie. Eram consternată, cum? eu model? Nu mai vorbii cu Felix 
până seara, sufeream în urma propunerii jignitoare. Răsări luna 
şi noi plecarăm să facem o plimbare prin parc. îmi ceru voie să 
mi se ataşeze. Cum puteam să-l resping? II iubeam! Trecurăm pe 


sub ramurile pomilor ca sub nişte aripi de dantelă neagră, 
stropită de argintul lunii. Felix îmi vorbi de a- fecţiunea lui 
şi-mi ceru mâna. Mă rugă din nou, 

pa 
aciun cu dreptul de logodnic, să-i pozez, zicân- du-rai: să 
ştii, scumpa mea, artistul nu prin- veşte femeia în clipa 
creaţiei cu ochi de bărbat, şi atâta mi-a vorbit, încât la urmă 
avu învoiala mea ca într'o seară cu lună să-i pozez în nud. I-am 
răspuns: numai cu o condiţie, dacă vei pune o draperie de voal 
ca numai zărite să-mi fie contururile. Aşteptam seara să vie şi 
parcă doream să fug de ceasul fixat. 

— Ofelia ştia? o întrebă Floriano. 

—Nu, Ofelia avea noţiunea pudorii bolnăvicios de sensibilă şi 
evitam o întâlnire făţişă cu ea; doar aveam o taină. 

Un dafin bogat ne ocroti; Felix ţinea nişte făşii de voal pe 
braţ, căuta minuţios decorul potrivit. Mă strigă de câteva ori 
până ce avui curajul să apar din dosul boschetului. Tremuram, el 
îmi întinse voalul, eu mă retrăsei iarăşi, ne- neputându-mi 
stăpâni jena. II rugai să atârne voalul de braţele crengilor, 
să-mi servească de paravan. El se supuse, legă de crengi voalul 
car i atârna ca o perdea de rază, mă uitai pe furiş şi îl găsii 
prea transparent. II rugai să suprapună încă un voal; ascultă, 
legă şi voalul roz peste cel alb. Gata! bătu din palme zorindu- 
mă.. Apărui sfioasă, tremurând de îndrăzneala mea nesocotită. 
Felix mă privi şi îmi dădu explicaţii ce atitudine să iau, apoi 
pictă. Mâna i-o vedeam agitată şi grăbită, era inspirat. îmi 
vorbea mereu, ce minune de efect nebănuit produc aceste voaluri, 
parcă de mister. 

- Trebue să te scobesc formal din lumina 

care se uneşte cu paloarea nudă a siluetei tale de silfidă, 


dragă Stella! Se confundă fondul cu motivul... decorul de ramuri 
se accentuiază în negru, astfel subiectul se reliefează 
sugestiv... E greu să lupt cu lumina înăbuşită de voaluri, a- 


proape se cere o manieră nouă, va trebui să procedez ca 
vrăjitorii cari ştiu să cheme lumina cu oglinzi fermecate. Aşa! 
pentru astăzi ajunge, mâine continuăm. Vrei Stella? 

— Maniera aceasta l-a ridicat, peste şcoala veche şi banală, 
la rangul de geniu, întrerupse povestea Zeea. 

— Auzisem de faima lui şi eram mândră, ştiindu-mă vinovată de 
gloria care l-a încununat. Poate asta a contribuit în mare parte 
la conservarea chipului şi amintirilor imprimate în sufletul 
meu. Ei, şi să continuu, el mă rugă si continuăm cu şedinţele. 

— Nu ştiu dacă voiu putea să-mi înfrâng conştiinţa aşa des, îi 
răspunsei cu nehotărîre; mereu escapade nocturne vor lăsa de 


bănuit. Si ce va zice Ofelia, cum o să-mi scuz absenta? 

— Frate! de ce mai aduseşi pe mironosița a- ceia hrănită cu 
ceară? Iţi îngheaţă sângele în vine când te uiţi la faţa ei de 
sfântă bizantină. 

Am căutat s'o apăr faţă de bârfelile nesocotite. 

—E prietena mea cea mai distinsă, îi zic lui Felix; voi 
bărbaţii aveţi un dispreţ ipocrit faţă de tot ce-i inocent, 
Ofelia are un caracter şi o subtilitate rară, o iubesc şi nu mă 
pot lipsi de ea; mă întregeşte şi mă fortifică! îmi vine 
să cred că-i porţi ranchiună, zisei plecând spre conac. Simţii o 
nelinişte. Ofica mă bănueşte de ipocrită, Pelix. Situaţia plină 
de mistere mă compromite, va trebui să anunţăm logodna noastră, 
mâine la dejun în grabă. Felix se încurcă şi mă rugă să mai 
tăinuim, are mai mult farmec şi ne lipsim de comentările blazate 
ale profanilor. 

Ofica tăcea toată ziua, mă enerva; mai spre seară o luai cu 
mine în cameră şi atât cât îmi permiteau puterile, cu conştiinţa 
încărcată, o privii în faţă, implorând-o. Ofica tăcea. Uci- 
gătoare tăcere. 

— Tăcerea ta mă acuză, Ofico! 

— Simţi nevoia să fii acuzată, Stella? răspunse ea tăcând. 

- Vorbeşte-mi Ofico! Ce vrei cu muţenia ta? Ai intenţia să m 
sperii, eşti supărată? spune-mi. Vorbeşte, Ofica mea scumpă, m 
nenoroceşti. 

— Norocul umblă după tine, iar tu îl cauţi orbeşte, Stella! 
Stella, ce păcat te paşte? 

- Ce zici, Ofico? Tu halucinezi! strigai, făcând un pas 
involuntar, depărtându-mă de ea. 

— Bine că ţi-ai dat seama din bună vreme aă mă vezi şi pe mine 
şi să-mi ceri opiniile, altfel catastrofa era inevitabilă, îmi 
răspunse aproape plângând. 

Am înţeles din turburarea ei că ceva straniu mă ameninţă. Nu 
puteam cuprinde din partea cui. 

- Vorbeşte, Ofico, vorbeşte, o rugai cu mâinile încleştate. 

—Ascultă-mă Stella, tu nu simţi prăpastia spre care alergi? 
Iată încă o dovadă că dragostea orbeşte şi întunecă raţiunea. 
Vezi, eu am înţeles din ziua în care am sosit că Lia îţi va fi 
rivală. 0, Stella, ce rol ingrat mi-a hărăzit destinul! Va 
trebui să-ţi rup, cu mâna barbară, toate iluziile scumpe şi 
frumoase. 

— Spune, vorbeşte, Ofico, repede, repede, mă sufocă 
nesiguranța, o zorii, deşi vedeam ce greu îi vine să-mi 
vorbească. 


- Stai pe scaun, îmi zise ea cu glas icnit. Educaţia ta te-a 
ferit să cunoşti lumea şi ingratitudinea ei. Eu sunt mai 
pătrunzătoare prin intuiţia care-mi este o particularitate 
moştenită dela mama, şi mai realistă prin contactul ci vieaţa, 
nu cu latura frumoasă, ci cu reversul ei din* şi infect. Tata 
îmi spunea adesea că am al treilea ochiu; ştiam de copilă să 
disting binele de rău şi autocontrolul în fiecare clipă, m'a 
obişnuit să discern din pleava zilei sâmburele folositor. Deci 
bizue-te pe logica mea, bătrână cum îi ziceai adesea. 

-Bine, Ofico, dar ce au de a face toate astea cu strigoii pe 
cari îi vezi că se iau după mine? o întrerupsei enervată. 

—0 să vezi, fii cu răbdare; ca să afli un lucru trist sau 
neplăcut nici când nu e prea târziu. 

—Atunci taci, te rog, nu-mi mai spune nir.ic! 

-Nu se poate! izbucni Ofelia, trebue să te rețin dela drumul 
unde ai pornit şi care duce 

fatal la o tragedie. Am luat-o pe Lia sub observaţie, făcându-i 
analiza severă a tuturor manifestărilor; am ajuns la concluzia 
că stăm sub ocrotirea unui demon... 

— Ce ai zis? sării parcă muşcată de şarpe, simțind totodată un 
iatagan înfigându-se în trupul de spumă al iubirii mele. Şi ce 
are a face Lia cu mine şi cu noi? De unde neliniştea ta şi 
monştrii cu care mă sperii? 

— Stai! îmi zise aproape liniştită, eu aştep 
tam din partea ta, şi acum ca şi în trecut, manifestări de 
sinceritate; or admiţi şi tu că în prezent m'ai lipsit şi de 
sinceritatea ta şi de consultaţii intime. $ 

— îmi faci reproşuri, Ofi? 

— Nu, eu nu sunt ipocrită; dacă eram jignită în amorul 
propriu, firea mea francă nu căuta masca prefăcătoriei. Intr'o 
seară când tu lipseai din societatea noastră,-ai făcut o mare 
imprudență, să nu fie cu supărare morala — eram în clar cu 
situația. Am țintuit-o cu obiectivul de observaţie pe Lia; 
chipul ei îmi vorbea clar: „Stel- la are întâlnire cu FeHx“ şi 
pe neobservate m'am ținut de ea toată seara. Ce crezi că a 
făcut? A pus spioni în urma ta! Şi atunci m'am revoltat grozav 
şi mi-am zis: trebue să duc la bun sfârşit opera mea de 
detectiv. 

— Şi, vream să-i spun, cine te-a pus să faci pe scrupuloasa? 
dar înghiții fraza şi o rugai să continue. 

— Am aflat de logodna ta şi de rostul plimbării pe lună. 

— Cum? De unde? Nu se poate! Noi ne-am lo- 
godit în taină, iar Felix ţinea să nu comunicăm încă logodna; 
replica mea fu grăbită şi agitată. 

— Abia acum îţi spusei că făceam pe detectivul, răspunse 


Ofica, rugându-mă să-mi păstrez calmul. 

— Ce e de făcut acum, cuminţenia mea? 

— S'o urmărim metodic, o să ne cadă în cursă, ori cât de 
şireată se ţine. 

— Aşa-i omul de bună credinţă, o întrerupse Floriano. 

— Mai mult fanatismul decât buna credinţă; ei i se părea că 
ajunge să urmăreşti o ideie ca toate să-ţi meargă din plin. 
Lipsa de iniţiere în dedesubturile meschine ale însuşirilor 
omeneşti îi aduse multe surprize neplăcute. 0 pândean cu 
fantezia noastră biciuită, pe Lia din toate unghiurile, 
comentând subiectiv aparențele trădătoare. 

Eu mai continuasem să-i pozez lui Felix; a- cum o făceam din 
curiozitate şi cu dorul de a mă şti văzută de ochii bănuitori ai 
mătu- şii; însă peste expansiunea tinereţii pusei rezerva pazei, 
murind totodată de ciudă că nu mă puteam întreţine cu Felix în 
neglijeul, degajat de preocupări cuminţi, al tinereţii. Lia ne 
a- nunţă într'o zi că va pleca să facă o vizită la o prietenă 
din vecini. Felix păru abătut. II întrebai ce-i lipseşte. 0 
uşoară migrenă, răspunse el nervos; azi nu voi putea lucra, 
trebue să mă retrag de vreme, am nevoie de repaus. 

Privirea îi fugea ca o minge, bătută probabil de conştiinţa 
încărcată. Ofica tăcea ca de obi- 

ceiu şi îşi făcea reflexiile. După terminarea dineului, eu 
zisei, mai mult înclinată spre Ofe- lia: Ştii că nici eu nu mă 
simt bine? Hai să urcăm azi în cameră şi să ne facem 
corespondenţa. 

-Bine! zise Ofelia, o fi vremea să răspundem la scrisorile 
cari s'au aglomerat. 

Retragerea o făcurăm cu multă prudenţă. Văzurăm ivindu-se pe 
figura Liei o licărire de bucurie. Iar ochii lui Felix rămaseră 
fixaţi a- supra mea, parcă voia să-mi zică: „nu fugi, rămâi... 
am nevoie de tine!" Privirea plină de implorare nevinovată s'a 
întipărit adânc în sufletul meu şi abia atunci mi-am dat seama 
cât de mult îl iubesc şi că aş dori să-l scot din ghia- rele 
mizeriei în care s'a scufundat. Inima îmi bătea, parcă alarmând 
judecata şi sentimentul de ocrotire pentru cel care se 
prăbuşeşte. 

Aşteptarăm să se potolească furnicarea servitorimii, continuă 
Stella; lăsarăm becurile aprinse apoi plecarăm tiptil, tiptil, 
învelite cu broboade pe cap, lăsând numai ochii şi nasul liber. 
Ofica procurase nişte pelerine vechi, ne învăluirănm în ele. In 
partea nordică a parcului era un chioşc dichisit frumos, cu 
oglinzi, cu vaze cochet gătite cu flori, proaspăt tăiate zilnic. 
Am intrat de câteva ori şi mi s'a părut că simt parfumul Liei 
imprimat în atmosfera chioşcului. Mi-am dat numai decât seama că 


Lia se reţine cu multă plăcere, petrecând o parte din zi în 
acest colţ ferit. 

— îmi repugnă scopul acestei plimbări, dar e nevoie, altfel 
demonul acesta ne trage pe 

sfoară, bătându-şi joc de naivitatea noascră, şopti Ofelia. 

— Ocolirăm căile principale şi o apucarăm pe lângă zid pe 
nişte poteci ascunse sub verdeață. Lima parcă ne rânjea a 
pagubă. Noi a- vansarăm cu sufletul strâns pe buze. Ofelia merse 
înainte, eu mă oprii, parcă auzeam voci omeneşti; mă pitii sub 
ocrotirea unui pom, 0- felia procedă la fel. Vocile trecură; 
erau ţărani cu saci pe umeri; se ciorovăiau gălăgios. Mai 
merserăm dibuind până ce ajunserăm să vedem o dâră de lumină 
roşie ca o limbă de foc scoasă prin gura ferestrei. Ne 
speriarăm. Oprindu-n3, auzirăm un duo liric. Ramurile aplecate 
ascunseră cu discreţie goliciunea faptei noastre. Auzirăm râsul 
felinei, insinuându-se în noapte ca rugina, urmându-i dialogul 
ucigător de optimism al tinereţii noastre. 

— Nu-mi place jocul acesta frivol, Lixi. 

O recunoscurăm, era Lia, stăpână pe farmecele otrăvitoare. 

— Cum? Mândria ta îţi dă voie să te compari cu vre-o femeie? 
Nu te cunosc, păpuşico, îi răspunse, cu glas schimbat şi neauzit 
de nimeni, Felix. Vertebrele îmi înţepeniseră iar pe ceafă 
simţii strânsoarea de cleşte a durerii. 

— Un bărbat când e prea galant la complimente ascunde ceva! 

— Ascunde foamea după tine, tu vrăjitoare care ştii să mi-o 
aţâţi fără să mi-o potoleşti... 

— Lixi! vorbele tale azi sunt lipsite de sinceritate; mi-o 
spune raţiunea şi instinctul. 

-Şi dacă ţi-aş spune că iubesc pe gâsculiţa aceia, ţi-aş 
vorbi pe plac? 

Ofica mă prinse de mână, crezând că am să leşin; clipii din 
ochi înțelegând îngrijorarea ei. 

—Nu, cu aşa ceva urechile mele nu sunt o- bişnuite; dar aş 
vrea o atitudine mai bărbătească şi mai convingătoare. Tonul 
face muzica, bănuiala e moartea sigură a dragostei... E departe 
să fiu încolţită de bănuială... cred că nu aştepţi dovezi. 

-Lasă, păpuşico, vieaţa noastră e parfum, să ne bucurăm cu 
frenezie de beţia pasiunii!.. De ce întârzie azi desmierdarea 
ta? De ce picuri apă în vinul bucuriei? 

- Când îţi ating buzele, mi se pare că simi otrava sărutării 
de logodnă, rămasă în colţul gurii. Lixi, ştii că gluma se 
întrece cu firea? Vreau otrava ochilor mei să ţi-o muşc în 
suflet! îmbrăţişarea mea de astăzi va fi dansul Salo- meei, 
Lixi! Prinde cupa cu nectarul vieţii mele, ăsta-i vinul care a 


botezat toate extazele lumii; să bem, Lixi, clipa e a noastră! 

Auzirăm clinchete de pahare, auzirăm, o, nu mai vreau să 
profanez povestirea cu trivialitatea faptei, auzirăm lupta 
cărnii într'un geamăt de bestie. Ofica cu chipul de stafie mă 
trase, repede, repede... scena n'o puturăm suporta. A- junserăm 
cu genunchii frânţi, tremurând ca după o baie de ghiiţă în 
camera noastră. Eu sughiţam mereu, Ofica mă potolea cu vorbe 
scumpe: 

188 

— Şterge-1l, Stella mea! nu face să te frămânţi pentru el; aşa- 
i vieaţa, numai decepţii! 

Mă lungii pe sofa, cu faţa îngropată în perne, şi plânsei. 

-Ce e de făcut? îi zisei Ofeliei. 

— Stai puţin să chibzuesc! şi scoase de sub pelerină o cutie 
mică. 0 cunoscui. Ce vrei cu ea Ofico? 

— Las’ pe mine, acum reculege-te, nu e timp de pierdut. Vino 
cu mine. 

Mersei, cu voinţa aproape în letargie. O urmai ca un câine 
muşcat de şarpe. Mă trezii în camera Liei. Cum ajunsei acolo 
nici nu mai ştiu. Ofica se repezi la sertare, căută prin toate 
colţurile. Mă gândeam: Doamne ce o fi vrând Ofica? Găsi în fine 
veriga cu cheile; încercă la biroul Liei, una câte una; în fine 
o nimeri pe cea adevărată. Deschise sertarele, le trase; păreau 
căscate ca nişte guri de fiară. 

- Iat'o! strigă- bucuroasă Ofica şi scoase o cutie cu un teanc 
de scrisori şi un album. Mă aplecai spre Ofelia; îmi era şi mie 
curiozitatea aţâţată şi răsfoirăm împreună albumul, cu lăcomia 
omului flămând după adevăr. 0, cât am regretat imprudenţa 
noastră! Mai bine era să fi rămas cu o singură descoperire, 
tristă şi dureroasă, nu însă atât de gravă. Ce credeţi că era în 
album? 

Zeea clipi, ca o fiinţă neştiutoare, iar Flo- riano ridică 
umerii, cu ochii aţintiţi spre Stella; povestea ei abia acum îi 
prinse interesul. 

— Sigur va fi conţinut ceva exotic, după cum 
am cunoscut şi eu pe Cornelia, răspunse Fio- riano. 

— Bine zici, părinte, numai unei femei exotice îi putea trăzni 
prin minte o bizarerie ca aceia. 

— Şi ce era? întrebă Floriano. 

— Albumul conţinea fotografiile cu descrierea timpului de 
dragoste a tuturor amanţilor Liei. 

Floriano clipi încurcat; muşcându-şi buzele puse timid 
întrebarea: Şi? 

— Ii trecurăm în revistă pe toţi amanţii Liei. Din notițele 
făcute cu preciziune, aflarăm căruia cât timp i-a aparţinut şi 
cât a cheltuit ea sau cât apanaj a primit. 


Stella îşi îndreptă privirea spre Floriano; el fu contrariat, 
se mişcă nervos pe scaun, pe când Stella tăcea şi-şi învârtea 
mătăniile ezitând. 

— Vă produce durere amintirea? Nu continuaţi, vă rog, poate cu 
altă ocazie, zise Zeea, văzând-o pe Stella cercetând faţa lui 
Floriano. 

Floriano aşteptă o clipă, apoi cu hotărîre bărbătească îi 
zise: 

— Continuă Stella! Vreau să-mi torni apă clară în paharul 
certitudinei mele; şi eu am o pagină în acest album. Lațul de 
miere al acestei femei, curtezane fără marcă, mi-a strâns şi mie 
gâtul, sufocându-mă. 

— Da, părinte ştiu. Erai alături de Franca Bianchi, de Leone 
Gaspardi, de Giusseppe Mon- tenuovo, etc., etc. 

— 0, femeie şarpe! bănuisem eu că-şi împarte 
darurile eu Bianchi, zise Floriano consternat. Eu o cerusem de 
nevastă; ea sări şi mă îmbră- ţişă, zicându-mi: şiretule, de 
amant eşti bun, de bărbat nu! Atunci, jignit în amorul propriu, 
am fugit, lăsând-o. Mi-am ales preoția, ca un refugiu de 
meschinăria vieții. Şi totuşi, i-am căzut în rețea mai târziu, 
când m'am convins că aproape toate femeile sunt uşoare. Cum 
puteam face altfel? Eram şi eu om, cu mizeriile mele! N'am ştiut 
însă că port nişte coarne respectabile şi puse de mizerabilul 
acela de Bianchi, care-mi era adversar politic, scriind nişte 
pamflete compromițătoare la adresa mea. „ 

-Şi ce s'a întâmplat mai departe? întrebă Zeea, cu ochii ei 
blânzi. 

-Ofelia luă albumul, încuie sertarele, puse cheile la loc, 
netezind toate urmele trădătoare. In camera noastră leşinai. 
Ofica mă frecă cu apă de Colonia pe frunte, mustrându-mă pentru 
timpul pierdut cu mofturi. 

-Trebuie să procedăm repede, fă-ţi bagajele, Stella! Eu voiu 
face o vizită în camera lui Fe- lix şi o ştergem imediat. 

—Unde Ofico? 

-Las-o pe mine! 

-Ce vrei la Felix? 

—Nimic decât să-i pun albumul pe masă, să-i deschidem ochii 
nenorocitului aceluia, iar fonograful, pe care l-am luat cu noi 
să înregistreze scena din pavilion, va mărturisi despre cunoş- 
tinţa noastră asupra faptelor nesocotite ale a- manţilor. 

Ofelia dispăru, fără să mai pot comenta dacă procedează 
corect. Eram obişnuită să fiu la discreţia ei. Strânsei în grabă 
lucrurile, le vârâi în geamantan şi, pe când Ofelia se întoarse, 
fui gata. 

- încotro o luăm acum în cap de noapte, 0- fico? 

-— Hai, nu mai zăbovi cu întrebările! 


Mă prinse de braţ, luarăm geamantanele şi grăbirăm pe scări, 
ca două fantome. In grădină, spre marea mea surpriză, ne aştepta 
o maşină. Grăbirăm la o gară din vecinătate, acolo erau vehicule 
aeriene. Urcarăm repede şi peste zece minute eram în Torino. 
Adresa o dase Ofelia pe cea dela pensionul nostru. Va să zică 
îndărăt de unde plecasem cu o lună mai înainte, pline de 
entuziasm şi optimism. Mater Emilia, ea era de serviciu, ne 
primi cu mirare. 

— Ce vi s'a întâmplat, fetiţelor ? Sunteţi parcă scăpate din 
puşcărie. 

- Aproape aşa-i, dragă Mater. Slavă ţie Doamne că am scăpat 
tefere, zise Ofelia. 

Ne primirăm celula veche şi aci avurăm o scenă impresionantă. 
Ofica mă cuprinse în braţe şi-şi dădu curs liber emoţiilor 
strânse sub coşul pieptului. Acum era nevoie s'o încurajez eu. 
Nu-i găsii în grabă motivul izbucnirii sentimentale. La urmă, 
potolindu-se, mi-a spus că şi ea îndurase o mare decepţie. 
Iubise în taină un tânăr pe care-l văzuse în capela mănăstirii 
noastre. Nu ştia cine e acel efeb de statură voinică, cu plete 
blonde; spre nenorocire, îl găsi 

in album şi abia atunci află că se numeşte Flo- riano Luce. 

— Adică eu, Stella? 

— Da, părinte, erai tu în inima Ofeliei şi în albumul 
Corneliei. 

— Ce coincidenţă, ce coincidenţă, izbucni Flo- riano şi sări 
de pe scaun, frângându-şi mâinile 

— Cum Ofica avea darul să-mi determine acţiunea, continuă 
Stella, e uşor de înţeles că ambele ne declararăm gata să primim 
ra.“a călugărească, scut contra tuturor atacurilor pe care ar fi 
încercat Lia să le pună la cale împotriva noastră. Ofica înclina 
de mult pentru vieaţa monahală. Dragostea îi deslegă destinul. 
Ne călugărirănm iar peste câţiva ani furăm trimise în Indii, ca 
misionare. 

— Unde-i Ofelia acum? o întrebă Floriano, emoţionat. 

— Ofelia, Ofelia? Sărmana mea Ofelie... a. murit de febră 
palustră, acum vre-o cinci ani... 

— Aveai o convingere creştină, soră, nu-i aşa, altfel nu-ţi 
alegeai rasa pentru o vieaţă întreagă ? o întrebă Zeea. 

— Avusesem ceva, mai mult prin sugestiile Ofeliei şi atât cât 
mi-au format-o prin educaţie călugărițele; convertirea mea s'a 
produs în urma zguduirii sufleteşti. 

— Ca să ai o credinţă puternică trebue să fi îndurat o durere 
mare. 

— Cu toată infidelitatea lui Felix, ini se pare, îl iubeaţi 
încă, zise cu duioşie Zeea. 


— II iubesc pentru tot restul vieţii. Privirea 
lui cea din urmă a rămas răstignită alături de logodnicul 
nostru, Iisus Christos, pe pieptul meu. Mi-am schimbat felul de 
vieaţă, am scormonit în adâncimile virgine ale solului meu 
sufletesc şi am scos tezaurul, punându-l cu evlavie la 
picioarele lui Crist, unde mă aşteptau cei săraci cu duhul şi 
goi cu trupul. Vieaţa de misionară e grea şi plină de spini; i- 
am smuls unul câte unul cu degetele însângerate; astfel am ajuns 
să schimb dragostea pentru macii roşii ai plăcerii cu 
devotamentul pentru crinul alb al muceniciei. Mi-am împlinit 
misiunea din necesitate sufletească, din convingere adâncă în 
confesiunea mea! 

Zeea se ridică, se apropie de Stella, o îmbră- ţişă, sărutând- 
o pe frunte. 

—0, cât te înţeleg, soră! Ce nobilă e pasiunea pentru alinarea 
durerilor. Continuă mai departe; sunt multe răni de vindecat! 

-Scutură-ţi sufletul, Zeea mea, de impresiile cari te-au 
cuprins cu durere. Şterge, şterge orice urmă de suferinţă care 
n'are loc în lumea noastră! Credinţa nouă va răsări din muncă, 
nu din ignoranță. Sămânţa creatoare e fecundată de avânt şi de 
bucurie; fructul va fi fericirea eternă a întregii omeniri.. 

După un somn petrecut între fraţii îngeri, Lu- ciglio se 
trezi, aducând iarăşi soţilor mulţumirea, prin prezenţa lui 
fermecătoare. 

Zeea îşi contempla copilul. Frumuseţea lui 

strălucitoare alungă praful icoanei văzute în casa lui Darsen. 
Povestea mai stăruia în urechea Zeei doar ca un cântec vechiu. 
Simţurile ei se concentraseră asupra vieţii, create de puterea 
cosmică a iubirii. Judecata căuta să pătrundă cu lumina 
adevărului minunea operii sale. Credinţa nouă va naşte din 
muncă, zise Marte şi Zeea repeta fraza în gândul ei. Totule o 
muncă fără sfârşit. Unde-i atunci repausul? 

-— In mulţumirea sufletului! îi răspunse Marte, auzind gândul 
Zeei. Atunci avem pe Dumnezeu alături de opera noastră, 
binecuvântarea lui e mulţumirea sufletului! Asta-i clipa de re- 
paus! Pregăteşte-ţi sufletul, Zeea, astăzi îşi tră- eşte lumea 
veche ziua cea din urmă. 

Marte observă semnalul de înregistrare. Ma- rius chema 
familia. 

—Ce e dragul meu? întrebă Zeea tulburată. 

-Să mergem, Zeea, Marius anunţă dorinţa tatălui de a ne vedea 
lângă el. 

—Ah! sărmanul meu părinte! 0 fi suferind mult. 

—Nu te speria, Zeea, suferinţa îi va fi alinată în curând. 

-Presimţi vre-o catastrofă, Marte? 


-Să mergem Zeea, Luciglio va rămânea în grija doicei de metal. 
x 
% x 

Fidias, resemnat, zăcea în spital, sub îngrijirea devotată a 
savantului său fiu, Marius. Un acces de cord îl dobori 
fulgerător. Marius puse la 
contribuţie toată arta medicinii, pentru salvarea veteranului. 
Dorea să-i lungească firul vieţii măcar până la instalarea lumii 
noui. Dar toate fură zadarnice. Desnodământul se apropia 
inevitabil. 

Zeea şi Marte sosiră la căpătâiul muribundului. Fidias îşi 
păstră seninătatea obişnuită. 

— Scumpul meu părinte, suferi? 

— Nu, copiii mei, mă simt aşa de bine şi de 
uşor, parcă sunt fără materie. Faptele mele au venit albine la 


stup; zumzetul îl aud... un delir muzical. Marius, Zeea, veniţi 
mai aproape şi priviţi şi voi prin deschizătura aceia pe care au 
rupt-o îngerii în bolta cerului... Uitaţi-vă să vedeţi şi să 
recunoaşteţi drumul pe unde plec a- cum... Drumul e presărat cu 
argint... şi plouă... plouă flori... Roi de flori îmi scutură 
scântei... drumul e moale,.... e cald.... e uşor... uşor... 
U...- Şor 


Privirea de lapte, aţintită în neant, fu acoperită cu mâna de 
trandafir a Zeei. Marius îi u- mezi buzele cu un lichid 
înviorător, nu cumva să rămâie o fărâmă de durere în corpul de 
atlet al părintelui iubit. Marte avu grijă ca clipa monumentală 
să rămâie imprimată, grăitoare posterităţii. Pacea se aşternu cu 
zâmbet pe faţa albă a lui Fidias. Copiii îl priviră cu regret şi 
cu dragoste. Marte căută să învioreze, cu privirea lui 
sugestivă, pe Zeea, să nu fie prinsă şi zguduită de emoţii 
inutile şi otrăvitoare. 

— Sufletul îşi va continua ruta lui, ca un as 
tru, şi de acum înainte. Faptele îi erau mari, memoria rămâne 
eternă. Adio, părinte creator de minuni, adio Fidias! zise 
într'o clipă de reculegere Marte, fiul stelei, apreciind steaua 
Pământului. 

Tot în aceeaş zi, în acelaş spital, în urma unui accident de 
explozie dela fabrica de alcool, muri Priboia. 

El chemă pe Marius, rugându-l s'o anunţe pe Claudia, care se 
afla la Paris. Marius dădu ordin să se cheme la radiopost soţii 
Capinelli. Răspunsul sosi, că soţii sunt plecaţi în voiaj pe 
Coasta de Azur. Marius stărui să-i cheme dar toate fură în 
zadar. Nici un semn din partea soţilor, iar vieaţa lui Priboia 
scădea vertiginos. Marius, văzând că nu mai e nimic de tăcut, 
rămase lângă patul omului nenorocit. Priboia ha- lucina, având 
aiureli fioroase. 0 chema pe Claudia şi o blestema. Intr'o clipă 


lucidă recunoscu pe Marius, îl rugă s'o ierte pe Claudia şi ceru 
să-i fie transportat cadavrul în mausoleul cel nou, ridicat la 
Polul Nord. Pe Marius îl surprinse neplăcut această dorinţă; 
locurile erau rezervate pentru oamenii cari au trăit şi muncit 
pentru idealurile omenirii şi cu alt trecut decât Priboia. Insă, 
odată cererea rostită, ce putea face Marius decât s'o accepte. 
Era vorba de liniştirea sufletului unui muribund. 

Chinurile fizice i le potoli Marius, rămaseră cele sufleteşti, 
asupra cărora n'avu nici o putere. Pe faţa lui Priboia rămase ca 
un stigmat întipărit zbuciumul şi criza interioară. Şi ca o iro 

nie a sorții, cei doi Romani fură aşezaţi în mausoleu alături, 
în locurile numerortate 1 şi 2. 

# 
« # 

Tăciunii mai fumegau încă, ici colo câte o limbă roşie 
îmbucase suluri de piatră şi grinzi. Bârne roase, ca nişte brațe 
mutilate şi leproase ieşite din trupuri stâlcite, parcă implorau 
cerului amnistie. Movile de jăratic îşi etalară sclipiri de aur, 
iar cenuşa, ca o mamă iertătoare, învelea cu antereul gri 
goliciunile stridente. 

Focul se potolea mereu, lăsând scrisă pe fața pământului, ca o 
pagină de biblie enormă, istoria omenirii în urma cataclismului 
provocat. 

Poporul a fost trecut prin selecţionare: cei botezați plecând 
cu casele-nave în stratosferă, iar pleava rămânând să isce focul 
îndărătnic, să şteargă urmele supărătoare şi să schimbe infernul 
de până ieri în raiul de mâine. 

Cerul părea stropit cu pete de cerneală, formând o dantelă de 
umbre cu desen capricios: linţoliul Terrei. Numai luminile 
licăreau ca un stol de scântei zburătoare. 

Mucenicii lumii noui preschimbară massa diformă de odinioară a 
Pământului într'o grădină feerică. 

Aeronavele aterizară pe solul de flori şi pluşul ierbii, cu 
dragostea copilului pentru căminul natal. 

Odată cu nivelarea Pământului, s'au luat măsuri pentru 
anihilarea curenților producători de cicloane. Vitregia Saharei 
se înfrânse, primenin- 

du-i-se atmosfera artificial, cu ajutorul canalu- rilor şi 
furtunilor improvizate prin curenţii e- lectrici. îmblânzirea 
stihiilor naturii fu opera cea mai grea de realizat, reclamând 
studii şi intuiţie genială din partea specialiştilor. Era o 
întrecere virilă de spontaneitate creatoare. 

Omul pătruns de spirit, omul pregătit prin convingerea matură 
şi-a luat rolul cu demnitate, în celula idealei organizaţii, 


bazată pe principii adânc umane. 

Altruismul, imboldul de a munci pentru interesul comun, a 
răsărit în suflete ca o floare miraculoasă. Un fanatism nou şi 
viguros ocupă locul egoismului, maladie care a cangrenat şi de- 
format spiritele atâtor milenii dearândul... 

O bucurie mişcătoare îmbrăţişă inimile la reîntoarcere. Era 
învierea conştientă a vieţii, care sfărâmase cu luciditatea 
raţiunii tiparele vechi, mutilatoare de evoluţie naturală. 

Se cerea o nouă reformă linguistică. Popoarele unite prin 
concepţia de vieaţă raţională simţiră nevoia de imitate şi în 
grai. Propunerea lui Marte să se adopte limba Marţienilor fu 
primită cu entuziasm. Limba nouă, scurtă, concisă şi expresivă 
avea darul de a exprima, prin mu- zicalitatea-i particulară, 
toată gama sentimentelor. 

Ziua, jună diafană, urca pe culmea de aur, cu şorţul de lumină 
sufulcat la brâu, treptele în- vălite cu purpură. Ingenunchie. 
Pletele-i de foc 

scuturau pulbere incandescentă. Prinse cu mâna de sidef nourul 
de spumă, ca un burete şi şterse impurităţile nopţii de pe 
geamul albastru, prins în cadrul de argint al orizontului... 
Buretele se îmbibase cu praful indecenţei şi fu stors cu ciudă 
fulgerătoare, lăsând să cadă pe văzduhul moleşit leşia 
purificatoare. 

Jos pe Terra cu înfăţişarea înoită, palpitaţia ritmică 
zvâcneşte seducătoare; e marşul muncii, cântat cu frenezie de 
metalul pus în serviciul umanităţii. Roţi de oţel fac viraje 
ameţitoare; braţe puternice ridică fără surmenare blocuri grele; 
guri de foc scuipă jar, iar suluri cu neteziri de oglinzi 
execută sprintene valsuri pe pântecul materiei incandescente... 
Supunerea de sclav a materiei, asprimile netezite cu îndemânare 
de raţiunea omului colaborează până la identificarea naturii cu 
omul. 

Nu-i risipă de energie, nu-i ucidere fără socoteală a 
timpului. Mecanismul muncii corespunde fizicului. 

Pe platforme uriaşe, zidite cu prevedere pentru toate urgiile 
vremii, din materii neinflamabile, cu vid despărțitor şi 
izolator, se con- struiră fabrici, ateliere şi case pentru 
scopuri sociale. Produsul muncii nu era efemer; cutii speciale 
cu pereţii indestructibili, asiguraţi şi prin stratul zidului, 
păstrau valorile, executate cu fanatism de mâinile muncitoare, 
pentru posteritate, 

Lumea mecanismului zburător îşi găsi rostul. 

— Cum te simţi, frate Antonio? 

—Admirabil, frate Basilio! Am senzaţia că 

plutesc. Observi tu, frate, carnea noastră şi e- piderma nu mai 
au evaporarea urît mirositoare de până acum. 

-De sine se înţelege, frate Antonio; în timpul când eram 
closete ambulante, nu e de mirare că se ţineau paraziţii orbiş 
de noi. E de neînchipuit cât a suferit omul. Ameţesc numai 
gândindu-mă la ce ascensiune ajunserăm, parcă peste noapte. 

—De multe ori simt şi eu nevoia să-mi pipăi membrele, să simt 
că-i aevea minunea. A- desea mi se pare un vis frumos şi mi-e 
teamă de trezire. Şi instinctul s'a subtilizat, nu mai vorbesc 
de firea care şi-a pierdut toate însuşirile vechi. Am un flux de 
bunătate în suflet de parcă vrea să se reverse! 

— Şi bucuria s'a cristalizat, emoţiile frumoase şi nobile se 
succed instantanee, iar calmul, pacea internă, e ca un soare în 
suflet: luminează şi încălzeşte. 

— încrederea în puterile tale creşte din clipă în clipă, numai 
privind în jurul tău şi văzând opera magistrală, ieşită din 
chibzuiala omului. Uite, aici suntem numai doi şi munca noastră, 
fără zor şi surmenaj, echivalează cu munca de ieri a sute de 
braţe chinuite, zorite, ca apoi la urmă bietul muncitor să iasă 
gol, flămând, demoralizat, abrutizat din fabrică şi să se 
retragă într'un cămin întreţinut neigienic şi să-şi expună 
bietul trup ostenit haitei de paraziți, ca să nuntească bestial 
pe spinarea lui roasă şi altfel de mizerie. 

—Ăştia au fost părinţii noştri, ăştia eram 
şi noi, dacă visul marelui vizionar, Fidias, nu devenea 
realitate! 

— Frate Basilio, te rog citeşte comanda luminoasă cu indicaţii 
trimise dela centrală. 
—  Asculţi Antonio? 


— Sunt atent. 

— Una, două... trei: Rdicaţi macaralele! 

— Gata! 

— Una, două... trei: Dirijaţi formele la uşa furnalului! 
— Gata! 


Uriaşa gură de foc împroşcă văpaia spumoasă în forme suple. Abia 
în câteva clipe toati plecară, ca nişte ţigări de foi aprinse şi 
vârîte în guri de fier. Furtuni cu vapori paralizară căldura 
izbucnită în urma aurului topit. 

Un sunet invizibil le ordonă repaus. Antonio şi Basilio intrară 
în cabina cu duşuri, îşi reîn- viorară corpul, în timp ce muzica 
le încânta sufletul. 

— Singur controlul gândirii şi al vorbelor e ceva cu care 
te'mpaci mai greu, din toată reforma noastră ideală. 

— Să nu crezi, frate Basilio. Trebue să te obiş- nueşti că 
toate acțiunile şi vorbele tale sunt înregistrate, sunt 
controlabile şi vizibile. Pentru disciplina sufletului nici că 


s'ar putea un mijloc mai puternic. 

— Şi religiile de până acum, toate au recurs la acest mijloc, 
dar omul a fost mereu ingrat: ceea ce n'a văzut n'a crezut, 
confirmă Antonio. 

— Cât e de educativ să-ţi faci mereu priviri retrospective; Cu 
timpul, judecata se formează 

şi tu singur ai posibilitatea să-ţi formezi caracterul. 

-La formarea caracterului mai contribue dozajul de minerale şi 
compoziţia serului injectat. 

-Asta-l priveşte pe naşul-doctor. El ne analizează compoziţia 
organică şi funcțiunea glandelor şi el formează, după 
necesitatea statului no- tru, indivizii şi caracterele. 

—Ah! ce măreț e, frate Antonio, să trăeşti în deplină 
siguranţă. Ce ucigătoare de suflet a fost până ieri goana nebună 
după o bucată de pâine, după un locşor să-ţi întinzi oasele. In 
familie şi în dragoste, groaznicele decepţii şi drame cât n'au 
frământat sufletele obidite.. 

-Când oficiezi cununia, frate Basilio? Ce pereche potrivită 
ţi-a sortit stăpâna iubită, preşedinta Zeea! 

—Mi se pare odată se va celebra a noastră cu a celorlalte 99 
de perechi, răspunse, cu ochii strălucitori, Basilio. 

-Asistentă va fi toată suflarea întregii noastre societăţi 
cooperative, îl ferici Antonio. 

—Nu e mai bine aşa, frate Antonio, să treacă soţii prin 
analiza comisiei de experţi? Aşa cred şi eu că vei avea o 
tovarăşă potrivită firii şi caracterului tău, nu ca pe vremuri, 
când întâmplarea îţi amesteca, ou cel mai capricios hazard, 
cărţile şi erai silit să-ţi duci vieaţa însărcinată cu încă o 
povară, adesea insuportabilă, sau să-ţi schimbi tovarăşele, cum 
ţi-ai schimba cămăşile de noapte. 

- In felul acesta, adăugă Antonio, şi iubirea urmează ca ceva 
firesc, potrivindu-se prin calcule precise ce se atrage şi ce se 
respinge. 

Semnalul fu auzit, ca o comandă dulce, de cei care şi-au 
destins pentru câteva clipe încordarea creerului, fixată pe 
munca cu răspundere. 

-—Ştii, Antonio, când mă apropiu de locul meu, alături de 
maşina asta frumoasă, simt o evlavie şi-mi ador roţile harnice, 
şuruburile cari strâng energia metalului, ca nişte gânduri cari 
disciplinează firea. 

-Le iubeşti, Basilio, fiindcă produsul fiecărei clipe e 
copilul mâinilor noastre. Şi ce îşi iubeşte omul mai presus de 
toate decât opera sa, fie materială, fie spirituală! Divină este 
creaţia noastră, zise cu elan Antonio, aplecându-se cu luare 


aminte asupra voltmetrului. 
x 


* # 

—Ai terminat coronița de flori, soră Gelina? 

—Mai am doar s'o închei şi o sută aşteaf tă, cu o întrecere 
luxoasă de culori, pline de verva tinereţii, ziua botezului, 
răspunse Iulia, o fată brună şi voinică. 

—Va ieşi din comun ziua de mâine! 

-Ca toate manifestările lumii noui. Simplitatea şi 
sinceritatea ridică valoarea originalității. Cămăşuţele au 
trecut prin numerotare? 

-Da, stau pachete, pachete, cu etichetele fiecărei familii. 
Aştept ordinul dela centrală să le pun în cutia de expediţie. 
Ştii, soră Iulia, aş avea plăcerea să-i fac eu aparte o că- 
măşuţă brodată şi garnisită cu funtuliţe, una 

aşa gigea pentru Luciglio; nici c'am văzut vre-o dată un înger 
mai frumos! 

-Nu-i voie, soră Gelina! Preşedinta noastră nu se distinge 
prin nici un semn exterior de noi toate câte suntem membrele 
cooperativei... Parcă ea ar fi mama omenirii! 

—Adevăr grăeşti, soră bună; ori nu prin ea s'a deslegat punga 
cu gunoi întâia oară? Iţi dai seama ce sarcină mare s'a luat de 
pe umerii noştri ? Ce eram noi dacă nu eternele vestale, a- 
țâţătoarele cu diferite mijloace ale foamei pământeşti, a 
focului care a mistuit toată truda mâinilor însângerate?,. 

- Organizaţia separată a clasei femenine a fost la timp 
venită. 

- Femeile, în secolul din urmă, se luau la întrecere cu 
bărbaţii prin acte morale şi imorale. Era regretabilă expunerea 
fără jenă a calităţilor neselecţionate, din partea ambelor sexe. 
Fii atentă, Iulia, semnalele luminoase aduc ordinul centralei! 

-L-am şi executat, îţi mulţumesc soră Gelina. 

—Erau mereu conflicte între sexe, în urma diferenţierii 
firii, caracterului şi educaţiei. Ştii, soră Iulia, găsesc 
extraordinar de cuminte întocmit programul educaţiei copiilor. 
Mă gândesc la era trecută, când pentru toate meseriile şi 
împlinirea anumitor funcțiuni se cerea pregătire şi clasificare 
riguroasă, pe când ca să fie cineva soţie şi mamă n'avea nevoie 
de nici o pregătire specială. Ignorarea fără ruşine a 

misiunilor acestora a produs haosul de până ieri al vieţii 
sociale şi familiare. 

— Cum ţi se pare vieaţa în ansamblu privită, Gelina? deşi 
întrebarea nu-i la locul ei pusă. Ar fi o judecată prematură să 
tragem de acum concluzia faptelor săvârşite abia în zorile unei 


societăţi. 

-Cu toate astea, ziua bună se cunoaşte de dimineaţă. Odată ce 
avem un ideal, îşi are şi vieaţa rostul ei bine stabilit. 
Singură râvna pentru perfecţiune va conduce sufletele cu mai 
multă tenacitate ca până acum. 

— Suntem însă departe de perfecțiunea adevărată. 

-Ce alt scop avem decât s'o căutăm, dragă Iulia, deşi, câtă 
vreme la naştere ni se împarte şi biletul cu numărul locului în 
mausoleul dela Pol, nu vom putea atinge desăvârşirea. 

-Să n'o iei aşa, Celino! Oricât de frumoasă e ziua şi 
nenumărate plăcerile spiritului, totuşi ajungi spre seară, când 
stelele îşi vâră ochii de argint prin perdeaua de catifea, de un 
albastru parcă otrăvit, iar soarele îşi lasă sărutarea ca o 
pecete portocalie pe fruntea zilei, să părăseşti acest peisaj 
fermecător şi să simţi nostalgia somnului, aducătorul de energie 
nouă şi destindere totală. Eu astfel consider şi somnul morţii: 
un timp aducător de noui energii pentru spiritul extenuat. 

-Nu, Iulia, eu sunt de părere contrară. Extenuarea, 
surmenajul, deşi acum s'au redus mult, existenţa lor dovedeşte 
totuş lipsa perfecțiunii. Puterea spiritului trebuie să domine 

materia, unindu-se pentru eternitate cu forma ei perfectă. 
Somnul unei nopţi va trebui să înlocuiască somnul morţii. Vieaţa 
rezistă timpului în germenul minuscul; de ce n'ar rezista etern 
într'o formă care şi-a făcut evoluţia cu ajutorul acestui spirit 
de esenţă divină? 

— Trăind şi continuând vieaţa în condiţiile ştiinţei 
adevărate, vom ajunge să desbrăcăm una câte una din însuşirile 
pământeşti, spiritualizând toată compoziţia materială a 
fizicului nostru. 

— Vrei să zici că vom fi o metaforă sonoră, sau ca soarele, 
numai un ochiu, un trup de lumină, răspunse Gelina isprăvindu-şi 
lucrul. 

— Să mergem în cabină, semnalul muzical ne invită la clipele 
de repaus, zise Iulia. 

* 


* # 

înălţimea era ameţitoare şi prăpăstioasă, urcarea grea şi 
anevoioasă. Stâncile, ca nişte pumni de giganţi, strângeau 
duritatea energică a pământului. 

Fiorduri de granit îşi ridicau frunţi tăioase, sfâşiind 
zenitul, ca nişte aripi de aquilă uriaşă. Ochiul de cer şi de 
mare era prins în câte o deschizătură, brutal scobită de urgia 
timpului. Stânca grăia, stânca era utrenia rostită prin răbdare 
Cosmosului. 

Floriano şi Stella di Serra străbăteau desişurile negre, 


într'o pădure de stânci monumentale. 

Misiunea lor era de a scotoci, prin toate cutele 

Pământului, fărâmile din materialul uman, risipite prin locuri 
tăinuite. 

Mijloacele confortabile ale tehnicei nu puteau străbate cu 
uşurinţă capriciile stâncoase, rămase încă intacte. Ei călcau cu 
luare aminte trepte meschin dăltuite, în templul etern al na- 
turii creatoare. 

-Priveşte, Floriano, terasele acestea de piatră parcă sunt 
nişte altare păgâne şi uite cum se scurge izvorul, ca un argint 
viu, prăvălindu-se cu soarele prins în curcubee fluide. Uite şi 
vieaţa cum se înfige verde în solul cremene; e o podoabă pusă în 
taină de mâini îngereşti. Stăruinţa muşchilor, ca un pluş 
inimitabil, mă impresionează. Vezi, Floriano, ce mare pedagog ne 
este natura! 

-Da, Stella, e mare pedagog şi totuş noi am deviat, 
diformându-ne şi fizicul şi spiritul. Stâncile sunt aici aproape 
de cer, la locul lor. Odată ce noi le-am rostogolit, tulburându- 
le contemplarea eternă a infinitului, zidindu-le în temple, ele 
s'au răzbunat, au supt sângele omului care şi-a făcut şi adăpost 
din umbra lor pietroasă. 

- înfige bine cangea de fier în creasta aceia, Stella, altfel 
îţi pierzi echilibrul. 

— Am s'o înfig, şi aşa echilibrul nostru e numai o iluzie, 
călcând vârtos pe teren moale. Ei, Floriano, ce greu e să fii 
paraclisierul care stinge luminile după o vecernie cântată fals! 

—Eu bine văd că am bătut cânepă în urzeală de mătasă. Ce-mi 
mai rămâne de făcut decât s'o pun covor sub picioarele de 
îngeri, de 

parcă nici n'ating pământul, ale generaţiei noui. 

-Tu nu vezi, Floriano, ce adevăr ai spus. făcând o compoziţie 
de stil. Nu sunt locatarii văzduhului oamenii de azi? 

-Stella, prinde mai vârtos cangea; eu ameţesc uitându-mă cum 
atârni ca un fluture pe peretele prăpăstios. Mi se pare mie că 
ne alegem cu o pagină romantică din toată excursia noastră... 

-Ce zici, Floriano? Unde crezi tu să găseşti prin văgăunele 
astea pui de om? 

—Uite, nici nu sunt prea departe; vezi, colo la cotitura 
aceia, răsare floarea de munte a fumului; acolo sunt oameni. Dar 
unde au rămas cercetaşii noştri, nu s'au rătăcit cumva? 

—Nu, Floriano, iată-i, vezi, apare câte un cap ca nişte 
bulgări strălucitori, sunt ei. Va fi bine să ne controlăm 
aparatul electric, poate să fie bandii sau canibali şi parcă o 
să-i văd paralizaţi şi tremuraţi de puterea invizibilă a curen- 
ţilor. Mai stai, Floriano, să admirăm panorama ne mai văzută de 


feerii şi să-i aşteptăm să a- pară cu toţii, sărmanii cercetaşi. 

- Frumuseţea incomparabilă a acestui peisagiu, să-ţi spun 
sincer, Stella, mă răscoleşte, devin sentimental şi nu-i admis 
în misiunea noastră să-şi vâre dracul coada! 

-Eşti uneori aşa drastic, Floriano, încât parcă regret 
plecarea şi tovărăşia ta! Eu simt o pace în suflet, contemplând 
frumuseţea binecuvântată a naturii. Găsesc că e un sacrilegiu şi 
numai devierea gândului dela acest tablou, fără 
amestecul sentimentului prin prăpăstiile păcatului. 

-Nu fii ipocrită, Stella. Nările tale se dilată 
senzual, iar buzele parcă îmbie nectarul, ca floarea în 
legănarea răscolitoare de parfum a vântului. Ce mai avem de 
pierdut, Stella? Misiunea de apostol merge alături de pericol şi 
bucurie. De ce n'am profita să ne mai înflorim zilele câte le 
avem? Cortina se lasă odată, ori joc dramă, ori comedie. i 

—Nu, Floriano, ar trebui să mă simt jignită de nesimțirea ta; 
îţi ştiu inima bună, sunt un caracter slab şi asta-ţi scuză 
lipsa de politeţă. Tu nu-ţi preţueşti vieaţa la justa ei 
valoare! Iar cât priveşte convertirea mea, argumentele a- duse 
se sfarmă ca valurile mării. Eu n'am să tămâiez altarele lui 
Eros niciodată! Nările mi se dilată de emoţiile interne, 
provocate de mirajul fenomenelor naturii. Vezi razele, ca 
miriade minuscule scântei; în fiecare e o fărâmă din sufletul 
meu; cu vioiciunea strălucirii mă risipesc pe mare, adorând 
magica putere a soarelui. Vezi fâşia aceia culcată pe apă ? E ca 
o pană de argint viu, iar mişcarea valurilor stă încremenită 
într'o sculpturală unduire. Ţi se pare un câmp de oţel moale 
p^ste care a păşit Dumnezeu, lăsându-şi urmele albastru 
întipărite. Poate am venerat mai fanatic tablourile sculptate de 
toate anotimpurile decât icoana Născătoarei şi a Fiului ei, 
Mântuitorul nostru. 

-Te scapă împrejurarea colaborării noastre, altfel s'o ştii, 
Stella, cuceririle la femei se a 
210 
jung cu fapta şi nu cu argumente, ţi-o spun din experienţă. 

—0, Floriano, eşti un satir! Ce va să zică omul lipsit de 
ideal! 

-Nu-i asta, Stella, e firea care pune stăpânire pe simţurile 
noastre. 

-Dă-mi voie să rostesc o rugăciune pentru liniştirea 
sufletului meu... 

Stella, ridicându-şi ochii, nu mai văzu pe Floriano, dar i se 
păru că aude mugetul sugrumat al stâncii. Se ridică speriată, 
făcu un pas. Stânca îşi întindea braţ de piatră spre mare; alta 
se ridică ca o insulă fără stăpân. Jos în apa de cleştar se 
născu un inel... inelul se'nchise cu altul şi altele jucară pe 


unda moale, ca o poală pririsă într'un vârtej de beţie. Stella 
rămase cu respiraţia îngheţată pe buze, privind gura de inele 
care înghiţi, într'o pace înfiorătoare, pe Floriano. 

Stella îşi smulse şiragul de mătănii dela cingătoare, sărută 
crucea şi o asvârli, din înălţimea de azur, în urma fluidă a 
fostului misionar. Şiragul de chihlimbar făcu viraje străpunse 
de razele soarelui; păru ca o cunună de foc, trasă de crucea de 
aur spre fundul albastru şi tăi- nuitor. 

Stella îngenunchie pe lespedea care mai reţinea ceva din 
dogoarea unui om mistuit de focul sângelui rebel. Rugăciunea fu 
simțită, fiind convinsă de puterea-i miraculoasă: 

-Pater noster qui es in coelis... et ne nos indu- 
cas in tentationem, sed libera nos a malo, Amen.. sună clar în 
vibrarea eterului virgin. Stâncile se îmbibară cu fragmentele 
rostite în tremur sufletesc. Verbul pătrunse în ochiurile de 
piatră, culmea superbă cuminecându-se cu mirul rugăciunii.. 

Zeea se trezi. Cineva ciocănea. Sunt bătăile inimii? Nu. Sunt 
potolite. Floarea ochilor bău roua sărutărilor albe. Cap închis 
în purpură, tu mă chemi? Culoare întrupată în minune, tu 
mă'nfiori? Zeea, grea de miresme, părăsi patul alb. Trezirea se 
prosternă germenului zilei. 

— Coasta mea, ruptă din stea, vino! aurora te cheamă. Vino, 
Marte, mirajul e desăvârşit! Uite... uite, vezi colo la răsărit, 
o pasăre enormă zidită din mărgele de rouă? Mărgea cu mărgea 
cuprinde sori împrăştietori de curcubee... Unde-i gâtul?.. Iată- 
1! Arcul născut din perfecţiune şi-a vârît cioc de lumină în 
strălucirea nemărginirii. Aiurează firea, Marte!.. Vedenia se 
însenină cu focuri vii. Marte, lumina mea! deschide poarta 
mirajului să mi se întoarcă porumbelul sufletului, cu ramurile 
adevărului... 

—. Soţie candidă! Pasărea cu trup de măr gele e pasărea vieţii 
omenirii de odinioară. Mărgeaua lacrimilor poartă raze de suliţi 
din durerile trăite. Purpura văzută în joc de culori sunt 
picăturile de sânge nevinovat vărsate. Arcul e drumul care a 
suit culmile biruinţii şi bând se înoceşte din mâna lui Dumnezeu, 
cu adâncimi de izvoare. 

—Nu cumva e porumbelul duhului sfânt? 

-Nu. E pasărea Phonix, răsărită din pro- pria-i cenuşă! E 
zbuciumul omenirii... e munca! 

—0, Marte! Glasul tău a sunat în timp, ca o trâmbiţă de 
arhanghel, gândul a răsărit îa floare; ogorul te-a proslăvit, 
dând strălucirii tale fructul iubirii! 

-Mana sufletului meu reînoit, primeşte tovărăşia strângerii 
de mână, plec, datoria mă cheamă. 

-Du-te, nimbul iubirii mele te va împrejmui!... 


-Ce faci sora mea? 0, ce schimbată eşti!.. Zeea, figura ta e 
ca icoanele sfinte cu patină din polenul mirezmei. Ochii par ca 
jarul pe gura cădelniţii spiritului, iar privirea răspândeşte 
fum de ambră... 0, sora mea... tu întruchipezi minunea 
secolului. Ce putere te-a fermecat, transf igurându-te ? 

- Iată izvorul farmecului meu! Priveşte leagănul unde mă 
reînoesc ca o poveste fără sfârşit. Iubire şi copil, muncă şi 
nădejde, o, voi zâne răspânditoare de har ceresc, fiţi 
binecuvântate! 

-Mă înfioară belşugul grădinii tale, tu regina reginelor, 
sora mea! 

Bucură-te de roadele zbuciumului tău, avântul sufletului îţi 
aduce elanul: adiere mângâietoare în spasmul ideilor 
cucernice... 

- Poporul tău îndărătnic nu-i cu supunere, frate chinuit? 

-Nu, soră, munca e grea şi lungă. Cine vrea 
să renunţe la zdreanţa vieţii, sfârtecată de pasiuni meschine? 
Botezul vine ca o mântuire. Cei excluşi poartă revolta şi 
nesupunerea. 

—0, şi mulţi sunt cei de stânga, frate iubit! 

—Vom învinge şi rezistenţa lor, cu răbdare, doar e vorba numai 
de o singură generaţie şi de progenitura ei, pe care vrem s'o 
împiedecăm. Am venit să te iau, Zeea! 

—Unde, Marius? 

-La trecut, la rădăcina existenţii noastre... Azi se 
împlineşte anul dela moartea tatălui, să mergem să-l vedem. Astă 
noapte somnul ml ocolea, am avut timp să revizui trecutul. M'a 
apucat o nostalgie să fiu în apropierea lui... o fi vre-o 
necesitate a sufletului? 

-Ceva te nelinişteşte, frate? Gândul morţii e copilul 
melancoliei. Fii tare, nu-i zid care să nu cadă când ideia îl 
ciocăneşte! Cu ce ai venit, Marius? 

-Racheta ne aşteaptă pe terasă. 

* 
# x 

Mausoleul, ca un templu pentru relicve, sta pe câmpul alb: 
coroană de metal, încins cu un chenar, încrustat cu alfabetul de 
culori. Limbi de lumini colorate parcă îşi potoleau focul pe 
zăpada cu cristale radiatoare de minune rece. Frigul îmbrăţişase 
mut, cu braţe glaciale, imperiul păcii. Liniştea, gătită în alb, 
prăznuia la masa veşniciei. Mausoleul, cetatea morţilor în 
puterea gerului, era ca un labirint cu imense culuare. Bure de 
sticlă groasă acopereau corpul neînsufleţit, la ale cărui 
picioare stătea o cutie 

din materie indestructibilă, cuprinzând istoria răposatului dela 
naştere până la moarte; filmele vorbitoare îl ţintuiau pe om ca 
un ochiu de controlor neobosit. 

Pe plăci albe, numerele negre aşteptau cu răbdare glacială 
sosirea avutului, asupra căruia vor veghea ca nişte paznici, 
afirmând nemurirea. 

Frigorifere speciale reduceau temperatura la 80* minus, un 
mijloc favorabil pentru conservarea cadavrelor, lăsate vizibile 
prin bura de sticlă. 

Când sosi Zeea cu Marius, lumina boreală ardea ca o candelă 
cerească deasupra mausoleului. Fumul de miresme se ridică, voal 
de doliu peste vecernia albă. 

Marius aprobă în sinea lui necesitatea împingerii cadavrelor 
până la marginea Pământului. In corpul viu al lumii n'are ce 
căuta cadavrul. 

Ajunseră tăcuţi la celulele ocupate de numerele 1 şi 2. Parcă 
destinul lumii a voit să pună alături pe aceste personagii 
marcante, ca simbol de afirmare şi negaţie a binelui. 

Coridorul de marmură albă al mausoleului primi paşii 
vizitatorilor, multiplicându-i în e- couri răscolitoare de 
linişti... Zeea înainta cu mers potolit, Marius urmând-o 
îngândurat. 

La o cotitură, între burele de sticlă, i se păru lui Marius că 
şerpueşte o vietate. Se opri; Zeea fu atentă, îl privi cu mirare 
pe Marius, îşi îndreptă şi ea ochii spre punctul spre care pri- 
virea fratelui rămăsese aţintită... Iată, o siluetă neagră urca 
pe o bură. Un păr roşu, ca o torţă, fâlfâia pe talia agitată. 
Umbra se ridică cu fu 
rie; două braţe albe ca două săbii se înfigeau amenințătoare 
spre cupolă... 

-Ha.... ha... ha, ha... sună şi răsună sinistru râsul isteric 
de fiară încolţită. Râsul şerpuia printre mormanele de sticlă, 
se încolăcea cu iuţeală de reptilă, se izbea de pereţi şi cobora 
frenetic spre cei doi, încremeniţi de surpriza noutăţii, 
lingându-i ca o bestie hidoasă. 

-Ha... ha... ha... ha, ha, se repetă râsul funest. 

Zeea se apropie de Marius, el o prinse cu energie de braţ. 

Stafia căscă gura şi spume se împroşcau, ca o cascadă 


epileptică. 

-Vi-e frică... ce? Ha... ha, ha... nebunilor ce 
sunteţi! Răul n'o să-l stârpiţi niciodată!., nu!.. nu!., nu!.. 
Eu sunt mama lui!., eu îl cresc cu sângele meu... în ciuda 
voastră, Zeea şi Marius! In ciuda lumii întregi, care crede că a 
călcat pe capul şarpelui meu!.. Nu! ha... ha, ha... -iu!., nu!.. 
Răul va dăinui prin mine şi prin poporul meu!., ha, ha!., va 


creşte... va triumfa... ha, ha... ha! împărăţia mea e 


puternică,e mare şi puternică... ha, ha, ha, ha 

—A înebunit, şopti Zeea! 

Marius încercă să se apropie de vedenie; ea dispăru ca o 
flacără de pucioasă, lăsând în ur- mă-i ecoul puternic care se 
spori într'o învălmăşeală de sunete, ca o arie sinistră pentru 
un dans macabru. 

—A înebunit, replică Marius! 

-Să mergem! 

—Nu. Trebue să-l vedem pe tata., n'ai teamă, nu ne atacă aici; 
n'are curajul să se apropie de relicva tatălui nostru. 

Ingenunchiară solemn pe scara de pluş, aşezată în faţă, la 
picioarele tatălui; îl priviră cu duioşie şi pietate. 

Colţul gurii păstra încă ultimul surâs; copiii îl văzură 
înflorind şi culeseră, înfriguraţi, sublimul zâmbet în 
destinderea sufletului... 

Marius scoase albumul, punându-şi autografele alături, ca două 
semne oculte pentru lumea dispărută. 

Plecară, aruncând o privire, ca o pomană, pe sarcul lui 
Priboia. Rânjetul omului neîmpăcat cu sine le-o respinse. 

Ei luaseră în suflet, la reîntoarcere, numai chipul cu 
încremenirea zâmbetului luminos. Spectrul de fantomă neagră al 
Claudiei se irosi ca funinginea în vârtej de ciclon. 

Drumul îl parcurseră în tăcere, doar fruntea lui Marius grăia 
expresivă. îndârjirea cu care-şi ridica spontan capul, învăluit 
cu negura părului, purta întipărit arhaic jurământul omului răz- 
vrătit. 

Zeea îi strânse mâna la despărţire. Cu pătrundere, ochii ei 
stăruiau la întrebarea: Ce e de făcut? 

Marius răspunse cu densitatea gravă a granitului 

-Laboremus! 

